5 സെന്റിലും ഒരുക്കാം നല്ലൊരു പൂന്തോട്ടം! | Garden | Landscaping Trends\nസ്ഥലമില്ല എന്ന് വിഷമിക്കണ്ട;5സെന്റിലും ഒരുക്കാം നല്ലൊരു പൂന്തോട്ടം!\nഅഞ്ച് സെന്റ് സ്ഥലം. അതിൽ മൂന്ന് സെന്റിൽ വീട്, സെറ്റ്ബാക്കും കിണറുമെല്ലാം വിട്ട് ബാക്കി സ്ഥലമേ പൂന്തോട്ട നിർമാണത്തിനു ലഭിക്കൂ. ജോലി കഴിഞ്ഞുവന്ന് ചെടിപരിചരണത്തിനു സമയവും കുറവ്... ഇങ്ങനെ എന്തെല്ലാം പ്രതിബന്ധങ്ങളുണ്ടായാലും ഒരു ചെറിയ ഗാർഡനെങ്കിലും വേണമെന്ന് ആഗ്രഹിക്കാത്തവരുണ്ടോ? സ്ഥലമോ സൗകര്യമോ ഒന്നും ഇല്ലാത്തവർക്കും ഒരു ചെറിയ പൂന്തോട്ടമെങ്കിലും ഉണ്ടാക്കാമെന്നാണ് ഈ രംഗത്തെ വിദഗ്ധർ പറയുന്നത്.\nപൂന്തോട്ടത്തിന്റെ സ്വഭാവം എന്താകണം എന്നു തീരുമാനിക്കുന്നത് വീട്ടുകാരുടെ ജീവിതരീതിയും വെള്ളത്തിന്റെയും വെയിലിന്റെയും ലഭ്യതയുമാണ്. മെയിന്റനൻസ് വേണ്ടതും കുറവുള്ളതുമായ പൂന്തോട്ടങ്ങളുണ്ട്. കൃത്യമായ മെയിന്റനൻസ് നൽകാൻ കഴിയുകയില്ലെങ്കിൽ അതു മുൻകൂട്ടിക്കണ്ട് പരിചരണം കുറവുമാത്രം വേണ്ട ചെടികൾ തിരഞ്ഞെടുക്കാം. വെള്ളത്തിന്റെ ലഭ്യത കുറവാണെങ്കിൽ മരുപ്രദേശങ്ങളിൽ വളരുന്നതോ വെള്ളം കുറവുമാത്രം മതിയാകുന്നതോ ആയ ചെടികൾക്കു പ്രാധാന്യമുള്ള പൂന്തോട്ടമുണ്ടാക്കാം.\nപരിചരണം കുറഞ്ഞ തോട്ടം..\nപരിചരണത്തിന് സമയം കുറവാണെങ്കിൽ തിരഞ്ഞെടുക്കുന്നതാണ് ഉത്തമം. ലോണിന്റെ വലുപ്പം കുറയ്ക്കുകയോ ലോൺ ഇല്ലാതെ തന്നെ തോട്ടം നിർമിക്കുകയോ ആകാം. ചെത്തി, മന്ദാരം, ചെമ്പരത്തി, നന്ദ്യാർവട്ടം ഇവയുടെയെല്ലാം ഹൈബ്രിഡ് ഇനങ്ങളും ലഭ്യമാണ്. കണിക്കൊന്ന പോലുള്ള ചെടികളും ഇത്തരം ഗാർഡനുകളിലേക്കു യോജിക്കും. ഇവയ്ക്കെല്ലാം കീടങ്ങളുടെ ആക്രമണം കുറവാണ്. ഹാർഡ്സ്കേപ്പിങ്ങിനു പ്രാധാന്യം കൊടുക്കുന്ന വിധത്തിൽ ഗാർഡൻ ചെയ്താൽ മെയിന്റനൻസ് കുറവുമതി. പ്ലോട്ടിന്റെ ഒരരികത്തായി പാറക്കല്ലുകളും വെള്ളച്ചാട്ടവും ക്രമീകരിച്ച് റോക്ക് ഗാർഡനുമാക്കാം. ഇലപൊഴിയാത്ത അഗേവ് (Agave), ബേബി പൈനാപ്പിൾ ഇവയെല്ലാം ഇവിടേക്കു യോജിക്കും. വെള്ളവും വളവും പരിചരണവും വളരെ കുറവുമാത്രം മതിയായ മറ്റൊരു ചെടിയാണ് സാമിയ (Zamia).പരിചരണം കുറഞ്ഞ ഗാർഡനിലേക്ക് യോജിക്കും. വെള്ളത്തിന്റെ ലഭ്യത കുറവാണെങ്കിലും നാടൻ ചെടികൾ തന്നെയാണ് ഉത്തമം.\nഎത്ര ചെറിയ സ്ഥലമായാലും ആവശ്യത്തിനു വെയിൽ തട്ടുന്നുണ്ടെങ്കിൽ പൂവുണ്ടാകുന്ന ചെടികളും സിംഗപ്പൂർ ഗ്രാസുമെല്ലാം നടാവുന്നതാണ്. ഏതെങ്കിലും ഒരു നിശ്ചിത ആകൃതിയുണ്ടാക്കി ഗ്രാസ് നടുന്നതാണ് കൂടുതൽ ഭംഗി. പുല്ലിനു പകരം നിലക്കടല പോലെയുള്ള നിരവധി ഗ്രൗണ്ട് കവറിങ് ചെടികൾ ഇപ്പോൾ ലഭ്യമാണ്. ചെറിയ സ്ഥലത്താണെങ്കിലും തോട്ടത്തിന് ഒരു സെന്റർ പോയിന്റ് ഉണ്ടാകുന്നതു നല്ലതാണ്. നിഴലുണ്ടാക്കാത്ത ഗോൾഡൻ പാം (Golden Palm) പോലുള്ള ചെടികൾ ഇതിനുപയോഗിക്കാം.\nബൊഗെയ്ൻവില്ല, റോസ്, മാൻഡിവില്ല, ചെത്തി, ലന്താന, യൂഫോർബിയ, അഡീനിയം തുടങ്ങിയ പൂച്ചെടികളെല്ലാം വെയിൽ ശരിക്കു ലഭിക്കുന്ന സ്ഥലങ്ങളിലേക്കു യോജിക്കും. ചെടികൾ ഒറ്റയ്ക്കൊറ്റയ്ക്കു നടാതെ കൂട്ടമായി നടുന്നതാണ് ഭംഗി. കൃത്യമായി പ്രൂൺ ചെയ്ത് നിർത്താൻ ശ്രമിക്കണം. വെയിൽ ഭാഗികമായി മാത്രം ആവശ്യമുള്ളയിനം ചെടികളുമുണ്ട്. കെട്ടിടത്തിന്റെ സൺഷേഡിനു ചുറ്റും, വരാന്തയിൽ ഇവിടെയെല്ലാം ഇത്തരം ചെടികൾ വയ്ക്കാം. ആന്തൂറിയം, ഓർക്കിഡുകൾ, ബ്രൊമേലിയാഡ്സ് (Bromeliad) ഇവയെല്ലാം ഇത്തരം ഇടങ്ങളിലേക്കു യോജിക്കും. വെയിലും വെള്ളവും ശരിയായി ലഭിക്കുകയാണെങ്കിൽ ഇലച്ചെടികൾ ഭംഗിയായി നിൽക്കും. മീഡിയം വെയിൽ ലഭിക്കുന്ന അതിരുകളിലും വേർതിരിവുകളിലുമൊക്കെ ഹെലിക്കോർണിയ നടാവുന്നതാണ്.\nമതിൽ, ഗെയ്റ്റ് ഇവിടങ്ങളിൽ വയ്ക്കാവുന്ന വള്ളിച്ചെടികൾ നിരവധിയാണ്. മഞ്ഞ, പിങ്ക് നിറങ്ങളിലുള്ള വലിയ പൂക്കളുണ്ടാകുന്ന അലമാൻഡ (Allamanda), പിങ്ക് നിറമുള്ള പൂക്കളാൽ സമ്പന്നമായ റങ്കൂൺ ക്രീപ്പർ, ഐസോമിയ (Isomia) തുടങ്ങിയ ചെടികൾ മതിലിൽ പടർത്താം. ബൊഗെയ്ൻവില്ല മതിലിലേക്ക് വളരെയധികം യോജിക്കും. മതിലിനോടു ചേർന്ന് വെർട്ടിക്കൽ ഗാർഡൻ തയാറാക്കുന്നതും മറ്റൊരു മാർഗമാണ്. വെർട്ടിക്കൽ ഗാർഡനിലും പുഷ്പിക്കുന്ന ചെടികൾ വയ്ക്കാം.\nContent Summary: Garden in Small Plot; Landscaping Trends


UUKMA News ഗ്രാമി പുരസ്‌കാരം പ്രഖ്യാപിച്ചു; ബ്രൂണോ മാഴ്‌സിനും ഒലിവിയ റോഡ്രിഗോയ്ക്കും പുരസ്‌കാരം - UUKMA News ഗ്രാമി പുരസ്‌കാരം പ്രഖ്യാപിച്ചു; ബ്രൂണോ മാഴ്‌സിനും ഒലിവിയ റോഡ്രിഗോയ്ക്കും പുരസ്‌കാരം - UUKMA News\nഗ്രാമി പുരസ്‌കാരം പ്രഖ്യാപിച്ചു. ബ്രൂണോ മാഴ്‌സിന്റെ ‘ലീവ് ദ ഡോർ ഓപ്പൺ’ എന്ന ഗാനത്തിനാണ് സോങ്ങ് ഓഫ് ദി ഇയർ പുരസ്‌കാരം. പോപ് താരം ഒലിവിയ റോഡ്രിഗോയ്ക്കും കന്യേ വെസ്റ്റിനും പുരസ്‌കാരം ലഭിച്ചു.\nമികച്ച പോപ് ഡുവോ/ഗ്രൂപ്പ് പർഫോമൻസ് വിഭാഗത്തിൽ ഡോജ കാറ്റിനാണ് പുരസ്‌കാരം. മികച്ച പോപ് വോക്കൽ ആൽബത്തിനുള്ള പുരസ്‌കാരം ഒലിവിയ റോഡ്രിഗോയ്ക്ക് ലഭിച്ചു. മികച്ച ആർ & ബി ആൽബം ജാസ്മിൻ സള്ളിവന്റെ ഹോക്‌സ് ടേൽസ് ആണ്.\nമികച്ച ട്രഡീഷ്ണൽ പോപ് വോക്കൽ ആൽബം ലവ് ഫോർ സെയ്‌ലിനാണ്. ടോണി ബെന്നറ്റും, ലേഗി ഗാഗയും പുരസ്‌കാരം സ്വന്തമാക്കി.\nബെസ്റ്റ് ഡാൻസ്/ഇലക്ട്രോണിക് റെക്കോർഡിംഗ് വിഭാഗത്തിൽ അലൈവിനാണ് പുരസ്‌കാരം ലഭിച്ചത്. ഇലക്ട്രോണക് മ്യൂസിക് വിഭാഗത്തിൽ ബ്ലാക്ക് കോഫിക്കും, ബെസ്റ്റ് മെറ്റൽ പർഫോമൻസ് വിഭാഗത്തിൽ ‘ദി ഏലിയനിനും പുരസ്‌കാരം ലഭിച്ചു.\nമികച്ച റാപ് പർഫോമൻസ് കെൻഡ്രിക് ലമാറിനാണ്. മികച്ച മെലോഡിക് റാപ് പർഫോമൻസ് വിഭാഗത്തിലെ വിജയി കന്യെ വെസ്റ്റാണ്.


വീട്ടുമുറ്റത്ത് ദുരന്തം; മുഹമ്മദ് ഹനാനാൻ്റെ ഖബറടക്കം ഇന്ന്\nOct 14, 2021 07:05 AM | By Vyshnavy Rajan\nആലപ്പുഴ: വീട്ടുമുറ്റത്ത് നിർത്തിയിട്ട പെട്ടിഓട്ടോയുടെ വാതിലിന്റെ ചില്ലിൽ തലകുടുങ്ങി മരിച്ച നാലുവയസ്സുകാരൻ മുഹമ്മദ് ഹനാനാൻ്റെ ഖബറടക്കം ഇന്ന്. ആലപ്പുഴ പുന്നപ്ര കുറവൻതോട് മണ്ണാൻപറമ്പിൽ ഉമറുൽ അത്താബിന്റെ മകൻ മുഹമ്മദ് ഹനാനാണു ഇന്നലെ മരിച്ചത്.\nവീട്ടിൽ നിർത്തിയിട്ടിരുന്ന പെട്ടി ഓട്ടോയുടെ മുൻചക്രത്തിൽക്കയറിയ ഹനാൻ, വാതിലിന്റെ പകുതിയടഞ്ഞ ചില്ലിനുമുകളിലൂടെ അകത്തേക്കു തലയിട്ടപ്പോൾ കാൽവഴുതിപ്പോവുകയായിരുന്നു. ആക്രിക്കട നടത്തുന്ന അത്താബ്, ഊണുകഴിക്കാൻ ഈ വാഹനത്തിൽ വീട്ടിലെത്തിയപ്പോഴായിരുന്നു സംഭവം.\nഹനാന് അപകടം പറ്റിയ സമയത്ത് അത്താബും ഭാര്യയും വീട്ടിനുള്ളിലായിരുന്നു. കുട്ടിയെക്കാണാതെ ഇവർ പുറത്തിറങ്ങിയപ്പോൾ വണ്ടിയുടെ ചില്ലിനുമുകളിൽ തലകുടുങ്ങിയനിലയിൽ കണ്ടെത്തി.\nAlso read: കടല്‍ക്ഷോഭ സമയത്ത് കടലില് ധ്യാനമിരിക്കാന് പോയി; യുവാവിനെ ബലമായി കരയില് എത്തിച്ചു\nഉടൻ ആലപ്പുഴ മെഡിക്കൽ കോളേജ് ആശുപത്രിയിൽ എത്തിച്ചെങ്കിലും രക്ഷിക്കാനായില്ല. കഴുത്തിലെ ഞരമ്പുമുറിഞ്ഞാണു ഹനാന്റെ മരണം സംഭവിച്ചത്. മൃതദേഹം മോർച്ചറിയിലേക്കു മാറ്റി. പുന്നപ്ര പോലീസ് തുടർ നടപടി സ്വീകരിച്ചു. മാതാവ്: അൻസില. സഹോദരൻ: മുഹമ്മദ് അമീൻ.\nBackyard tragedy; Today, including the tomb of Muhammad Hanan\nOct 18, 2021 12:01 PM\nകൊക്കയാറില് ഉരുള്‍പൊട്ടലില് കാണാതായ മൂന്നര വയസുകാരന്‍റെ മൃതദേഹം...\nകടല്‍ക്ഷോഭ സമയത്ത് കടലില് ധ്യാനമിരിക്കാന് പോയി; യുവാവിനെ ബലമായി കരയില്...\nOct 18, 2021 11:14 AM\nക്ഷേത്ര മുറ്റം വെള്ളത്തിൽ മുങ്ങി; ചെമ്പിൽ കയറി എത്തി താലിക്കെട്ടി മടങ്ങി...\nഎവറസ്റ്റ് കീഴടക്കുന്നതിനിടെ മലയാളി വിദ്യാര്‍ത്ഥിക്ക് ദാരുണാന്ത്യം...\nOct 18, 2021 10:12 AM\nOct 18, 2021 09:19 AM\nതീരപ്രദേശങ്ങളിലുള്ളവർ ജാഗ്രതപാലിക്കണമെന്നും താഴ്ന്ന പ്രദേശങ്ങളിലുള്ളവർ ഉദ്യോഗസ്ഥരുടെയും ജനപ്രതിനിധികളുടെയും നിർദ്ദേശ പ്രകാരം...\nഅണക്കെട്ടുകള് തുറക്കുന്ന സാഹചര്യം വിലയിരുത്താന് അടിയന്തര യോഗം വിളിച്ച് മുഖ്യമന്ത്രി\nബദാം പാൽ ചിലരിൽ ഈ ആരോഗ്യ പ്രശ്നങ്ങൾ ഉണ്ടാക്കിയേക്കാം; എന്തെന്നല്ലേ...\nജമ്മു കശ്മീർ അതീവ ജാഗ്രതയിൽ; സുരക്ഷക്കായ് ഇന്ന് യോഗം ചേരും\n'ഇവരുടെയൊക്കെ വിയർപ്പാണ് സിനിമ, അവർക്കെന്നാണ് അവാർഡ് പട്ടികയിൽ ഇടം കിട്ടുക'; ഹരീഷ് പേരടിയുടെ പോസ്റ്റ് വൈറല്\nസിനിമ- സീരിയല് നടി ഉമാ മഹേശ്വരി അന്തരിച്ചു.


കേരളത്തിൽ ഇന്ന് 272 പേർക്ക് കോവിഡ്; 111 പേർ രോഗമുക്തരായി – Login Kerala\nസംസ്ഥാനത്ത് 272 പേര്‍ക്ക് കൊവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയന്. 111 പേര് രോഗമുക്തി നേടി. ഇന്ന് രോഗം ബാധിച്ചവരില് 157 പേര് വിദേശത്ത് നിന്ന് വന്നവരാണ്. മറ്റ് സംസ്ഥാനങ്ങളില് നിന്ന് 38 പേര് വന്നു. സമ്പര്‍ക്കത്തിലൂടെ 68 പേര്‍ക്ക് രോഗം ബാധിച്ചു. 15 പേര്‍ക്ക് രോഗം ബാധിച്ചതിന്റെ ഉറവിടം കണ്ടെത്താനായിട്ടില്ലെന്നും മുഖ്യമന്ത്രി പറഞ്ഞു. കൊവിഡ് 19 അവലോകന യോഗത്തിന് ശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.\nസംസ്ഥാനത്ത് 18 പുതിയ ഹോട്ട് സ്‌പോട്ടുകള് കൂടി നിലവില്‍വന്നു. ഇതോടെ ആകെ ഹോട്ട് സ്‌പോട്ടുകളുടെ എണ്ണം 169 ആയി. അന്താരാഷ്ട്ര യാത്രികരില് ഏറ്റവും കൂടുതല് പേര് വന്നത് യുഎഇയില് നിന്നാണ്. 89,749 പേരാണ് ഇതുവരെ യുഎഇയില് നിന്നും കേരളത്തിലേക്കെത്തിയത്. സൗദി അറേബ്യ -25132, ഖത്തര്-20285 എന്നിങ്ങനെയാണ് കൂടുതല് പേര് തിരിച്ചെത്തിയവരുടെ കണക്കുകള്.


റഷ്യന് രഹസ്യാന്വേഷണ ഉദ്യോഗസ്ഥന്റെ തലയറുത്തു; ഭീകര ദൃശ്യങ്ങള് പുറത്ത് വിട്ട് ഐഎസ്\n9 May 2017 12:57 PM GMT\nതങ്ങളുടെ രഹസ്യങ്ങള് ചോര്‍ത്തിയെന്ന് ആരോപിച്ച് റഷ്യന് രഹസ്യാന്വേഷണ ഉദ്യോഗസ്ഥന്റെ തല ഐഎസ് അറുത്തു. തിങ്കളാഴ്ച ഇവര് ഇതിന്റെ വീഡിയോ ദൃശ്യങ്ങള് പുറത്തുവിട്ടു. ക്യാപ്റ്റന് യെവ്‌നി പെട്രെങ്കോയെന്ന 36കാരനെയാണ് തലയറുത്തത്. ഇദ്ദേഹം കസാക്കിസ്ഥാനിലെയും വടക്കന് കാക്കോസസിലെയും ഇസ്ലാമിക് സ്‌റ്റേറ്റില് നുഴഞ്ഞുകയറിയെന്നും രഹസ്യങ്ങള് ചോര്‍ത്തിയെന്നുമാണ് ഐഎസ് ആരോപിക്കുന്നത്. കഴിഞ്ഞവര്‍ഷം സിറിയയില് വച്ചാണ് ഇദ്ദേഹം ഐഎസിന്റെ പിടിയിലായത്.\nഭീകരവാദ മാധ്യമങ്ങളെ നിരീക്ഷിക്കുന്ന സൈറ്റ് ഇന്‍ലിജന്‍സ് ഗ്രൂപ്പിനാണ് വീഡിയോ ലഭിച്ചത്. ഇത് ഇന്നലെ ഇവര് സ്ഥിരീകരിച്ചു. പെട്രെങ്കോയുടെ അഭിമുഖ രീതിയിലാണ് വീഡിയോ ചിത്രീകരിച്ചിരിക്കുന്നത്. അതില് അദ്ദേഹം റഷ്യന് സര്‍ക്കാര് തന്നെ ഉപേക്ഷിക്കുകയാണെന്ന് ആരോപിക്കുകയും റഷ്യ സിറിയയിലെ തങ്ങളുടെ സൈനിക നടപടികള് അവസാനിപ്പിക്കണമെന്ന് ആവശ്യപ്പെടുകയും ചെയ്തിരുന്നു. ഒമര് അല് ഷിഷാനിയുടെ സംഘത്തിന്റെ വിവരങ്ങള് ചോര്‍ത്താനാണ് താന് നിയോഗിക്കപ്പെട്ടിരുന്നു. എന്നാല് ഇതിനിടെ താന് അറസ്റ്റിലായി.\n2016ല് കൊല്ലപ്പെട്ടുവെന്ന് കരുതപ്പെടുന്ന ഷെഷാനി ഐഎസിന്റെ സിറിയന് കമാന്‍ഡറാണ്. ഐഎസിന്റെ യുദ്ധ മന്ത്രി എന്നാണ് അമേരിക്ക ഇദ്ദേഹത്തെ വിശേഷിപ്പിച്ചിരുന്നത്. വടക്കന് കക്കോസസ് മേഖലയില് നിന്നും മധ്യേഷ്യയിലെ മുന് സോവ്യറ്റ് റിപ്പബ്ലിക്കുകളില് നിന്നും റഷ്യന് സംസാരിക്കാനറിയാവുന്ന നിരവധി യുവാക്കള് ഐഎസില് ചേര്‍ന്നിട്ടുണ്ട്.\n2015 സെപ്തംബറിലാണ് റഷ്യ സിറിയയില് സൈനിക നീക്കം ആരംഭിച്ചത്. പ്രസിഡന്റ് ബഷര് അല് അസദിനെതിരെ വിമത നീക്കവും ഭീകര നീക്കവും ശക്തമായതോടെയാണ് റഷ്യന് സൈന്യം സഹായത്തിനെത്തിയത്. 2015ല് ഈജിപ്തില് വച്ച് റഷ്യയുടെ ഒരു വിമാനം ഐഎസ് ബന്ധമുള്ള ഭീകര സംഘടന ബോംബ് വച്ച് തകര്‍ത്തിരുന്നു.\nറഷ്യന് സൈനികരെയോ ചാരന്മാരെയോ വധിക്കുന്ന വീഡിയോകള് അപൂര്‍വമായാണ് ഐഎസ് പുറത്തുവിടാറ്. 2015ല് രണ്ട് സൈനികരെ ഒരു കുട്ടി വെടിവച്ച് കൊല്ലുന്ന വീഡിയോയാണ് ഇവര് അവസാനം പുറത്തുവിട്ടത്. സെര്‍ജി അഷിമോവ്, ജംബുലത് മമയേവ് എന്നിവരെയാണ് അന്ന് വധിച്ചത്.\nകഴിഞ്ഞ വര്‍ഷവും പെട്രെങ്കോയുടെ വീഡിയോ പുറത്തുവിട്ടിരുന്നു. ഇസ്ലാമിക് സ്‌റ്റേറ്റിന്റെ പിടിയിലായ ഒരു സൈനികന്റെ റഷ്യന് പ്രസിഡന്റിനുള്ള സന്ദേശം എന്ന പേരിലാണ് ഇത് പുറത്തുവന്നത്. ആളുകളെ വധിക്കുന്ന വീഡിയോകള് ലൈവായി പുറത്തുവിടുന്നത് ഇസ്ലാമിക് സ്റ്റേറ്റ് മാധ്യമങ്ങളുടെ പതിവാണ്. തങ്ങളെ എതിര്‍ക്കുന്ന സിറിയന് സൈനികരെ വധിക്കുന്ന ദൃശ്യങ്ങളാണ് സാധരണ ഇത്തരത്തില് പുറത്തുവിടാറ്.\nBehead isis russia RussianIntelligenceAgency syria


ദുരന്തങ്ങളുണ്ടാകുമ്പോള് മാത്രം ആരെങ്കിലും വരും, പ്രതിപക്ഷ നേതാവിനു മുന്നില് പരാതിക്കെട്ടഴിച്ച് അട്ടപ്പാടിക്കാര് - Express Kerala\nPolitics December 6, 2021 | Published by : Express Kerala Network\nപാലക്കാട്: ശിശുമരണം നടന്ന അട്ടപ്പാടിയിലെത്തി പ്രതിപക്ഷനേതാവ് വി ഡി സതീശന്. തങ്ങളെ ആരും തിരിഞ്ഞുനോക്കുന്നില്ലെന്ന് അവര് പരാതിപ്പെട്ടു. ഇത്തരത്തില് എന്തെങ്കിലും ദുരന്തങ്ങള് ഉണ്ടാവുമ്പോള് മാത്രമാണ് ആരെങ്കിലും വരുന്നത്. അല്ലെങ്കില് ഉത്തരവാദിത്തപ്പെട്ട ആരും തങ്ങളെ തിരിഞ്ഞുനോക്കാറില്ലെന്നും ഇവര് പ്രതിപക്ഷനേതാവിനോട് പറഞ്ഞു.\nകഴിഞ്ഞ യുഡിഎഫ് സര്‍ക്കാരിന്റെ കാലത്ത് അട്ടപ്പാടിയില് നിരവധി പദ്ധതികള് നടപ്പായിരുന്നെന്ന് വി.ഡി സതീശന് പറഞ്ഞു. പദ്ധതികള് ഏകോപിപ്പിക്കാന് നോഡല് ഓഫീസറെ ചുമതലപ്പെടുത്തിയിരുന്നു. ഈ സര്‍ക്കാരിന്റെ തുടക്കത്തില് അതെല്ലാം തുടര്‍ന്നിരുന്നു. പിന്നീട് അതെല്ലാം നിന്നുപോയെന്നും പ്രതിപക്ഷനേതാവ് ചൂണ്ടിക്കാട്ടി.\nപുതിയ ഒരു പദ്ധതിയും സര്‍ക്കാര് കൊണ്ടുവന്നിട്ടില്ല. ആശുപത്രിയോ ഡോക്ടര്‍മാരോ ഇല്ല, എല്ലാ രോഗികളെയും പെരിന്തല്‍മണ്ണയിലേക്ക് റഫര് ചെയ്യുകയാണ്. അവിടേക്ക് പോവാന് സൗകര്യങ്ങളില്ലെന്നത് സര്‍ക്കാര് പരിഗണിക്കുന്നില്ല. മന്ത്രി അട്ടപ്പാടി സന്ദര്‍ശിച്ചതുകൊണ്ട് എന്ത് മാറ്റമാണ് വന്നതെന്നും അദ്ദേഹം ചോദിച്ചു.


Puneeth Rajkumar passes away|'ജയിംസ്' കാണാനാകാതെ മടങ്ങി, പുനീത് രാജ്‍കുമാര് ചിത്രങ്ങളുടെ ഭാവി ഇനിയെന്ത്? | Puneeth Rajkumar upcoming films details\nPuneeth Rajkumar passes away|'ജയിംസ്' കാണാനാകാതെ മടങ്ങി, പുനീത് രാജ്‍കുമാര് ചിത്രങ്ങളുടെ ഭാവി ഇനിയെന്ത്?\nപുനീത് രാജ്‍കുമാറിന്റേതായി പ്രഖ്യാപിച്ചിരുന്ന ചിത്രങ്ങളുടെ വിവരങ്ങള്.\nKochi, First Published Oct 29, 2021, 8:37 PM IST\nബാലതാരമായി വന്ന് കന്നഡ സിനിമാ ലോകത്തിന്റെ മാത്രമല്ല ഇന്ത്യയിലെ തന്നെ ഏറ്റവും ആരാധകരുള്ള താരങ്ങളില് ഒരാളായി മാറിയ നടനാണ് പുനീത് രാജ്‍കുമാര് (Puneeth Rajkumar Passes away). ഇതിഹാസ നടൻ രാജ്‍കുമാറിന്റെ മകൻ എന്ന നിലയില് ആദ്യം പ്രേക്ഷകരുടെ അരുമയായ പുനീത് രാജ്‍കുമാര് മുതിര്‍ന്നശേഷം വളരെ പെട്ടെന്നാണ് പവര് സ്റ്റാറായി മാറിയത്. പുനീത് രാജ്‍കുമാര് കന്നഡ ചിത്രങ്ങളുടെ സൂപ്പര്‍ഹിറ്റ് നായകനായി മാറി. നാല്‍പ്പത്തിയാറാം വയസില് അകാലത്തില് അന്തരിച്ച, പുനീത് രാജ്‍കുമാറിന്റേതായി പ്രദര്‍ശനത്തിന് എത്തുമെന്ന് പ്രതീക്ഷിക്കപ്പെട്ടിരുന്നത് രണ്ട് ചിത്രങ്ങളാണ്.\nജയിംസ് (James), ദ്വൈത്വ (Dvithva) എന്നീ ചിത്രങ്ങളാണ് പുനീതാ രാജ്‍കുമാറിന്റേതായിട്ടുള്ളത്. ഇതില് ജയിംസ് എന്ന ചിത്രം ഏകദേശം ഷൂട്ടിംഗ് കഴിയുകയും ചെയ്‍തിരുന്നെങ്കിലും റിലീസിന് തയ്യാറായിരുന്നുവോ എന്ന കാര്യത്തില് വ്യക്തത വന്നിട്ടില്ല. പുനീത് രാജ്‍കുമാറിന് പ്രതീക്ഷയുള്ള ചിത്രവുമായിരുന്നു ഇത്. കന്നഡയിലെ വൻ ഹിറ്റ് ചിത്രമായ രാജകുമാരയ്‍ക്ക് ശേഷം പുനീത് രാജ്‍കുമാറും പ്രിയാ ആനന്ദും ഒന്നിക്കുന്നുവെന്ന പ്രത്യേകതയും ജയിംസിനുണ്ട്. ചേതൻകുമാര് ആണ് ജയിംസെന്ന ചിത്രം തിരക്കഥയെഴുതി സംവിധാനം ചെയ്യുന്നത്.പവൻ കുമാറിന്റെ സംവിധാനത്തിലുള്ള ചിത്രം ദ്വൈത്വയില് പുനീത് രാജ്‍കുമാറിന്റെ നായികയായി തൃഷയെയും പ്രഖ്യാപിച്ചെങ്കിലും ഷൂട്ടിംഗ് തുടങ്ങിയിരുന്നില്ല.\nഇനിയുമെത്രയോ വൻ ഹിറ്റ് ചിത്രങ്ങളില് നായകനായി എത്തുമെന്ന പ്രതീക്ഷിക്കപ്പെട്ടിരുന്ന പുനീത് രാജ്‍കുമാറാണ് അകാലത്തില് അന്തരിച്ചത്.\nപുനീത് രാജ്‍കുമാറിന്റേതായി യുവരത്‌നയെന്ന ചിത്രമാണ് ഏറ്റവും ഒടുവില് റിലീസ് ചെയ്‍തത്. അച്ഛൻ രാജ്‍കുമാര് അഭിനയിച്ച ചിത്രങ്ങളില് ബാലതാരമായി എത്തിയ പുനീത് രാജ്‍കുമാര് 'അപ്പു'വിലൂടെയാണ് നായകനായി പ്രേക്ഷകരുടെ പ്രിയം നേടിയത്. അപ്പുവെന്ന വിളിപ്പേരും കിട്ടി. ദിനേശ് ബാബുവിന്റെ അഭിയെന്ന ചിത്രവും ഹിറ്റായതോടെ പുനീത് രാജ്‍കുമാര് മുൻനിര നായകനായി. 2017ൽ പുറത്തിറങ്ങിയ രാജകുമാരയെന്ന ചിത്രം കന്നഡത്തിലെ സർവകാല ബോക്സ് ഓഫീസ് റെക്കോഡുകളും സ്വന്തമാക്കി. യാഷിന്റെ കെജിഎഫ് എന്ന ചിത്രം മാത്രമാണ് രാജകുമാരയെ മറികടന്നത്. വീണ്ടും ഒട്ടേറെ ഹിറ്റ് ചിത്രങ്ങളുമായി വരാനിരിക്കെയാണ് പുനീത് രാജ്‍കുമാറിനെ മരണം കവര്‍ന്നിരിക്കുന്നത്.


ഷാര്‍ജയിലും രാജസ്ഥാന് തോല്‍വി; 46 റണ്‍സ് ജയത്തോടെ ഡല്‍ഹി പോയിന്റ് പട്ടികയില് തലപ്പത്ത് - News Bengaluru\nഡ്രീം 11 ഐ പി എല് 2020 മാച്ച് 23 രാജസ്ഥാന് റോയല്‍സ് v/s ഡല്‍ഹി ക്യാപിറ്റല്‍സ്\nഷാര്‍ജ: രാജസ്ഥാന് ഈ സീസണിലെ ഭാഗ്യ ഗ്രൗണ്ടായ ഷാര്‍ജ ക്രിക്കറ്റ് സ്റ്റേഡിയവും ഇന്ന് തുണച്ചില്ല. ഡല്‍ഹി ബൗളര്‍മാരുടെ മുന്‍പില് പതറിയ രാജസ്ഥാന് റോയല്‍സ് 138 റണ്‍സിന് ഓള് ഔട്ടായി.\nടോസ് നേടിയ രാജസ്ഥാന് ഡല്‍ഹിയെ ബാറ്റിങ്ങിന് അയച്ചു. ആദ്യം ബാറ്റു ചെയ്ത ഡല്‍ഹി ക്യാപിറ്റല്‍സ് 20 ഓവറില് 8 വിക്കറ്റ് നഷ്ടത്തില് 184 റണ്‍സെടുത്തു. രണ്ട് ഓപ്പണര്‍മാരെയും പുറത്താക്കി ആര്‍ച്ചര് ഡല്‍ഹിയെ ഞെട്ടിച്ചെങ്കിലും മധ്യനിര ഡല്‍ഹിയെ പൊരുതാവുന്ന സ്‌കോറിലെത്തിച്ചു. ഓപ്പണര് ധവാന്റെ 5(4) വിക്കറ്റാണ് ആദ്യം നഷ്ടമായത്. ടീം സ്‌കോര് 42ല് എത്തിയപ്പോള് പൃഥ്വി ഷായെ 19(10) ആര്‍ച്ചര് സ്വന്തം ബൗളില് പിടിച്ച് പുറത്താക്കി. മൂന്നാമനായി എത്തിയ ക്യാപ്റ്റന് അയ്യര് 22(18) വളരെ നല്ല രീതിയില് ബാറ്റ് ചെയ്യവെ യുവതാരം ജൈസ്വാളിന്റെ തകര്‍പ്പന് ഫീള്‍ഡിംഗില് ഡയരക്ട് ഹിറ്റ് ചെയ്ത് റണ് ഔട്ടാക്കി. ഋഷഭ് പന്ത് 5(9) വീണ്ടും കാര്യമായൊന്നും ചെയ്യാതെ മടങ്ങി. സ്റ്റോയ്‌നിസും 39(30) ഹെറ്റ്‌മെയറും 45(24) ആണ് രാജസ്ഥാന് ബൗളര്‍മാരെ പ്രഹരിച്ച് പൊരുതാനുള്ള സ്‌കോര് നേടിയത്. വാലറ്റക്കാരായ ഹര്‍ഷല് പട്ടേലും 16(15) ബൗണ്ടറികള് പായിച്ച അക്‌സര് പട്ടേലും 17(8) നന്നായി ബാറ്റു വീശി. റബദയും 2(3) അശ്വിനും 0(1) പുറത്താകാതെ നിന്നു.\n185 റണ്‍സിന്റെ വിജയലക്ഷ്യവുമായി ബാറ്റിംഗിനിറങ്ങിയ രാജസ്ഥാന് ബാറ്റ്‌സ്മാന്മാര് 138ല് എത്തവെ പത്തി മടക്കി. മികച്ച ഫോമിലുള്ള ജോസ് ബട്‌ലര് 13(8) കഴിഞ്ഞ മത്സരത്തിന്റെ തുടര്‍ച്ചയെന്നോണം അടിച്ചു തുടങ്ങിയെങ്കിലും പെട്ടെന്ന് വീണു. യുവ ഓപ്പണര് ജയ്‌സ്വാള് 34(36) ഒരറ്റത്ത് വിക്കറ്റ് പോകാതെ നോക്കി ക്യാപ്റ്റന് സ്മിത്തിനൊച്ച് 24(1) സ്‌കോര് നീക്കി. ഒന്‍പതാം ഓവറില് സ്മിത്തും പതിനൊന്നാം ഓവറില് ഷാര്‍ജയിലെ ഹീറോ സഞ്ചുവും മടങ്ങിയപ്പോള് തന്നെ ഡല്‍ഹി ഏകദേശം വിജയം ഉറപ്പിച്ചു. രാഹുല് തിവാട്ടിയ ഒഴികെ മറ്റു മധ്യനിരയും വാലറ്റവും രണ്ടക്കം പോലും കാണാതെ അമ്പേ പരാജയപ്പെട്ടു.\nകഴിഞ്ഞ രണ്ടു മത്സരത്തിലും ഷാര്‍ജയില് റണ് മഴ പെയ്യിച്ച രാജസ്ഥാനെതിരെ ഡല്‍ഹി ക്യാപ്റ്റന് വ്യക്തമായ ഗെയ്ം പ്ലാനോടെയാണ് ഇറങ്ങിയത്. തുടക്കത്തിലെ വിക്കറ്റ് പിഴുത് റബദ ആ വിശ്വാസം കാത്തു സൂക്ഷിച്ചു. ഡല്‍ഹി ബൗളര്‍മാരാണ് രാജസ്ഥാന് ടീമിനെ ഈ സീസണിലെ നാലാം പരാജയത്തിലെത്തിച്ചത്. ക്യാപിറ്റല്‍സിന്റെ അശ്വിനും, റബദയും കാഴ്ച്ച വെച്ച മികച്ച ബൗളിങ്ങാണ് നിര്‍ണ്ണായകമായത്.4ഓവറില് 22 റണ്‍സ്2വിക്കറ്റ് നേടിയ രവിചന്ദ്ര അശ്വിനാണ് മാന് ഓഫ് ദ മാച്ച്.\nപൃഥ്വി ഷാ – 19(10) – 4×2, 6×1\nശിഖര് ധവാന് – 5(4) – 4×1, 6×0\nc ജൈസ്വാള്bആര്‍ച്ചര്\nശ്രേയസ് അയ്യര് – 22(18) – 4×4, 6×0\nറണ് ഔട്ട് (ജൈസ്വാള്)\nഋഷഭ് പന്ത് – 5(9) – 4×0, 6×0\nറണ് ഔട്ട് (സബ് [വോഹ്ര] / തെവാട്ടിയ)\nമാര്‍ക്കസ് സ്റ്റോയ്നിസ് – 39(30) – 4×0, 6×4\nc സ്മിത്ത്bതെവാട്ടിയ\nഷിമ്രോണ് ഹെറ്റ്‌മെയര് – 45(24) – 4×1, 6×5\nc തെവാട്ടിയbകാര്‍ത്തിക് ത്യാഗി\nഹര്‍ഷല് പട്ടേല് – 16(15) 4×1, 6×0\nc തെവാട്ടിയbആര്‍ച്ചര്\nഅക്‌സര് പട്ടേല് – 17(8) 4×2, 6×1\nc ബട്‌ലര്bടൈ\nകാഗിസോ റബാദ – 2(3)\nരവിചന്ദ്ര അശ്വിന് 0(1)\nഎക്‌സ്ട്രാസ് – 14\nവരുണ് ആരണ് – 25/0 (2)\nജൊഫ്ര ആര്‍ച്ചര് – 24/3 (4)\nകാര്‍ത്തിക് ത്യാഗി – 35/1 (4)\nആന്‍ഡ്ര്യു ടൈ – 50/1 (4)\nശ്രേയസ് ഗോപാല് – 23/0 (2)\nരാഹുല് തെവാട്ടിയ – 20/1 (4)\nയശസി ജൈസ്വാള് – 34(36) – 4×1, 6×2\nജോസ് ബട്‌ലര് – 13(8) – 4×2, 6×0\nc ധവാന്bഅശ്വിന്\nസ്റ്റീവന് സ്മിത്ത് – 24(17) – 4×2, 6×1\nc ഹെറ്റ്‌മെയര്bനോര്‍ട്ട്‌ജെ\nസഞ്ചു സാംസണ് – 5(9) – 4×0, 6×0\nc ഹെറ്റ്‌മെയര്bസ്റ്റോയ്‌നിസ്\nമഹിപാല് ലോം റോര് – 1(2)\nc അക്‌സര് പട്ടേല്bഅശ്വിന്\nരാഹുല് തെവാട്ടിയ – 38(29) – 4×3, 6×2\nആന്‍ഡ്ര്യു ടൈ – 6(6) – 4×0, 6×1\nജൊഫ്ര ആര്‍ച്ചര് – 2(4)\nശ്രേയസ് ഗോപാല് – 2(3)\nc ഹെറ്റ്‌മെയര്bഹര്‍ഷല് പട്ടേല്\nകാര്‍ത്തിക് ത്യാഗി -2(3)\nവരുണ് ആരണ് – 1(2) – 4×1, 6×0\nc പന്ത്bറബാദ\nകാഗിസൊ റബാദ – 35/3 (3.4)\nആന്റിച്ച് നോര്‍ട്‌ജെ – 25/1 (4)\nരവിചന്ദ്ര അശ്വിന് – 22/2 (4)\nഹര്‍ഷല് പട്ടേല് – 29/1 (4)\nഅക്‌സര് പട്ടേല്- 8/1 (2)\nമാര്‍ക്കസ് സ്റ്റോയ്‌നിസ് – 1/2 (2)\nഇന്നത്തെ മത്സരം (10.10.2020)


അമര്‍നാഥ് തീര്‍ത്ഥാടകര് സഞ്ചരിച്ച വാഹനം അപകടത്തില്‍പ്പെട്ട് നിരവധിപ്പേര്‍ക്ക് പരിക്ക് | VygaNews\nഅമര്‍നാഥ് തീര്‍ത്ഥാടകര് സഞ്ചരിച്ച വാഹനം അപകടത്തില്‍പ്പെട്ട് നിരവധിപ്പേര്‍ക്ക് പരിക്ക്\nഉദംപൂര്: അമര്‍നാഥ് തീര്‍ത്ഥാടകര് സഞ്ചരിച്ചിരുന്ന വാഹനം ട്രക്കിലിടിച്ച് 13 പേര്‍ക്ക് പരിക്ക്. ജമ്മു കശ്മീരിലെ ഉദംപൂരില് ഇന്നു രാവിലെയാണ...\nഉദംപൂര്: അമര്‍നാഥ് തീര്‍ത്ഥാടകര് സഞ്ചരിച്ചിരുന്ന വാഹനം ട്രക്കിലിടിച്ച് 13 പേര്‍ക്ക് പരിക്ക്. ജമ്മു കശ്മീരിലെ ഉദംപൂരില് ഇന്നു രാവിലെയാണ് അപകടമുണ്ടായത്. അമര്‍നാഥ് തീര്‍ത്ഥാടകര് സഞ്ചരിച്ച വാഹനം നിര്‍ത്തിയിട്ടിരുന്ന ട്രക്കിലിടിക്കുകയായിരുന്നു.\nപരിക്കേറ്റവരില് മൂന്നുപേരുടെ നില ഗുരുതരമാണ്. പരിക്കേറ്റവര്‍ക്ക് എല്ലാ സഹായവും നല്‍കുമെന്ന് കേന്ദ്രമന്ത്രി ജിതേന്ദ്ര സിംഗ് വ്യക്തമാക്കി.\nVygaNews: അമര്‍നാഥ് തീര്‍ത്ഥാടകര് സഞ്ചരിച്ച വാഹനം അപകടത്തില്‍പ്പെട്ട് നിരവധിപ്പേര്‍ക്ക് പരിക്ക്


ജില്ലയില് 1229 പേര്‍ക്ക് കോവിഡ് സ്ഥിരീകരിച്ചു - Express Herald\nജില്ലയില് 1229 പേര്‍ക്ക് കോവിഡ് സ്ഥിരീകരിച്ചു\nപത്തനംതിട്ട: ജില്ലയില് ഇന്നലെ 1229 പേര്‍ക്ക് കോവിഡ് 19 സ്ഥിരീകരിച്ചു. ഇന്നലെ കോവിഡ് സ്ഥിരീകരിച്ചവരില് നാലു പേര് വിദേശത്തു നിന്നു വന്നതും നാലു പേര് മറ്റു സംസ്ഥാനത്തുനിന്നും വന്നതും 1221 പേര് സമ്പര്‍ക്കത്തിലൂടെ രോഗം സ്ഥിരീകരിച്ചവരുമാണ്. ഇതില് സമ്പര്‍ക്ക പശ്ചാത്തലം വ്യക്തമല്ലാത്ത ആറു പേരുണ്ട്.\nരോഗബാധിതരായവരുടെ തദ്ദേശ സ്വയംഭരണ സ്ഥാപനങ്ങള് തിരിച്ചുള്ള കണക്ക്:\n1.എഴുമറ്റൂര് സ്വദേശി (95) 27.08.2021 ന് സ്വവസതിയില് വച്ച് മരണമടഞ്ഞു.\n2. ആനിക്കാട് സ്വദേശി (80) 26.08.2021 ന് തിരുവല്ലയിലെ സ്വകാര്യ ആശുപത്രിയില് വച്ച് മരണമടഞ്ഞു\n3. എഴുമറ്റൂര് സ്വദേശി (81) 26.08.2021ന് കോഴഞ്ചേരിയിലെ സ്വകാര്യ ആശുപത്രിയില് വച്ച് മരണമടഞ്ഞു.\n4. സീതത്തോട് സ്വദേശി (61) 26.08.2021ന് കോഴഞ്ചേരിയിലെ സ്വകാര്യ ആശുപത്രിയില് വച്ച് മരണമടഞ്ഞു.\n5. മല്ലപ്പുഴശേരി സ്വദേശി (80) 27.08.2021 ന് കോഴഞ്ചേരി ജില്ലാ ആശുപത്രിയില് വച്ച് മരണമടഞ്ഞു.\n6. പത്തനംതിട്ട സ്വദേശി (40) 27.08.2021ന് ആലപ്പുഴ മെഡിക്കല് കോളജ് ആശുപത്രിയില് വച്ച് മരണമടഞ്ഞു.\nജില്ലയില് 663 പേര് രോഗ മുക്തരായി. ആകെ രോഗ മുക്തരായവരുടെ എണ്ണം 139382 ആണ്. പത്തനംതിട്ട ജില്ലക്കാരായ 9623 പേര് രോഗികളായിട്ടുണ്ട്. ഇതില് 9416 പേര് ജില്ലയിലും 207 പേര് ജില്ലയ്ക്ക് പുറത്തും ചികിത്സയിലാണ്. ജില്ലയില് ആകെ 18867 പേര് നിരീക്ഷണത്തില് ഉണ്ട്.\nഗവണ്‍മെന്റ് ലാബുകളിലും സ്വകാര്യ ലാബുകളിലുമായി ഇന്ന് ആകെ 7913 സാമ്പിളുകള് ശേഖരിച്ചിട്ടുണ്ട്. 3530 സാമ്പിളുകളുടെ ഫലം ലഭിക്കാനുണ്ട്.\nജില്ലയില് കോവിഡ്- 19 മൂലമുള്ള മരണനിരക്ക് 0.42 ശതമാനമാണ്. ജില്ലയുടെ ടെസ്റ്റ് പോസിറ്റിവിറ്റി നിരക്ക് 16.7 ശതമാനമാണ്. പ്രോഗ്രാം ഓഫീസര്‍മാരുടെയും മാനേജ്‌മെന്റ് ടീം ലീഡര്‍മാരുടെയും റിവ്യൂ മീറ്റിംഗ് ജില്ലാ മെഡിക്കല് ഓഫീസറുടെ ചേമ്പറില് വൈകുന്നേരം 4.30 ന് കൂടി.


കോവിഡ്, ഐപിഎല്, ട്വന്റി 20 ലോക കപ്പ്... ഇന്ത്യ-ഇംഗ്ലണ്ട് അഞ്ചാം ടെസ്റ്റ് ക്രിക്കറ്റ് മത്സരം റദ്ദാക്കി | www.vyganews.com\nകോവിഡ്, ഐപിഎല്, ട്വന്റി 20 ലോക കപ്പ്... ഇന്ത്യ-ഇംഗ്ലണ്ട് അഞ്ചാം ടെസ്റ്റ് ക്രിക്കറ്റ് മത്സരം റദ്ദാക്കി\nThe fifth Test between India and England, scheduled to start in Manchester today, has been canceled\nലണ്ടന് : മാഞ്ചസ്റ്ററില് ഇന്ന് തുടങ്ങാനിരുന്ന ഇന്ത്യ-ഇംഗ്ലണ്ട് അഞ്ചാം ടെസ്റ്റ് ക്രിക്കറ്റ് മത്സരം റദ്ദാക്കി. ഇരു ടീമുകള്‍ക്കും സൗകര്യപ്രദമായ മറ്റൊരു സമയത്ത് മത്സരം നടത്തുമെന്ന് ഇംഗ്ലണ്ട് ആന്‍ഡ് വെയില്‍സ് ക്രിക്കറ്റ് ബോര്‍ഡ് അറിയിച്ചു.\nഇന്ത്യന് ക്യാംപില് കോവിഡ് കേസുകളുടെ എണ്ണം കൂടുമെന്ന ആശങ്കയും ഐപിഎല് മത്സരങ്ങള്‍ക്കുള്ള ഒരുക്കത്തിനു തടസ്സമാകുമെന്ന സംശയവുമാണ് കളി റദ്ദാക്കാന് കാരണം.\nബിസിസിഐയുമായുള്ള മാരത്തോണ് ചര്‍ച്ചകള്‍ക്കൊടുവിലാണ് കളി തുടങ്ങുന്നതിനു രണ്ടു മണിക്കൂര് മുന്‍പ് റദ്ദാക്കിയതായി അറിയിപ്പു വന്നത്.\nഓവലിലെ തകര്‍പ്പന് വിജയത്തിന് ശേഷം അഞ്ച് മത്സരങ്ങളുടെ പരമ്പരയില് ഇന്ത്യ 2-1ന് മുന്നിലാണ്. ഇന്ത്യ 157 റണ്‍സിനാണ് വിജയിച്ചത്. ഫലത്തില് ഇന്ത്യയെ പരമ്പരയില് മുന്നില് നിറുത്തി കളി റദ്ദാക്കുന്നതില് ഇംഗ്‌ളീഷ് ടീമിന് മടിയുണ്ട്. ഇന്ത്യ പക്ഷേ, കളിക്കാന് വിസമ്മതിച്ചതോടെ അഞ്ചാം മത്സരം തങ്ങള് വിജയിച്ചതായി കണക്കാക്കുമെന്ന് ഇംഗ്‌ളണ്ട് ആദ്യം പറഞ്ഞിരുന്നുവെങ്കിലും പിന്നീട് അവര് നിലപാടുമാറ്റി.\nഹെഡ് കോച്ച് രവി ശാസ്ത്രി ഉള്‍പ്പെടെ സപ്പോര്‍ട്ട് സ്റ്റാഫിലെ മൂന്ന് അംഗങ്ങള്‍ക്ക് കോവിഡ് സ്ഥിരീകരിച്ചിരുന്നു. ശാസ്ത്രിയെ കൂടാതെ ബൗളിംഗ് കോച്ച് ഭരത് അരുണിനും ഫീല്‍ഡിംഗ് കോച്ച് ആര് ശ്രീധറിനും വൈറസ് ബാധിച്ചിരുന്നു.\nഅഞ്ചാം ടെസ്റ്റിന്റെ തലേന്ന്, ജൂനിയര് ഫിസിയോ യോഗേഷ് പര്‍മാറിനും കോവിഡ് സ്ഥിരീകരിച്ചു. ഇതും കളത്തില് നിന്നു വിട്ടുനില്‍ക്കുന്നതിന് ഇന്ത്യയെ പ്രേരിപ്പിച്ചു. സീനിയര് താരങ്ങള് കളിക്കാന് വിമുഖത പ്രകടിപ്പിച്ചതും മത്സരം റദ്ദാക്കാന് കാരണമായി.\nഇതിനിടെ, കളി നീട്ടിവയ്ക്കാന് ഇംഗ്‌ളണ്ട് നീക്കം നടത്തി. പക്ഷേ, അടുത്ത ആഴ്ച ഐപിഎല് ആരംഭിക്കാനിരിക്കെ, ബിസിസി ഐ അതിനോടു വിയോജിച്ചു. ഐപിഎല് കഴിയുന്നതിനു പിന്നീലെ ട്വന്റി 20 ലോക കപ്പ് ആരംഭിക്കും. ഇതും മത്സരം റദ്ദാക്കാന് കാരണമായി. ഒക്ടോബര് 15നാണ് ഐപിഎല് ഫൈനല്. ഒക്ടോബര് 17ന് ട്വന്റി 20 ലോക കപ്പ് മത്സരങ്ങള്‍ക്കു തുടക്കമാവും.\nSummary: The fifth Test between India and England, scheduled to start in Manchester today, has been canceled. The England and Wales Cricket Board has announced that the match will be played at another time convenient to both teams.\nwww.vyganews.com: കോവിഡ്, ഐപിഎല്, ട്വന്റി 20 ലോക കപ്പ്... ഇന്ത്യ-ഇംഗ്ലണ്ട് അഞ്ചാം ടെസ്റ്റ് ക്രിക്കറ്റ് മത്സരം റദ്ദാക്കി


യുഎസിൽ ഉറങ്ങിക്കിടന്ന മലയാളി പെൺകുട്ടി കൊല്ലപ്പെട്ടു; സീലിങ് തുളഞാന് വെടിയേറ്റത് | Malayali Express\nHomeUSAയുഎസിൽ ഉറങ്ങിക്കിടന്ന മലയാളി പെൺകുട്ടി കൊല്ലപ്പെട്ടു; സീലിങ് തുളഞാന് വെടിയേറ്റത്\nയുഎസിൽ ഉറങ്ങിക്കിടന്ന മലയാളി പെൺകുട്ടി കൊല്ലപ്പെട്ടു; സീലിങ് തുളഞാന് വെടിയേറ്റത്\nഅലബാമ ∙ യുഎസിലെ അലബാമ സ്റ്റേറ്റ് തലസ്ഥാനമായ മോണ്ട്ഗോമറിയിൽ തിരുവല്ല സ്വദേശി മറിയം സൂസൻ മാത്യു (19) വെടിയേറ്റു മരിച്ചു. വീട്ടിൽ ഉറങ്ങുകയായിരുന്നു മറിയം സൂസൻ മാത്യു. മുകളിലത്തെ നിലയിൽ താമസിക്കുന്നയാളിന്റെ തോക്കിൽ നിന്നുള്ള വെടിയുണ്ടകൾ സീലിങ് തുളച്ച് ശരീരത്തിൽ പതിക്കുകയായിരുന്നു. തിരുവല്ല നോർത്ത് നിരണം ഇടപ്പള്ളി പറമ്പിൽ വീട്ടിൽ ബോബൻ മാത്യുവിന്റെയും ബിൻസിയുടെയും മകളാണ്. ബിമൽ, ബേസൽ എന്നിവർ സഹോദരങ്ങളാണ്.\nനിരണം വടക്കുംഭാഗം സെന്റ് തോമസ് ഓർത്തോഡോക്സ് ഇടവകാംഗമായ ബോബൻ മാത്യു മലങ്കര ഓർത്തോഡോക്സ് സുറിയാനി സഭയുടെ അഹമ്മദാബാദ് ഭദ്രാസന കൗൺസിൽ അംഗമാണ്. മസ്‌ക്കറ്റ് സെന്റ് ഗ്രിഗോറിയോസ് ഓർത്തോഡോക്സ് ഇടവക സെക്രട്ടറിയായും സേവനം അനുഷ്ഠിച്ചിട്ടുണ്ട്. മലങ്കര ഓർത്തോഡോക്സ് സുറിയാനി സഭയുടെ അഹമ്മദാബാദ് ഭദ്രാസനത്തിനു വേണ്ടി മെത്രാപ്പോലീത്താ അഭിവന്ദ്യ ഡോ.ഗീവർഗീസ് മാർ യൂലിയോസ് ഭദ്രാസന മെത്രാപ്പോലീത്താ ദുഃഖം രേഖപ്പെടുത്തി.\nപൊലീസ് അധികാരികളിൽനിന്ന് മൃതദേഹം ലഭിക്കുന്നതിനനുസരിച്ച് അലബാമയിൽ പൊതുദർശനത്തിനും സംസ്കാര ശുശ്രൂഷകൾക്കും ശേഷം കേരളത്തിലേക്ക് കൊണ്ടുപോകാനുള്ള ക്രമീകരണങ്ങൾ നടത്തിവരുന്നു. താങ്ക്സ്ഗിവിങ് ആഘോഷത്തിനിടെ കഴിഞ്ഞ ദിവസം മോണ്ട്ഗോമറിയില്, വീട്ടിൽ ഭക്ഷണം കഴിക്കുകയായിരുന്ന ഒരാള് ജനാല തുളച്ചെത്തിയ വെടിയുണ്ടയേറ്റ് കൊല്ലപ്പെട്ടിരുന്നു.\nPrevious articleഇതാണ് ജനാധിപത്യം കാര്‍ഷികനിയമങ്ങള് പിന്‍വലിച്ചു; ഒരു ചര്‍ച്ചയും വേണ്ട്\nNext articleഅംബയുടെ കഥ കൂടിയാട്ടം അരങ്ങിലെത്തുന്നു, ഡിസംബർ 3, 4,5തിയ്യതികളിൽ\nഇന്ത്യന് സ്‌കൂളിനെതിരായ പ്രചാരണം അടിസ്ഥാനരഹിതമെന്ന് ഇന്ത്യന് സ്‌കൂള് അധികൃതര്\nഫിഫ ദ ബെസ്റ്റ്; രണ്ടാം വര്‍ഷവും ലെവന്‍ഡോസ്‌കി മികച്ച താരം, പുഷ്‌കാസ് ലമേലയുടെ റബോണ ഗോളിന്


14 August, 2019 12:18:59 PM\nദില്ലി : പുല്‍വാമ ആക്രമണത്തിന്റെ പശ്ചാത്തലത്തില് പാക് വിമാനം വെടിവെച്ചിട്ട ഇന്ത്യന് വ്യോമസേന വിംഗ് കമാന്‍ഡര് അഭിനന്ദന് വര്‍ത്തമാന് വീര്‍ചക്ര ബഹുമതി. ബലാകോട്ട് ആക്രമണത്തില് യുദ്ധവിമാനങ്ങളെ നിയന്ത്രിച്ചിരുന്ന വ്യോമസേന സ്‌ക്വാഡ്രണ് ലീഡര് മിന്റി അഗര്‍വാളിന് യുദ്ധസേവാ മെഡല് പുരസ്‌ക്കാരവും സമ്മാനിക്കും. സ്വാതന്ത്ര്യദിനത്തില് ഇരുവര്‍ക്കും ബഹുമതി സമ്മാനിക്കും. യുദ്ധരംഗത്തെ മികവിന് സൈന്യം നല്‍കുന്ന മൂന്നാമത്തെ വലിയ ബഹുമതിയാണ് വീര്‍ചക്ര.\nഫെബ്രുവരി 27 ലെ ബലാകോട്ട് ആക്രമണത്തിന് ശേഷം ഇന്ത്യയും പാകിസ്ഥാനും സംഘര്‍ഷ സാധ്യത നിലനില്‍ക്കേ, അതിര്‍ത്തി കടന്ന പാക് പോര് വിമാനം അഭിനന്ദന് വര്‍ദ്ധമാന് വെടിവെച്ചിട്ടിരുന്നു. ഇതിന് ശേഷം അഭിനന്ദന് പറത്തിയ മിഗ് 21 ബൈസണ് വിമാനം തകരുകയും പാരച്യൂട്ടില് ദിശതെറ്റി പാകിസ്ഥാനില് ഇറങ്ങുകയുമായിരുന്നു. തുടര്‍ന്ന് പാകിസ്ഥാന് അഭിനന്ദനെ തടവുകാരനായി പിടികൂടിയെങ്കിലും മൂന്ന് ദിവസത്തിനകം തിരിച്ചയച്ചിരുന്നു. ഇന്ത്യന് യുദ്ധരഹസ്യങ്ങള് വെളിപ്പെടുത്താന് പാക് രഹസ്യാന്വേഷണ ഏജന്‍സികളുടെ ചോദ്യം ചെയ്യലില് അഭിനന്ദന് തയ്യാറായിരുന്നില്ല.\nഇന്ത്യ നടത്തിയ നയതന്ത്ര സമ്മര്‍ദ്ദങ്ങള്‍ക്കൊടുവില് പാകിസ്ഥാന് അഭിനന്ദന് വര്‍ത്തമാനെ മോചിപ്പിക്കേണ്ടി വരികയായിരുന്നു. വൈദ്യ പരിശോധനകള് അടക്കമുള്ള സൈനിക നടപടികള് പൂര്‍ത്തിയായ അഭിനന്ദന് വ്യോമസേനയില് തിരികെ ജോലിയില് പ്രവേശിക്കുകയും ചെയ്തിരുന്നു. പുല്‍വാമയില് ഇന്ത്യന് സൈനിക വാഹനം തകര്‍ത്ത ആക്രമണത്തിന്റെ പശ്ചാത്തലത്തില് ഇന്ത്യ പാകിസ്താനിലെ ബലാകോട്ടേയിലെ ലഷ്‌ക്കര് കേന്ദ്രത്തില് വ്യോമാക്രമണം നടത്തിയിരുന്നു. ഈ ആക്രമണത്തില് യുദ്ധവിമാനങ്ങളെ നിയന്ത്രിച്ചിരുന്നത് മിന്റിയാണ്.


kasargod native from afghan അഫ്ഗാനിസ്താനിൽ നിന്ന് കൂടുതൽ..\nഅഫ്ഗാനിസ്താനിൽ നിന്ന് കൂടുതൽ പേർ ഡൽഹിയിലെത്തി; വിമാനത്തിൽ കാസർഗോഡ് സ്വദേശിനിയും\nഅഫ്ഗാനിസ്താനിൽ നിന്ന് കൂടുതൽ പേർ ഡൽഹി വിമാനത്താവളത്തിലെത്തി. വിമാനത്തിൽ കാസർഗോഡ് സ്വദേശിനിയായ സിസ്റ്റർ തെരേസ ക്രാസ്തയുമുണ്ട്.\n25 ഇന്ത്യക്കാർ ഉൾപ്പെടെ 78 പേരുമായാണ് വിമാനം ഡൽഹിയിലെത്തിയത്. വിദേശകാര്യ സഹമന്ത്രി വി മുരളീധരനും മന്ത്രി ഹർ‍ദീപ് സിംഗ് പുരിയും വിമാനത്താവളത്തിൽ തിരികെയെത്തിയ യാത്രക്കാരെ സ്വീകരിക്കാൻ എത്തിയിട്ടുണ്ട്.\nപാകിസ്താന്റെ വ്യോമപാത പൂർണമായും ഉപേക്ഷിച്ച് ഇറാൻ വഴിയായിരുന്നു അഫ്ഗാനിൽ നിന്ന് വിമാനം ഡൽഹിയിലെത്തിയത്. കൂടുതൽ ഇന്ത്യക്കാരെ അഫ്ഗാനിൽ എത്തിക്കാനുള്ള ശ്രമങ്ങൾ തുടരുകയാണ്. രക്ഷാദൗത്യം ഇനിയും ദിവസങ്ങൾ നീളും. രക്ഷാദൗത്യം പൂർത്തിയാകുന്ന മുറയ്ക്ക് അഫ്ഗാനിസ്താനുമായുള്ള പുതിയ നയം ഇന്ത്യ വ്യക്തമാക്കും. ഇതിനായുള്ള ചർച്ചകൾ ആരംഭിച്ചു. പ്രതിപക്ഷ പാർട്ടികളുമായുള്ള ചർച്ച 26 -ാം തിയതി നടക്കും.\nഅതേസമയം, താലിബാന്റെ അന്ത്യശാസനത്തിൽ 24 മണിക്കൂറിനുള്ളിൽ തീരുമാനമെടുക്കുമെന്ന് പ്രസിഡന്റ് ജോ ബൈഡൻ അറിയിച്ചു. ഓഗസ്റ്റ് 31 ന് അകം എല്ലാ അമേരിക്കക്കാരേയും ഒഴിപ്പിക്കണമെന്നാണ് താലബാന്റെ അന്ത്യശാസനം. എല്ലാ അമേരിക്കക്കാരേയും ഒഴിപ്പിക്കണമെന്ന അന്ത്യശാസനം നടപ്പാക്കുക എളുപ്പമല്ലെന്ന് അമേരിക്ക പറയുന്നു.\nStory Highlight: kasargod native from afghan


സ്‌കോട്ട് ലന്‍ഡ് എന്‍എച്ച്എസ് ജീവനക്കാര്‍ക്ക് 5% ശമ്പള വര്‍ദ്ധന ഓഫര്; ഇംഗ്ലണ്ടിലോ?\nഇംഗ്ലണ്ടിലെ എന്‍എച്ച്എസ് ജീവനക്കാര് സമരത്തിനൊരുങ്ങവേ സ്‌കോട്ട് ലന്‍ഡ് എന്‍എച്ച്എസ് ജീവനക്കാര്‍ക്ക് 5% ശമ്പള വര്‍ദ്ധന ഓഫര്. മഹാമാരി കാലത്ത് ജനങ്ങളെ സുരക്ഷിതമാക്കാന് നിരന്തരം പരിശ്രമിച്ച എന്‍എച്ച്എസ് ജീവനക്കാരുടെ മൂല്യം പരിഗണിച്ചാണ് അജണ്ട ഫോര് ചേഞ്ച് കോണ്‍ട്രാക്ടിലുള്ള എന്‍എച്ച്എസ് സ്‌കോട്ട് ലന്‍ഡ് സ്റ്റാഫിന് പണപ്പെരുപ്പത്തിന് താഴെ നില്‍ക്കുന്ന ഈ ഓഫര് നല്‍കുന്നതെന്ന് ഹെല്‍ത്ത് സെക്രട്ടറി ഹംസ യൂസഫ് പറഞ്ഞു.\nഎന്നാല് സ്‌കോട്ടിഷ് ഗവണ്‍മെന്റ് മുന്നോട്ട് വെച്ച ശമ്പള വര്‍ദ്ധന പ്രതീക്ഷയ്‌ക്കൊത്ത് ഉയര്‍ന്നില്ലെന്ന് വ്യക്തമാക്കിയ ആര്‍സിഎന് ഇക്കാര്യത്തില് അംഗങ്ങളുടെ അഭിപ്രായം തേടുകയാണ്. പണപ്പെരുപ്പത്തിന് മുകളില് വര്‍ദ്ധന നല്‍കുമെന്ന പ്രതീക്ഷ നടപ്പായില്ലെന്ന് ആര്‍സിഎന് സ്‌കോട്ട് ലന്‍ഡ് ബോര്‍ഡ് ചെയര് ജൂലി ലാംബെര്‍ത്ത് പറഞ്ഞു. ആരോഗ്യ പ്രവര്‍ത്തകര്‍ക്ക് ഇത് റിയല് ടേംസ് പേ കട്ടായി മാറുമെന്ന് യുണീഷന് സ്‌കോട്ടിഷ് ഹെല്‍ത്ത് കമ്മിറ്റി ചെയര് വില്‍മാ ബ്രൗണ് പ്രതികരിച്ചു.\nപബ്ലിക് സെക്ടര് ശമ്പള പോളി പ്രകാരം എഎഫ്‌സി സ്റ്റാഫിന് മണിക്കൂറില് ചുരുങ്ങിയത് 10.50 പൗണ്ടാണ് നല്‍കുക. ചില ജോലിക്കാര്‍ക്ക് 5.36% വരെ വര്‍ദ്ധനവാണ് ഇതോടെ ലഭിക്കുക. നഴ്‌സുമാരും, പാരാമെഡിക്കുകളും, അലൈഡ് ഹെല്‍ത്ത് പ്രൊഫഷണലുകള്, ഹെല്‍ത്ത്‌കെയര് സപ്പോര്‍ട്ട് സ്റ്റാഫ് എന്നിവര് ഉള്‍പ്പെടെ 160,000-ലേറെ എഎഫ്‌സി ജീവനക്കാര്‍ക്ക് 5% ശമ്പള വര്‍ദ്ധനയുടെ ഗുണം ലഭിക്കുമെന്നാണ് സര്‍ക്കാര് നിലപാട്.\nപണപ്പെരുപ്പത്തിന് മുകളില് 5% ശമ്പള വര്‍ദ്ധനവ് യുകെയിലെ എന്‍എച്ച്എസ് ജീവനക്കാര്‍ക്ക് നല്‍കണമെന്നാണ് ആര്‍സിഎന് ആവശ്യപ്പെടുന്നത്. സ്‌കോട്ട് ലന്‍ഡ് ഗവണ്‍മെന്റ് ഓഫര് അംഗങ്ങള്‍ക്കിടയില് ചര്‍ച്ച ചെയ്ത് സ്വീകരിക്കുന്ന കാര്യം തീരുമാനിക്കുമെന്നാണ് ആര്‍സിഎന് വ്യക്തമാക്കുന്നത്.\nഅതേസമയം, ഇംഗ്ലണ്ടില് എന്‍എച്ച്എസ് ജീവനക്കാര്‍ക്ക് ലഭിക്കുന്ന വര്‍ദ്ധനവിനെ കുറിച്ച് ഉടന് പ്രഖ്യാപനം ഉണ്ടാകുമെന്നാണ് കരുതുന്നത്. സ്‌കോട്ട് ലന്‍ഡ് പ്രഖ്യാപിച്ചതിന് സമാന വര്‍ദ്ധന ഇംഗ്ലണ്ടും പ്രഖ്യാപിക്കുമെന്നാണ് പ്രതീക്ഷ. പ്രത്യേകിച്ച് ഇംഗ്ലണ്ടിലെ അധ്യാപകര്‍ക്ക് 5% ശമ്പള വര്‍ദ്ധനവാണ് എഡ്യുക്കേഷന് സെക്രട്ടറി ഓഫര് ചെയ്തിരിക്കുന്നത്.


ജൂലായ് ഒന്നുമുതല് നടത്താനിരുന്ന സി.ബി.എസ്.ഇ 10, 12 ക്ലാസുകളിലെ പരീക്ഷകള് റദ്ദാക്കി Kannur metro online news|www.kannurmetroonline.com\nPublished on 25 June 2020 3:08 pm IST\nന്യൂഡല്‍ഹി: സി.ബി.എസ്.ഇ 10, 12 ക്ലാസുകളിലേക്കുള്ള പരീക്ഷകള് റദ്ദാക്കിയെന്ന് കേന്ദ്രസര്‍ക്കാര്. സി.ബി.എസ്.ഇയ്ക്ക് വേണ്ടി സോളിസിറ്റര് ജനറല് തുഷാര്‍മേത്ത സുപ്രീംകോടതിയില് അറിയിച്ചതാണ് ഇക്കാര്യം. ജൂലൈ ഒന്നുമുതല് 12 വരെ നിശ്ചയിച്ചിരുന്ന പരീക്ഷകളാണ് റദ്ദാക്കിയിരിക്കുന്നത്.\nഇതിനകം നടത്തിയ മൂന്ന് പരീക്ഷകളുടെ അടിസ്ഥാനത്തിലാകും വിദ്യാര്‍ഥികളുടെ മാര്‍ക്ക് തയ്യാറാക്കുക. ഇക്കാര്യത്തില് ഏതെങ്കിലും വിദ്യാര്‍ഥിക്ക് പരാതിയുണ്ടെങ്കില് ആ കുട്ടിക്ക് ഇംപ്രൂവ്മെന്റിന് പിന്നീട് അവസരമൊരുക്കുമെന്നും സോളിസിറ്റര് ജനറല് കോടതിയില് വ്യക്തമാക്കി. സി.ബി.എസ്.ഇ 12-ാം ക്ലാസിലെ പരീക്ഷകളില് ബാക്കിയുള്ളത് ജൂലായില് നടത്തുന്നതിനെതിരെ ഡല്‍ഹിയിലെ ഒരു കൂട്ടം രക്ഷിതാക്കള് നല്‍കിയ ഹര്‍ജി പരിഗണിക്കവേയാണ് കേന്ദ്രം നിലപാടറിയിച്ചത്. കോവിഡിന്റെ പശ്ചാത്തലത്തില് പരീക്ഷ നടത്തുന്നത് ആശങ്കയുണ്ടാക്കുന്നതായി പരാതിക്കാര് ചൂണ്ടിക്കാട്ടി. ജൂലായ് ഒന്നു മുതല് 15 വരെയാണ് ബാക്കിയുള്ള പരീക്ഷകള് നടത്താന് നിശ്ചയിച്ചിരിക്കുന്നത്. ജൂലായില് കോവിഡ് കേസുകളുടെ എണ്ണം പരമാവധിയെത്തുമെന്ന് എയിംസിന്റെ റിപ്പോര്‍ട്ടില് പറയുന്നതായി ഹര്‍ജിയില് ചൂണ്ടിക്കാട്ടി. ഈ സാഹചര്യത്തില് ദശലക്ഷക്കണക്കിന് വിദ്യാര്‍ഥികളുടെ ആരോഗ്യത്തിന്റെ കാര്യത്തില് ആശങ്കയുണ്ടെന്ന് പരാതിക്കാര് പറഞ്ഞു.\nഅതേസമയം 10-ാം ക്ലാസിലെ വിദ്യാര്‍ഥികളെ സംബന്ധിച്ചിടത്തോളം നിലവില് അവരുടെ പരീക്ഷകള് ഏറെക്കുറെ പൂര്‍ത്തിയായിട്ടുണ്ട്. എന്നാല് ഏതെങ്കിലും മേഖലകളില് പരീക്ഷകള് നടക്കാനുണ്ടെങ്കില് അവ റദ്ദാക്കുമെന്നും കേന്ദ്രസര്‍ക്കാര് സുപ്രീംകോടതിയെ അറിയിച്ചു. നേരത്തെ കോവിഡ് വ്യാപനം രൂക്ഷമാകുമെന്ന സൂചനകളെ തുടര്‍ന്ന് പരീക്ഷ നടത്താന് സാധിക്കില്ലെന്ന് മഹാരാഷ്ട്ര അടക്കമുള്ള സംസ്ഥാനങ്ങള് സി.ബി.എസ്.ഇയെ അറിയിച്ചിരുന്നു. ഇതിന്റെ പശ്ചാത്തലത്തിലാണ് മാറ്റിവെച്ച പരീക്ഷകള് റദ്ദാക്കാന് തീരുമാനിച്ചിരിക്കുന്നത്. കഴിഞ്ഞ മൂന്ന് പരീക്ഷകളുടെ അടിസ്ഥാനത്തില് നല്‍കുന്ന മാര്‍ക്കിനോട് ആക്ഷേപമുള്ള വിദ്യാര്‍ഥികള്‍ക്ക് വീണ്ടും അവസരം നല്‍കും. എന്നാണോ കോവിഡ് വ്യാപനത്തിന്റെ സാഹചര്യങ്ങള് മാറുന്നത് അന്ന് മാത്രമേ മാര്‍ക്ക് കൂടുതല് വേണമെന്ന് കരുതുന്ന വിദ്യാര്‍ഥികള്‍ക്ക് വേണ്ടി പരീക്ഷയുണ്ടാകൂ.\nവിദ്യാര്‍ഥികള്‍ക്ക് മുമ്പില് രണ്ട് അവസരങ്ങളാണ് സി.ബി.എസ്.ഇ നല്‍കുക. ഒന്നുകില് കഴിഞ്ഞ മൂന്ന് പരീക്ഷകളുടൈ അടിസ്ഥാനത്തില് സി.ബി.എസ്.ഇ നിശ്ചയിക്കുന്ന മാര്‍ക്ക് സ്വീകരിക്കാം, അല്ലെങ്കില് കൂടുതല് മാര്‍ക്കിനായി ഇംപ്രൂവ്മെന്റിന് ശ്രമിക്കാം. എന്നാല് ഇംപ്രൂവ്മെന്റ് പരീക്ഷകള് എന്ന് നടക്കുമെന്ന് കൃത്യമായി സോളിസിറ്റര് ജനറല് പറഞ്ഞിട്ടില്ല. സാഹചര്യങ്ങള് അനുകൂലമാവുന്ന ഏറ്റവും അടുത്ത സമയത്തു തന്നെ പരീക്ഷകള് നടക്കുമെന്നാണ് അദ്ദേഹം കോടതിയുടെ ആവര്‍ത്തിച്ചുള്ള ചോദ്യങ്ങള്‍ക്ക് മറുപടിയായി നല്‍കിയത്.\nKANNUR KERALA SUPREME COURT INDIA C.B.S.E EXAM S.S.L.C PLUS TWO


4malayalees - രാജന് പി. ജോര്‍ജ്ജ് (54 ) പാലക്കോട്ട് നിര്യാതനായി\nരാജന് പി. ജോര്‍ജ്ജ് (54 ) പാലക്കോട്ട് നിര്യാതനായി\n2019-11-02/ Johnson Punchakonam\nകൊട്ടാരക്കര പുലമണ് പാലക്കോട്ട് രാജന് പി. ജോര്‍ജ് (54 ) (വിനു) ഹൃദയാഘാതം മൂലം നിര്യാതനായി. ഫാ.ജോണ്‍സണ് പുഞ്ചക്കോണത്തിന്റെ സഹോദരി ഷൈനി പുഞ്ചക്കോണം ആണ് സഹധര്‍മ്മിണി. റോണി പി. രാജന്, റെമി പി. രാജന് എന്നിവര് മക്കള്. തിരുവനന്തപുരം പാലക്കോട്ട് പി ജി ജോര്‍ജ്ജ് കുട്ടി (ഐ. എസ്. ആര്. ഒ മുന് ഉദ്യോഗസ്ഥന്) പിതാവും ശ്രീമതി മേരിക്കുട്ടി മാതാവുമാണ്. സംസ്‌കാര ശുശ്രൂഷകള് തിങ്കളാഴ്ച രാവിലെ 11 മണിക്ക് പുലമണ് പാലക്കോട്ട് ഭവനത്തില് ആരംഭിച്ച് കൊട്ടാരക്കര കോട്ടപ്പുറം സെന്റ് ഇഗ്‌നാത്തിയോസ് ഓര്‍ത്തോഡോക്‌സ് ദേവാലയത്തില് പൂര്‍ത്തീകരിക്കും.\nസൂസന് പി ജോര്‍ജ്ജ് (മിനി), ജേക്കബ് പാലക്കോട്ട്(വിനോദ്)\nജേക്കബ് പാലക്കോട്ട് (വിനോദ്) - 82816 56041


Mohanlal Opens Up About Marakkar Arabikadalinte Simham Movie controversy And Ott Release - Malayalam Filmibeat\n| Updated: Wednesday, December 1, 2021, 11:21 [IST]\nപ്രേക്ഷകർ ഏറെ ആകാംക്ഷയോടെ കാത്തിരിക്കുന്ന ചിത്രമാണ് മരയ്ക്കാർ അറബികടലിന്റെ സിഹം. ഡിസംബർ2ന് ആണ് ചിത്രം തിയേറ്ററുകളിൽ എത്തുന്നത്. ചിത്രത്തിന്റെ പുറത്ത് വന്ന ട്രെയിലറിനും ടീസറിനും മികച്ച പ്രേക്ഷക സ്വീകാര്യതയാണ് ലഭിക്കുന്നത്. ഇപ്പോഴിത സിനിമയുമായി ബന്ധപ്പെട്ട വിവാദങ്ങളെ കുറിച്ച് മനസ് തുറക്കുകയാണ് മോഹൻലാൽ.മനോരമ ന്യൂസിന് നല്‍കിയ അഭിമുഖത്തിലാണ് ഇക്കാര്യ പറഞ്ഞത്. മോഹൻലാലിനോടൊപ്പം സംവിധായകൻ പ്രിയദർശനും എത്തിയിരുന്നു.\n'മരക്കാര് അറബിക്കടലിന്റെ സിംഹം' എന്ന സിനിമയുടെ റിലീസുമായി ബന്ധപ്പെട്ട് നടന്നത് അനാവശ്യ വിവാദമാണെന്നാണ് മോഹന്‍ലാല് പറയുന്നത്.സിനിമയുടെ ഒ.ടി.ടി റിലീസിന് കരാര് ഒപ്പിട്ടില്ലെന്നും താരം പറയുന്നു. നടന്റെ വാക്കുകൾ ഇങ്ങനെ.. 'മരക്കാര് അറബിക്കടലിന്റെ സിംഹം' സിനിമയുടെ റിലീസുമായി ബന്ധപ്പെട്ട് നടന്നത് അനാവശ്യ വിവാദങ്ങളാണ്. സിനിമയുടെ ഒ.ടി.ടി റിലീസിന് കരാര് ഒപ്പിട്ടിരുന്നില്ല. തിയേറ്റര് റിലീസിന് ശേഷമാണ് ചിത്രം ഒ.ടി.ടിയിലേക്ക് നല്‍കാനായിരുന്നത്.\nദുൽഖർ കാലൊക്കെ തടവി ചൂടാക്കി തന്നു, തലയിൽ കൂടി ലൈറ്റ് വീണ സംഭവത്തെ കുറിച്ച് സയി പല്ലവിയുടെ അനിയത്തി\nതന്റെ ഉദ്ദേശശുദ്ധിയെ സംശയിച്ചവരോട് തിരിച്ചൊന്നും പറയാനില്ല. താന് ബിസിനസുകാരന് തന്നെയാണ്. 100 കോടി മുടക്കിയാല് 105 കോടി കിട്ടണം എന്ന് കരുതുന്നതില് എന്താണ് തെറ്റ്. താന് സിനിമ നിര്‍മിക്കുന്ന ആള് കൂടിയാണ്. തന്റെ പല സിനിമകളും സാമ്പത്തികമായി വലിയ നഷ്ടം ഉണ്ടാക്കിയിട്ടുണ്ട്. കാലാപാനിയായാലും വാനപ്രസ്ഥമായാലും എന്നാലും അതിലൊന്നും ഒരു പരാതിയും പറഞ്ഞിട്ടില്ല. താന് മരിച്ചാലും സിനിമ മുന്നോട്ടുപോകുമെന്നും അത് തിയേറ്റര് ഉടമകളും മനസ്സിലാക്കണമെന്നും അദ്ദേഹം പറഞ്ഞു.\nകുറുപ്പ് സിനിമയോട് നന്ദിയുണ്ടെന്ന് സംവിധായകൻ പ്രിയദർശൻ പറഞ്ഞിരുന്നു. മരക്കാര് അറബിക്കടലിന്റെ സിംഹം എന്ന ചിത്രത്തിന് വേണ്ടി നടത്തിയ പത്രസമ്മേളനത്തിലാണ് അദ്ദേഹം ഇക്കാര്യം പറഞ്ഞത്. കുറുപ്പ് എന്ന് സിനിമയുടെ ഏറ്റവും വലിയ സക്‌സസ് ആളുകള് തിയേറ്ററുകളിലേക്ക് വന്നു എന്നതാണെന്നും പ്രിയദര്‍ശന് കൂട്ടിച്ചേർത്തു. ''കുറുപ്പ് എന്ന് സിനിമയുടെ ഏറ്റവും വലിയ സക്‌സസ് ആളുകള് തിയേറ്ററുകളിലേക്ക് വന്നു എന്നതാണ്.ആ സിനിമയോട് ഞങ്ങള്‍ക്ക് എല്ലാവര്‍ക്കും നന്ദിയുണ്ട്. ആ സിനിമ കാണിച്ചു തന്നു തിയേറ്ററുകളിലേക്ക് ആളുകള് എത്തുമെന്ന്.. പ്രിയദർശൻ പത്രസമ്മേളനത്തിൽ പറഞ്ഞു.\nഡിസംബർ2ന് കേരളത്തില് 90 ശതമാനം തിയേറ്ററുകളിലും മരക്കാര് പ്രദര്‍ശനത്തിന് എത്തും.ഇതിനോടകം തന്നെ അറന്നൂറോളം സ്‌ക്രീനുകള് ചാര്‍ട്ട് ചെയ്ത് കഴിഞ്ഞെന്നാണ് വിവരം. ആദ്യം ഒ.ടി.ടിയിലായിരിക്കും ചിത്രം റിലീസ് ചെയ്യുക എന്ന് പറഞ്ഞിരുന്നെങ്കിലും പിന്നീട് തിയേറ്റര് റിലീസ് പ്രഖ്യാപിക്കുകയായിരുന്നു. മലയാളത്തിന് പുറമെ ഹിന്ദി, തെലുങ്ക്, തമിഴ്, കന്നഡ ഭാഷകളിലും ചിത്രം റിലീസ് ചെയ്യുന്നുണ്ട്.\nമോഹൻലാൽ പ്രധാനവേഷത്തിൽ എത്തുന്ന ചിത്രം ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂര്, സന്തോഷ് ടി കുരുവിള, റോയ് സി ജെ എന്നിവർ ചേർന്നാണ് നിര്‍മ്മിക്കുന്നത്. മഞ്ജു വാര്യര്, സുനില് ഷെട്ടി, പ്രഭു, കീര്‍ത്തി സുരേഷ് എന്നിവരാണ് ചിത്രത്തിലെ മറ്റ പ്രധാന കഥാപാത്രങ്ങള്. അനി ഐവി ശശിയും പ്രിയദര്‍ശനും ചേര്‍ന്നാണ് ചിത്രത്തിന്റെ തിരക്കഥ നിര്‍വ്വഹിച്ചിരിക്കുന്നത്. ചിത്രത്തിന്റെ ഇന്ന് പുറത്ത് വന്ന ട്രെയിലർ സോഷ്യൽ മീഡിയയിൽ വൈറലായിട്ടുണ്ട്.\nMohanlal Opens Up About Marakkar Arabikadalinte Simham Movie controversy And Ott Release


Emalayalee.com - ലിബിയയില് സൈനികനടപടിയല്ല പരിഹാരം: ബാന്‍കി മൂണ്\nലിബിയയില് സൈനികനടപടിയല്ല പരിഹാരം: ബാന്‍കി മൂണ്\nസനാ: ലിബിയയിലെ സര്‍ക്കാര്‍വിരുദ്ധ പ്രക്ഷോഭം രൂക്ഷമായ സാഹചര്യത്തില് പ്രശ്‌ന പരിഹാരത്തിന് സൈനികനടപടിയല്ല പരിഹാരമെന്ന് യു.എന് സെക്രട്ടറി ജനറല് ബാന്‍കി മൂണ്.\nഇരുപക്ഷവും വെടിനിര്‍ത്തലിന് തയാറായി രാഷ്ട്രീയ ചര്‍ച്ചയിലൂടെ പ്രശ്‌നം പരിഹരിക്കുകയാണ് വേണ്ടത്. അതിനായി അവരെ അനുനയിപ്പിക്കാനുള്ള ശ്രമമാണ് യു.എന്നിന്റെ ഭാഗത്ത് നിന്നുണ്ടാകുന്നത്- അദ്ദേഹം പറഞ്ഞു. ജനങ്ങള്‍ക്ക് നേരെയുള്ള ആക്രമണം അപലപനീയമാണ്. അതു നിര്‍ത്തലാക്കാന് ഇരുപക്ഷത്തിനോടും ആവശ്യപ്പെട്ടിട്ടുണ്ടെന്നും മൂണ് പറഞ്ഞു.\nഗദ്ദാഫി സേനയ്‌ക്കെതിരെ വ്യക്തമായ മുന്‍തൂക്കം നേടി നീങ്ങുന്ന വിമതപോരാളികള് എണ്ണസമ്പന്ന നഗരമായ ബ്രെഗ നിയന്ത്രണത്തിലാക്കാന് പോരാട്ടം തുടരുകയാണ്. വിമതരുടെ ദേശീയ പരിവര്‍ത്തിത സമിതിയെ നിയമാനുസൃത സര്‍ക്കാറായി യു.എസ്. ഉള്‍പ്പെടെയുള്ള രാജ്യങ്ങള് അംഗീകരിച്ചിരുന്നു. ഇതോടെയാണ് സൈന്യത്തിന്റെ നിയന്ത്രണത്തിലുള്ള മറ്റ് മേഖലകള്‍കൂടി പിടിച്ചെടുക്കാന് വിമതര് തുനിഞ്ഞിറങ്ങിയിരിക്കുന്നത്.\nഇവിടത്തെ സര്‍ക്കാര്‍വിരുദ്ധ പോരാട്ടം അഞ്ചാം മാസത്തേക്ക് കടന്നെങ്കിലും ഗദ്ദാഫി ഒഴിയാന് കൂട്ടാക്കാത്തതാണ് വിമതരെ കുഴക്കുന്നത്. അധികാരം ഒഴിഞ്ഞ് നാടുവിടുകയെന്ന വിമതരുടെ ആവശ്യം നടക്കാന് പോകുന്നില്ലെന്ന് ഗദ്ദാഫി ആവര്‍ത്തിക്കുന്നുണ്ട്.


ഗൂഗിളില് പോണ് സെര്‍ച്ച് ചെയ്ത് വിനായകന് – celluloid\nഗൂഗിളില് പോണ് സെര്‍ച്ച് ചെയ്ത് വിനായകന്\nസോഷ്യല് മീഡിയയില് കുറിപ്പുകളിടാതെ സ്‌ക്രീന് ഷോട്ടുകളും ചിത്രങ്ങളും മാത്രം പങ്കുവച്ചാണ് നടന് വിനായകന് പല വിഷയങ്ങളിലമുള്ള തന്റെ പ്രതികരണങ്ങള് അറിയിക്കാറുള്ളത്. താരം എന്ത് പോസ്റ്റ് ചെയ്താലും അത് പലപ്പോഴും വിവാദമായി മാറാറുണ്ട്. അത്തരത്തില് പ്രത്യക്ഷപ്പെട്ട പോസ്റ്റുകള് വലിയ വാര്‍ത്തയായിരുന്നു. തെറിയുടെ പൂരമായിരുന്നു പോസ്റ്റില്. ലിജോ ജോസ് പെല്ലിശേരിയുടെ ചുരുളിയെ സംബന്ധിച്ചുള്ള പ്രതികരണമാണ് പോസ്റ്റുകള് എന്നാണ് സോഷ്യല് മീഡിയയുടെ വിലയിരുത്തല്. തെറി വാക്കുകളും അശ്ലീല പദപ്രയോഗങ്ങളും ഏറെ ഉപയോഗിച്ച ചുരുളി സിനിമയിലെ സംഭാഷണങ്ങള്‍ക്കെതിരെ വിമര്‍ശനങ്ങളും ട്രോളുകളും സോഷ്യല് മീഡിയയില് ഉയരുന്നുണ്ട്.\nചുരുളി എന്ന ചിത്രം പിന്‍വലിക്കണം, സംവിധായകനും അണിയറപ്രവര്‍ത്തകര്‍ക്കും എതിരെ കേസ് എടുക്കണമെന്ന ആവശ്യങ്ങളുമായി കോണ്‍ഗ്രസ് നേതാക്കളും രംഗത്തെത്തിയിരുന്നു. സംഭവം വിവാദമായതോടെ പോസ്റ്റുകള് നടന് പിന്‍വലിച്ചുവെങ്കിലും പിന്നാലെ പോണ് എന്ന് ഗൂഗിളില് സെര്‍ച്ച് ചെയ്യുന്നതിന്റെ സ്‌ക്രീന്‍ഷോട്ട് ഫെയ്‌സ്ബുക്കില് അദ്ദേഹം പങ്കുവെച്ചിരിക്കുകയാണ്. മൊബൈല് കുരങ്ങന്റെ കയ്യില് പൂമാല പോലെ, പടുവിഡ്ഢി എന്നൊക്കെയാണ് ഈ പോസ്റ്റിന്് കമന്റുകള് വന്നിരിക്കുന്നത്. ലിജോ ജോസ് പെല്ലിശ്ശേരി സംവിധാനം ചെയ്ത നിരവധി സിനിമകളില് വിനായകന് ശ്രദ്ധേയമായ കഥാപാത്രങ്ങളെ അവതരിപ്പിച്ചിട്ടുണ്ട്. ചുരുളിയെ സംബന്ധിച്ച വിഷയത്തില് ലിജോയെ പരോക്ഷമായി പിന്തുണച്ചു കൊണ്ടാണ് വിനായകന്റെ പോസ്റ്റുകള് എന്നാണ് പ്രേക്ഷകരുടെ പക്ഷം.\nനൃത്തരംഗത്തുനിന്നുമാണ് വിനായകന് ചലച്ചിത്രരംഗത്തേക്ക് കടന്നുവരുന്നത്. മലയാള ചിത്രങ്ങള്‍ക്കു പുറമെ തമിഴ്, തെലുങ്ക്, ഹിന്ദി എന്നീ ഭാഷകളിലും അഭിനയിച്ചിട്ടുണ്ട്. സ്വന്തമായി നൃത്തഗ്രൂപ്പ് നടത്തിയിരുന്ന അദ്ധേഹം അഗ്നി നൃത്തത്തിലൂടെയാണ് പ്രശസ്തനാവുന്നത്. തമ്പി കണ്ണന്താനം സംവിധാനം ചെയ്ത് മോഹന്‍ലാല് നായകനായി അഭിനയിച്ച മാന്ത്രികം എന്ന ചിത്രത്തിലാണ് ആദ്യമായി അഭിനിയിച്ചത്. അദ്ധേഹത്തിന്റെ തന്നെ ചിത്രമായ ഒന്നാമന് എന്ന ചിത്രത്തിലും ചെറിയ വേഷം ചെയ്തു. എ.കെ സാജന് സംവിധാനം ചെയ്ത സ്‌റ്റോപ് വയലന്‍സ് എന്ന ചിത്രത്തിലെ മൊന്ത എന്ന കഥാപാത്രമാണ് വിനായകനെ മലയാളസിനിമയില് പ്രശസ്തനാക്കുന്നത്.ടി.കെ രാജീവ് കുമാറിന്റെ ഇവര് എന്ന ചിത്രത്തിലെ അന്ധകഥാപാത്രവും ഏറെ ശ്രദ്ധിക്കപെട്ടു. പിന്നീട് നിരവധി വേഷങ്ങളില് വിനായകന് തിളങ്ങി. ചതിക്കാത്ത ചന്തു, വെള്ളിത്തിര, ബിഗ് ബി, സാഗര് ഏലിയാസ് ജാക്കി, ഇയ്യോബിന്റെ പുസ്തകം, ബാച്ചിലര് പാര്‍ട്ടി, കമ്മട്ടിപാടം എന്നിവ അഭിനയിച്ച ചിത്രങ്ങളില് പ്രധാനപെട്ടവയാണ്. കമ്മട്ടിപാടം എന്ന ചിത്രത്തിലൂടെ 2016ലെ മികച്ച നടനുള്ള സംസ്ഥാന അവാര്‍ഡ് സ്വന്തമാക്കി.\nTags: celluloid, vinayakan's fb post\nമകന്റെ സംഗീതത്തില് അച്ഛന് ഗായകന്\nഎന്റെ സിനിമ ചുരുളിയല്ല കുടുംബത്തോടെ കാണണം


Manju Warrier will beacompetitive for Nayanthara and Trisha - Malayalam Filmibeat\nമഞ്ജു വാര്യര് തമിഴിലെത്തുമ്പോള് ചിലരുടെ കഞ്ഞികുടി മുട്ടും, എന്താണ് കാരണമെന്നറിയാമോ?\n| Published: Saturday, July 8, 2017, 16:53 [IST]\nഗ്ലാമര് വേഷങ്ങളില് നിന്ന് മാറി നായികമാര്‍ക്ക് ഇപ്പോള് ശക്തമായ കഥാപാത്രങ്ങള് ലഭിയ്ക്കുന്നു. തമിഴിലും മലയാളത്തിലുമൊക്കെ ഇപ്പോഴാണ് യഥാര്‍ത്ഥ സ്ത്രീ കേന്ദ്രീകൃത സിനിമകള് ഉണ്ടാവുന്നത്. മലയാളത്തില് നായികമാരുടെ പേരില് സിനിമകള് അറിയപ്പെടാന് തുടങ്ങിയത് മഞ്ജു വാര്യരുടെ മടങ്ങിവരവിന് ശേഷമാണ്.\nഎല്ലാത്തിനും കാരണക്കാരിയായ മഞ്ജു യോഗത്തില് പങ്കെടുക്കാത്തതിന് കാരണം, വ്യക്തിപരം ഒരു നാടകം ??\nതമിഴില് ഈ മാറ്റം കൊണ്ടു വന്നിരിയ്ക്കുന്നത് നയന്‍താരയും തൃഷയുമൊക്കെയാണ്. ഇനി പുരുഷ കേന്ദ്രീകൃതമായ സിനിമ അധികം ചെയ്യില്ല എന്ന് നയന്‍താര വ്യക്തമായി പറഞ്ഞിട്ടുണ്ട്. മലയാളത്തിലെ വിജയയാത്രയുമായി മഞ്ജു തമിഴിലെത്തുമ്പോള് നയന്, തൃഷ തുടങ്ങിയവര്‍ക്ക് തിരിച്ചടി കിട്ടുമെന്നാണ് തമിഴ് സിനിമാ നിരീക്ഷകരുടെ വിലയിരുത്തല്.\nമുന്നിട്ടു വന്നത് നയന്‍താര\nനയന്‍താരയാണ് തമിഴില് സ്ത്രീപക്ഷ ചിത്രങ്ങള്‍ക്ക് തുടക്കം കുറിച്ചത്. തമിഴില് സൂപ്പര്‍താരങ്ങളുടെ പേരില് നിന്ന് മാറി, നായികമാരുടെ പേരില് സിനിമ അറിയപ്പെടാന് തുടങ്ങിയത് നന്‍താര മുന്നിട്ടിറങ്ങിയ ശേഷമാണ്.\nസൂപ്പര് ലേഡി പദവി അലങ്കരിച്ചുകൊണ്ട് നയന്‍താര മുന്നേറിയപ്പോള്, ആ വഴി പിന്തുടര്‍ന്ന് തൃഷയും എത്തി. പിന്നാലെ സിനിമയിലേക്ക് തിരിച്ചെത്തിയ ജ്യോതികയും സ്ത്രീപക്ഷ ചിത്രങ്ങള് നോക്കി. ഒന്ന് നില മെച്ചപ്പെട്ടതോടെ അനുഷ്‌ക ഷെട്ടിയും സ്ത്രീകള്‍ക്ക് കൃത്യമായ സ്ഥാനമുള്ള സിനിമകള് മാത്രം തിരഞ്ഞെടുത്തു.\nനയന്‍താര, തൃഷ, ജ്യോതിക തുടങ്ങയവരൊക്കെ സ്ത്രീപക്ഷ ചിത്രങ്ങള് ചെയ്ത് തമിഴില് മത്സരിച്ചുകൊണ്ടിരിയ്ക്കുമ്പോഴാണ് ഇവര്‍ക്കിടയിലേക്ക് ഇപ്പോള് മഞ്ജു വാര്യര് പോകുന്നത്. മഞ്ജു വാര്യരുടെ വരവ് തങ്ങള്‍ക്ക് വെല്ലുവിളിയാകുമോ എന്ന ഭയം ഇപ്പോള് ഈ തമിഴ് നായികമാര്‍ക്കുണ്ടത്രെ.\nഅറിവഴകന് സംവിധാനം ചെയ്യുന്ന സ്ത്രീ പക്ഷ ചിത്രത്തിലൂടെയാണ് മഞ്ജു വാര്യര് തമിഴ് സിനിമാ അരങ്ങേറ്റത്തിന് ഒരുങ്ങുന്നത്. അരവിന്ദ് സ്വാമിയാണ് ചിത്രത്തിലെ നായകന്. തമിഴിലും മലയാളത്തിലുമായി ഒരുക്കുന്ന ചിത്രത്തില് ശക്തമായ സ്ത്രീ കഥാപാത്രമാണത്രെ മഞ്ജുവിന്.\nതമിഴില് ഒരു സ്ത്രീ കേന്ദ്രീകൃത ചിത്രം ഉണ്ടാവുക എന്നാല് വളരെ പ്രയാസമാണ്. നയന്‍താര ഈ നിലയില് തിരഞ്ഞെടുക്കാന് വര്‍ഷങ്ങളായി പരിശ്രമിച്ചിരുന്നു. തൃഷയ്ക്കും എളുപ്പം കിട്ടിയതല്ല. ആ സമയത്താണ് ആദ്യ ചിത്രത്തിലൂടെ തന്നെ മഞ്ജു ഒറ്റയടിക്ക് സ്ത്രീപക്ഷ ചിത്രത്തിലെത്തുന്നത് എന്നത് ചെറിയ അസൂയയും ഈ നായികമാരിലുണ്ടാക്കുന്നുണ്ട്.\nമലയാളത്തിലാണെങ്കിലും അഭിനയ പ്രാധാന്യമുള്ള വേഷങ്ങള് മാത്രം തിരഞ്ഞെടുത്ത് ചെയ്യുന്ന നടിയാണ് മഞ്ജു വാര്യര്. ഹൗ ഓള്‍ഡ് ആര് യു എന്ന ചിത്രത്തിലൂടെ തിരിച്ചെത്തിയ മഞ്ജു പ്രചോദനം നല്‍കുന്ന സ്ത്രീ കഥാപാത്രങ്ങളെയാണ് അവതരിപ്പിച്ചുകൊണ്ടിരിയ്ക്കുന്നത്. തമിഴില് ചുവടുറപ്പിയ്ക്കുന്നതോടെ ചില നായികമാരുടെ സ്ഥാനം തെറിക്കും എന്ന കാര്യത്തില് സംശയമില്ല.\nഇങ്ങനെ മലയാളത്തില് നിന്ന് പോയി തമിഴില് ചില നായികമാരുടെ സ്ഥാനം തെറിപ്പിച്ച നായികമാര് ധാരാളമുണ്ട്. സിമ്രന്, തൃഷ, സദ, തുടങ്ങിയവരുടെയൊക്കെ മാര്‍ക്കറ്റ് ഇടിഞ്ഞത് നയന്‍താര, അസിന്, മീര ജാസ്മിന്, ഭാവന തുടങ്ങിയവരെ പോലുള്ള നായികമാര് തമിഴിലേക്ക് ചേക്കേറിയപ്പോഴാണ്. ഇപ്പോഴിതാ മഞ്ജുവും.\nRead more about: manju warrier nayanthara trisha jyothika malayalam film malayalam movie malayalam cinema മഞ്ജു വാര്യര് തമിഴ് തൃഷ ജ്യോതിക\nManju Warrier will beacompetitive for Nayanthara and Trisha\nStory first published: Saturday, July 8, 2017, 16:53 [IST]


യുദ്ധം തുടങ്ങാം, വാർദ്ധക്യത്തോട് | Malayali Manasu\nHome Health യുദ്ധം തുടങ്ങാം, വാർദ്ധക്യത്തോട്\nയുദ്ധം തുടങ്ങാം, വാർദ്ധക്യത്തോട്\n‘ആയുരാരോഗ്യ സൗഖ്യം’ – 1\nതയാറാക്കിയത്: മാത്യു ശങ്കരത്തിൽ\nതലമുടിയിൽ ആദ്യം കണ്ടെത്തുന്ന വെള്ളിനാര് മിക്കപ്പോഴും വാർദ്ധക്യത്തെ വിളംബരം ചെയ്യുന്ന കൊടിയടയാളമാണ് . പിന്നെ അടയാളങ്ങൾ കൂടുന്നു . ജരാനരകളിലൂടെ , മറവിയിലൂടെ , എല്ലുകളുടെ തേയ്മാനങ്ങളിലൂടെ വാർദ്ധക്യത്തിന്റെ വെള്ളക്കിരീടം തലയിൽ വന്നു വീഴുകയായി . ഈ അവസ്ഥ മനസ്സിനെയും ബാധിക്കാറുണ്ട് പലർക്കും .\nഇവിടെ ഒരു അന്വേഷണം .\nവാർദ്ധക്യത്തിന്റെ കാരണങ്ങളും പ്രതിരോധ വിധികളും ചികിൽസാരൂപങ്ങളും തേടി നാം പോവുന്നത് നമ്മുടെ ചികിൽസാ പാരമ്പര്യത്തിലേക്കാണ് . വാർദ്ധക്യത്തിലെത്തിയവർക്കും എന്നെങ്കിലും വാർദ്ധക്യത്തിൽ എത്തേണ്ടവർക്കുംവേണ്ടി ഒരു\nപരമ്പര ആരംഭിക്കുന്നു –\nമഹാഭാരതത്തിന്റെ തുടക്കത്തിൽ ഒരു ചക്രവർത്തിയുടെ കഥയുണ്ട് – അതിരുകടന്ന ആസക്തിയുടെ അഗ്നിനാളങ്ങൾക്കുള്ള ശിക്ഷയായി , അകാലവാർദ്ധക്യം ശാപമായി ശിരസിൽ ഏറ്റെടുക്കേണ്ടി വന്ന യയാതിയുടെ കഥ. പക്ഷേ, എന്നും പൂക്കളും ശലഭങ്ങളുമുള്ള യൗവനത്തിന്റെ ലോകത്തേക്കു\nതിരിച്ചുപോവാൻ യയാതി ആഗ്രഹിക്കുന്നു ; പുത്രന്മാർ ആരെങ്കിലും അവരുടെ യൗവനം യയാതിക്കു നൽകി , അകാല വാർദ്ധക്യം പകരം വാങ്ങിയാൽ ആയിരം വർഷത്തെ നിത്യയൗവനം യയാതിക്കു ലഭിക്കുമെന്ന് ശാപമോക്ഷത്തിൽ .\nയൗവനം അച്ഛനു വേണ്ടിയാണെങ്കിലും വൃഥാ നൽകുകയോ ? മക്കൾ മുഖംതിരിച്ചു . പക്ഷേ, അവരിലൊരാൾ മാത്രം ആ ത്യാഗത്തിനു തയ്യാറായി ; ജീവിതത്തോളം വിലപ്പിടിപ്പുള്ള ആത്മഹത്യാഗത്തിന് . അച്ഛനിൽനിന്നു വാർദ്ധക്യത്തിന്റെ ജരാനരകളും ആകുലതകളും രോഗങ്ങളും മകൻ പുരു സ്വമനസ്സാ ഏറ്റുവാങ്ങി .\nനമ്മുടെ ഇതിഹാസ- പുരാണങ്ങളിലെ ഏറ്റം ഹൃദയസ്പർശിയായ ത്യാഗ കഥയാണിത് . കാരണം പുരു വെടിഞ്ഞത് അയാളുടെ ജീവിതത്തിലെ മുഴുവൻ നിറങ്ങളുമായിരുന്നു .\nവാർദ്ധക്യത്തിനു നിറങ്ങളില്ല .\nനിങ്ങളുടെ ഓഫീസിലേക്കുള്ള പടവുകൾ പതിവുപോലെ ആ രാവിലെയും നിങ്ങൾ ചവിട്ടി കയറുകയാണ് .ഇടയ്ക്ക് സൗമ്യമായി ഒരു മൂളിപ്പാട്ടിനു വേണ്ടി ശ്രമിക്കുന്നുമുണ്ട്. പടവുകൾക്കിടയിലെപ്പോഴോ നിങ്ങളുടെ കാലിലെക്ക് അതുവരെയില്ലാത്ത ക്ഷീണത്തിന്റെ ഭാരം വന്നു വീഴുന്നു . ജീവിതത്തിൽ അതുവരെ തോന്നാത്ത ആയാസം ആ നടത്തത്തിൽ നിങ്ങൾക്കു തോന്നുന്നു….\nഫോൺ വിളിച്ചു വിളികൾക്കിടയിൽ വീർപ്പുമുട്ടുകയാണ് പതിവുപോലെ നിങ്ങൾ എങ്കിലും അത് ആസ്വദിക്കുന്നുമുണ്ട് . ഇതിനിടയിൽ ആരെയോ വിളിക്കണമെന്ന തോന്നൽ ഉണ്ടാവുന്നു . അടുത്ത സുഹൃത്താണ് ; സഹപാഠി . ഒരു ഈ രാവിലെയും അയാളെ കണ്ടതാണ് . പക്ഷേ , ദൈവമേ , അയാളുടെ പേര് ഓർമയിലേക്കു വരുന്നില്ലല്ലോ . ജീവിതത്തിൽ ആദ്യമായാണ് ഇത്തരത്തിലൊരു മറവി . ഒരിക്കലും മറക്കാൻ പാടില്ലാത്ത ഒരു പേര്. പക്ഷേ ഓർമ്മ ആദ്യമായി ഇങ്ങനെ ചതിച്ചതെന്തേ?\nകാലുകളിലോരു ഇടറൽ ആദ്യമായി അനുഭവപ്പെടുമ്പോൾ. ഓർമ്മയിൽനിന്ന് ഏറ്റവും പരിചിതമായ ഒരു വാക്ക് നിനച്ചിരിക്കാതെ തുടച്ചു നീക്കപ്പെടുമ്പോൾ അറിയണം .നിങ്ങളെ വാർധക്യം വന്നു തൊട്ടിരിക്കുന്നു. ഇനി കരുതിയിരിക്കണം. പക്ഷേ എങ്ങനെയുള്ള കരുതലാവണമത്? വാർദ്ധക്യം എന്താണ്? എങ്ങനെയാണ് ആ “പൂച്ചനടത്ത’ ത്തെ ആദ്യം തിരിച്ചറിയുക? തിരിച്ചറിഞ്ഞാൽ തന്നെ ചെറുക്കുന്നതെങ്ങനെ ?\nഓർക്കുക : എല്ലാവരിലും ഒരു യയാതിയുണ്ട് ; യൗവനം നഷ്ടപ്പെടുന്നത് ഇഷ്ടപ്പെടാത്ത ആ പഴങ്കഥയിലെ രാജാവ് . പക്ഷേ , വാർദ്ധക്യം ഏറ്റുവാങ്ങി യൗവനം പകരം തരാൻ നമുക്ക് ഒരു ‘പുരു’ ഇല്ലല്ലോ…\nഅതുകൊണ്ട് നമ്മളിലേക്കു ജരാനരകളുടെ വേരാഴ്ത്തുന്ന വാർധക്യത്തെ നാംതന്നെ ചെറുത്തു തോൽപ്പിക്കേണ്ടി യിരിക്കുന്നു ; ആ യുദ്ധത്തിൽ അന്തിമ വിജയം നമുക്കാവില്ലെന്ന് ഉറപ്പുണ്ടെങ്കിലും സമരം ചെയ്തേ പറ്റൂ . കാരണം , ആ യുദ്ധത്തിനു പോലും യൗവനം നൽകാൻ കഴിയും . ഇതു വ്യത്യസ്തമായ ഒരു യാത്രയാണ് . വാർദ്ധക്യത്തിന്റെ കാരണം നിർവചനവും കാരണവും പരിഹാരവും തേടി നാം പോകുന്നതു കേരളത്തിന്റെ ധന്യപാരമ്പര്യത്തിന്റെ സുകൃത ധാരയായ ആയുർവേദത്തിന്റെ ഉപാസക രുടെ അരികിലേക്കാണ് . അവർ പറഞ്ഞുതുടങ്ങുന്നു:\nഅകാലവാർദ്ധക്യമാണ് ഏറ്റവും ഭീതികരം . കഴുകനെപ്പോലെ പറന്നുയരേണ്ട യൗവനത്തിലും പലരും രോഗത്തിന്റെ പിടിയിൽ അമരുന്നു . എന്നാൽ നിഷ്ഠയോടുകൂടിയ ജീവിതചര്യകൾ വൃദ്ധരിൽപോലും യുവത്വം നിലനിർത്തുമെന്ന് ആയുർവേദ ചികിൽസാ വിദഗ്ധർ . വയസായെന്നും കഴിവുകളെല്ലാം നശിച്ചുവെന്നും ഒരാൾ സ്വയം തീരുമാനിച്ചാൽ പിന്നെ രക്ഷയില്ല. ആരോഗ്യം അതിവേഗം ക്ഷയിക്കുകയും രോഗങ്ങൾ അടിക്കടി ആക്രമിക്കുകയും ചെയ്യും . കാരണം , അയാളുടെ ശരീരം വാർധക്യത്തിനുള്ള ഒരു ക്ഷണപത്രമായി മാറുകയാണ് . ജീവജാലങ്ങൾക്ക് ആശ്രയമായ അന്തരീക്ഷമണ്ഡലവും ഭൂമണ്ഡലവും കോടാനുകോടി സൂക്ഷ്മാണുക്കൾ നിറഞ്ഞതാണ് . അതിലുള്ള അസംഖ്യങ്ങളായ രോഗബീജങ്ങൾ ജീവജാലങ്ങളുടെ ശരീരത്തിൽ സ്ഥിരതാമസമാക്കിയിട്ടുണ്ട് . തക്കംനോക്കി അവ നമ്മെ ആക്രമിക്കും.\nഎല്ലാവിധ രോഗങ്ങളുടെയും മൂലകാരണം ത്രിദോഷങ്ങളാണെന്ന് ആയുർവേദം വിധിക്കുന്നു . വാത-പിത്ത-കഫങ്ങൾ എന്ന ഈ ത്രിദോഷങ്ങളുടെ അസന്തുലിതാവസ്ഥയിൽ രോഗവും സമാവസ്ഥയിൽ ആരോഗ്യവും അനുഭവപ്പെടും . വാതം കോപിച്ചാൽ ഇതരദോഷങ്ങളായ പിത്ത-കഫ ങ്ങളും പിടികൂടുന്നു.\nമാനസിക സംഘർഷങ്ങളും പിരിമുറുക്കവും നിറഞ്ഞ ഇന്നത്തെ ജീവിതരീതിയാണ് മിക്ക രോഗങ്ങളുടെയും കാരണം . ഉണ്ണാനും ഉറങ്ങാനും നേരമില്ല; സമയനിഷ്ഠയില്ല; വ്യായാമം കുറഞ്ഞു; നടത്തംപോലും ഇല്ലാതായി . ജീവിതക്രമങ്ങളുടെ ഈ താളംതെറ്റൽ വാർദ്ധക്യം ക്ഷണിച്ചുവരുത്തുന്നു.\nജരാനരകളാണു വാർധക്യത്തിന്റെ പ്രകടമുദ്രകൾ . ദഹനസഹായികളായ അമ്ലദ്രവങ്ങൾ കുറയുകയോ ഇല്ലാതാവുകയോ ചെയ്യാം . അതോടെ വിശപ്പ് വളരെ കുറയും . മലബന്ധം സാധാരണപ്രശ്നമാകും . ശ്വാസകോശങ്ങളുടെ വികസനക്ഷമത കുറഞ്ഞുവരും . ചെറിയ ജോലി ചെയ്താൽപോലും ശ്വാസംമുട്ടൽ ഉണ്ടാകും . ഹൃദയ പേശികളുടെ ശക്തി ക്രമേണ ക്ഷയിക്കും . ധമനികളുടെ വ്യാസം കുറഞ്ഞ് രക്തസഞ്ചാരത്തിനു തടസ്സം നേരിടും . ഹൃദയധമനികളിൽ കൊഴുപ്പ് അടിഞ്ഞുകൂടി രോഗകാരണമായും തീരുന്നു . വാർധക്യകാല വൈകല്യങ്ങൾ നട്ടെല്ലിനെ ബാധിച്ചാൽ നടുവേദന , സന്ധികളിലെ എല്ലുകൾക്കു തേയ്മാനം , നീർക്കെട്ട് തുടങ്ങിയവ ഉണ്ടാകും . എന്നാൽ ശാരീരികപ്രവർത്തനങ്ങൾ ശ്രദ്ധാപൂർവം നിയന്ത്രിച്ചാൽ വാർധക്യത്തിലും യൗവനം നിലനിർത്താനാവും.\nആയുർവേദം ഇക്കാര്യത്തിൽ നിർദേശിക്കുന്ന പ്രതിവിധികൾ അടുത്ത ആഴ്ചയിൽ.\nPrevious articleചിന്താ ശലഭങ്ങൾ – ദേവു -S\nNext articleപല വർണ്ണങ്ങളാൽ നിറയും മലയാളി മനസ്\nനവധാന്യങ്ങൾ (തുടർച്ച..) 2- വൻ പയർ :- ചെറുപയറിനേക്കാൾ അല്പം വലുപ്പമുള്ള താണ് വൻ പയർ . ചെറുപയറിനെ അപേക്ഷിച്ച് നിത്യജീവിതത്തിൽ വൻ പയറിന്റെ ഉപയോഗം കുറവാണ്. മത്തനും വൻ പയറും ചേർത്ത കറി...\nസന്ധിവാതം (Primary osteoarthritis):- Dr. അനിൽകുമാർ SD തയ്യാറാക്കുന്ന ആരോഗ്യരംഗം (2)\nമദ്ധ്യവയസ് കഴിഞ്ഞവർക്ക് സാധാരണയായി മുട്ടിന് വേദനയുണ്ടാക്കുന്ന തേയ്മാനമാണ് ഈ അസുഖം. മുട്ടിൻ്റെ തേയ്മാനം പലരേയും വേദനിപ്പിക്കുകയും ചലനശേഷി ഇല്ലാതാക്കുകയും ചെയ്യുന്നുണ്ടല്ലോ. എന്താണ് ഈ തേയ്മാനമെന്നും എന്തെല്ലാം കാരണങ്ങൾ തേയ്മാനം കൂട്ടുമെന്നും നമുക്ക് പരിശോധിക്കാം.കൂടാതെ...


Lionel Messi: മെസ്സിയുടെ വിലക്ക് നീക്കി; ലോകകപ്പ് യോഗ്യതാ മത്സരത്തില് അര്‍ജന്റീനയ്ക്ക് വേണ്ടി കളിക്കും - argentine football association says lionel messis ban is over | Samayam Malayalam\nargentine football association says lionel messis ban is over\nSamayam Desk | Lipi | Updated: 11 Sep 2020, 05:32:00 PM\nകോപ്പ അമേരിക്ക ടൂര്‍ണമെന്റിലെ മോശം പെരുമാറ്റത്തെ തുടര്‍ന്ന് സൂപ്പര്‍താരം ലയണല് മെസ്സിക്ക് ഏര്‍പ്പെടുത്തിയിരുന്ന വിലക്ക് കാലഹരണപ്പെട്ടതായി എഎഫ്എ.\nലയണല് മെസ്സിയുടെ വിലക്ക് കാലഹരണപ്പെട്ടതായി എഎഫ്എ\nഒക്ടോബര് 8ന് ഇക്വഡോറുമായി നടക്കേണ്ട മത്സരത്തില് മെസ്സി കളിക്കും\nകോപ്പ അമേരിക്ക മൂന്നാം സ്ഥാനത്തിനായുള്ള മത്സരത്തില് മെസ്സിക്ക് ചുവപ്പുകാര്‍ഡ്\nബ്യൂണസ് ഐറിസ്: സൂപ്പര്‍താരം ലയണല് മെസ്സിയുടെ വിലക്ക് കാലഹരണപ്പെട്ടതായി അര്‍ജന്റീന ഫുട്‌ബോള് അസോസിയേഷന്. കഴിഞ്ഞ വര്‍ഷം നടന്ന കോപ്പ അമേരിക്ക ടൂര്‍ണമെന്റിലെ മോശം പെരുമാറ്റത്തെ തുടര്‍ന്നാണ് മെസ്സിക്ക് സൗത്ത് അമേരിക്കന് ഫുട്‌ബോള് കോണ്‍ഫെഡറേഷന് വിലക്ക് ഏര്‍പ്പെടുത്തിയത്. കോപ്പ അമേരിക്കയില് മൂന്നാം സ്ഥാനം ലഭിച്ചിരുന്ന മെസ്സിക്ക് ഒരു മത്സരത്തിലാണ് വിലക്ക് ഏര്‍പ്പെടുത്തിയിരുന്നത്.\nഒക്ടോബര് 8ന് ഇക്വഡോറുമായി നടക്കേണ്ടിയിരുന്ന ലാറ്റിനമേരിക്കന് ലോകകപ്പ് യോഗ്യതാ മത്സരത്തില് മെസ്സിക്ക് കളിക്കാനാകില്ലെന്നായിരുന്നു സൂചന. എന്നാല്, സൗത്ത് അമേരിക്കന് ഫുട്‌ബോള് കോണ്‍ഫെഡറേഷനുമായി താന് ഇക്കാര്യത്തില് ചര്‍ച്ച ചെയ്‌തെന്ന് എഎഫ്എ പ്രസിഡന്റ് ക്ലോഡിയോ താപിയ പറഞ്ഞു. മെസ്സിയുടെ വിലക്കിന്റെ കാലാവധി കഴിഞ്ഞെന്നും ആയതിനാല് മെസ്സിക്ക് കളിക്കാമെന്നുമാണ് ഫുട്‌ബോള് കോണ്‍ഫെഡറേഷന് പ്രസിഡന്റ് അലക്‌സാണ്ടര് ഡൊമിഗ്വസ് അറിയിച്ചത്.\nചിലിക്കെതിരെ മൂന്നാം സ്ഥാനത്തിനായി നടന്ന മത്സരത്തിനിടെ ഗാരി മെഡലുമായുണ്ടായ കൈയ്യാങ്കളിയാണ് വിലക്കിലേക്ക് നീങ്ങിയത്. മത്സരത്തില് ഇരുവര്‍ക്കും ചുവപ്പുകാര്‍ഡ് കാട്ടിയിരുന്നു. ഇതിന് പിന്നാലെ മെസ്സി ടൂര്‍ണമെന്റിലെ റഫറിമാര് പക്ഷപാതപരമായി പെരുമാറിയെന്ന ഗുരുതരമായ ആരോപണവും ഉന്നയിച്ചു. ഇക്കാര്യമെല്ലാം കണക്കിലെടുത്താണ് മെസ്സിയെ വിലക്കാന് തീരുമാനിച്ചിരുന്നത്.\nകോപ്പ അമേരിക്ക സെമിഫൈനലില് ബ്രസീലിനോട് തോറ്റ് അര്‍ജന്റീന പുറത്തായിരുന്നു. ഈ മത്സരത്തില് അര്‍ജന്റീനയ്ക്ക് അര്‍ഹിച്ച രണ്ട് പെനാല്‍റ്റികള് റഫറി അനുവദിച്ചിരുന്നില്ലെന്ന് മെസ്സി ഉള്‍പ്പെടെയുള്ള കളിക്കാര് ആരോപിച്ചു. ഇതിന് പിന്നാലെയാണ് ബ്രസീലിനുവേണ്ടി റഫറി മത്സരത്തില് നിലപാടെടുത്തെന്ന ആരോപണം മെസ്സി ഉന്നയിക്കുന്നത്. ടൂര്‍ണമെന്റില് പിന്നീട് ബ്രസീല് ജേതാക്കളാവുകയും ചെയ്തു. സ്വന്തം രാജ്യത്ത് നടന്ന ടൂര്‍ണമെന്റില് ബ്രസീലിന് അനുകൂലമായ തീരുമാനങ്ങളുണ്ടെന്ന ആരോപണം പലഭാഗത്തുനിന്നും ഉയര്‍ന്നിരുന്നു. 2022ലെ ലോകകപ്പിലും അര്‍ജന്റീനയുടെ പ്രതീക്ഷ ലയണല് മെസ്സിയിലാണ്. കഴിഞ്ഞ ലോകകപ്പിലെ ദയനീയ പുറത്താകലിന് ശേഷം ഉടച്ചുവാര്‍ക്കപ്പെട്ട യുവനിരയില് രാജ്യവും ആരാധകരും പ്രതീക്ഷയര്‍പ്പിക്കുന്നു.\nഫ്രഞ്ച് ലീഗ് പുതിയ സീസണില് തോല്‍വിയോടെ തുടങ്ങി പിഎസ്ജി; സൂപ്പര് താരങ്ങള് കളിച്ചില്ല ആര്‍ട്ടിക്കിള് ഷോ\nലയണല് മെസ്സി ഫുട്‌ബോള് അര്‍ജന്റീന messi Lionel Messi Football Argentina\nWeb Title : argentine football association says lionel messis ban is over


May 6, 2019 - TVSAMSKARA\nചീഫ് ജസ്റ്റിസ് രഞ്ജന് ഗൊഗോയിക്കെതിരെ സുപ്രീംകോടതി മുന് ജീവനക്കാരി നല്‍കിയ ലൈംഗികാരോപണ പരാതി തള്ളി. സുപ്രീംകോടതിയുടെ ആഭ്യന്തര സമിതിയാണ് മുൻ ജീവനക്കാരിയുടെ പരാതി തള്ളിയത്. ജസ്റ്റിസിനെതിരായ പീഡന…\nഅരിമുല്ലപ്പൂമണവുമായി എരഞ്ഞോളി മൂസ യാത്രയായി: വിടവാങ്ങിയത് മാപ്പിളപ്പാട്ടിന്‍റെ മൊഞ്ചും മൊഴിയും\nമാപ്പിളപ്പാട്ടുകലയുടെ കേരളത്തിലെ മൊഞ്ചുള്ള പ്രതിരൂപമായിരുന്ന എരഞ്ഞോളി മൂസ്സ അന്തരിച്ചു. 79 വയസ്സായിരുന്നു. കേരളത്തിലെ പ്രശസ്തനായ മാപ്പിളപ്പാട്ട് ഗായകനും പിന്നണി ഗായകനുമായ എരഞ്ഞോളി മൂസ്സ ശ്വാസകോശ സംബന്ധമായ അസുഖത്തെത്തുടർന്ന്…\nഎസ്എസ്എല്‍സി പരീക്ഷാഫലം പ്രഖ്യാപിച്ചു: 98.11 വിജയശതമാനം; 1631 സ്കൂളുകള്‍ക്ക് 100 ശതമാനം വിജയം; മുന്നില് പത്തനംതിട്ട; പിന്നില് വയനാട്\nഎസ്എസ്എല്‍സി പരീക്ഷാ ഫലം പ്രഖ്യാപിച്ചു 98.11ശതമാനം പേര് വിജയിച്ചു. 1631 സ്‌കൂളുകള് ഇത്തവണ 100 ശതമാനം വിജയം നേടി. ഇപ്രാവശ്യം മോഡറഷന് നല്‍കാതെയാണ് 98.11 ശതമാനം വിജയമെന്ന്…\nഅഭിനവിന് അംഗനവാടിയില് പോവേണ്ട പ്രായമായി: താമസം പക്ഷേ ആശുപത്രിയില്;3വയസ്സിനിടെ നിരവധി അസുഖങ്ങള്; സഹായം തേടി ഒരു കുടുംബം\nതിരുവനന്തപുരം: മൂന്നുവയസ്സുമാത്രമുള്ള കുഞ്ഞിന് ഒരേസമയം നിരവധി ഗുരുതര അസുഖങ്ങള്. റിഫ്രാക്ടറി അനീമിയ, ഹൃദയവാല്‍വിന് ചുരുക്കം, കുടല്‍രോഗം, രക്തം ഉത്പാദിപ്പിക്കുന്ന ഗ്രന്ഥിയുടെ അഭാവം മുലമുള്ള രക്തക്കുറവ്. അഭിനവ് വി.ആര്…\nമാതാപിതാക്കളെ വൃദ്ധസദനങ്ങളിലേയ്ക്ക് തള്ളിവിടുന്ന പാശ്ചാത്യ സംസ്‌കാരത്തെ ശീലമാക്കുന്ന പ്രവണത മലയാളികള്‍ക്കിടയിലും വര്‍ധിക്കുകയാണെന്ന് പ്രവാസി വ്യവസായിയും ജീവകാരുണ്യപ്രവര്‍ത്തകനും ലുലു ഗ്രൂപ്പ് ചെയര്‍മാനുമായ പത്മശ്രീ ഡോ. എം.എ യൂസഫലി. പത്തനാപുരം…


ഇടുക്കി ഡാമില് ജലനിരപ്പ് ഉയരുന്നു; ചെറുതോണി അണക്കെട്ട് തുറക്കേണ്ടി വന്നാല് ഒഴിപ്പിക്കേണ്ടി വരുന്നവരുടെ പട്ടിക യുദ്ധകാലാടിസ്ഥാനത്തില് തയാറാക്കാന് നിര്‍ദേശം – Truevision News\nഇടുക്കി ഡാമില് ജലനിരപ്പ് ഉയരുന്നു; ചെറുതോണി അണക്കെട്ട് തുറക്കേണ്ടി വന്നാല് ഒഴിപ്പിക്കേണ്ടി വരുന്നവരുടെ പട്ടിക യുദ്ധകാലാടിസ്ഥാനത്തില് തയാറാക്കാന് നിര്‍ദേശം\nഇടുക്കി ഡാമില് ജലനിരപ്പ് ഉയരുന്നതിന്റെ പശ്ചാത്തലത്തില് ചെറുതോണി ഡാം തുറന്നുവിടേണ്ടിവന്നാല് സ്വീകരിക്കേണ്ട മുന്‍കരുതലുകളെക്കുറിച്ച് വിലയിരുത്തുന്നതിന് മുഖ്യമന്ത്രി പിണറായി വിജയന്റെ അധ്യക്ഷതയില് ഉന്നതതലയോഗം ചേര്‍ന്നു. യുദ്ധകാലാടിസ്ഥാനത്തില് സര്‍വെ നടത്താന് യോഗത്തില് തീരുമാനമായി.\nവെള്ളം തുറന്നു വിടുകയാണെങ്കില് എത്ര താമസക്കാരെ ബാധിക്കുമെന്നും വെള്ളം ഒഴുകിപ്പോകുന്ന ചാലുകളിലെ തടസ്സങ്ങള് എന്തൊക്കെയാണെന്നും മനസ്സിലാക്കുന്നതിന് യുദ്ധകാലാടിസ്ഥാനത്തില് സര്‍വെ നടത്തും. വെള്ളം ഒഴുകിപ്പോകുന്ന പുഴയുടെ ഇരു വശങ്ങളിലും 100 മീറ്ററിനുളളിലുളള കെട്ടിടങ്ങളെ സംബന്ധിച്ച വിവരം ദുരന്തനിവാരണ അതോറിറ്റി അതിസൂക്ഷ്മ ഉപഗ്രഹചിത്രങ്ങള് ഉപയോഗിച്ച് തയ്യാറാക്കിയിട്ടുണ്ട്. ഇതിന്റെ അടിസ്ഥാനത്തില് ഈ കെട്ടിടങ്ങളില് താമസിക്കുന്നവരെക്കുറിച്ചുളള വിവരം അടിയന്തരമായി ശേഖരിക്കും. ആവശ്യമായ തയ്യാറെടുപ്പുകള് നടത്താന് ഇടുക്കി, എറണാകുളം കലക്ടര്‍മാരോട് യോഗം ആവശ്യപ്പെട്ടു.\nറവന്യൂ മന്ത്രി ഇ. ചന്ദ്രശേഖരന്, ജലവിഭവ മന്ത്രി മാത്യൂ ടി തോമസ്, റവന്യൂ അഡീഷണല് ചീഫ് സെക്രട്ടറി പി.എച്ച്. കുര്യന്, ജലവിഭവ സെക്രട്ടറി ടിങ്കു ബിസ്വാള്, വൈദ്യുതി ബോര്‍ഡ് സിഎംഡി എന്.എസ്. പിള്ള, ദുരന്തനിവാരണ അതോറിറ്റി മെമ്പര് സെക്രട്ടറി ശേഖര് കുര്യാക്കോസ് തുടങ്ങിയവര് യോഗത്തില് പങ്കെടുത്തു.\nഡാമില് ഇപ്പോള് 2,392 അടി വെള്ളമുണ്ട്. 2,403 അടിയാണ് പൂര്‍ണശേഷി (732 മീറ്റര്). ഏകദേശം 10 അടി വെള്ളം കൂടി ഉയര്‍ന്നാല് 26 വര്‍ഷത്തിനു ശേഷം വീണ്ടും അണക്കെട്ടു തുറക്കേണ്ടി വരും. 1981, 1992 വര്‍ഷങ്ങളില് ഇടുക്കി ഡാം തുറന്നിരുന്നു. കനത്ത മഴ തുടര്‍ന്നാല് ഏഴ് ദിവസത്തിനുള്ളില് പരമാവധി സംഭരണശേഷിയിലെത്തുകയും ഷട്ടറുകള് തുറക്കുകയും ചെയ്യേണ്ടി വരും. ഇത് ഒഴിവാക്കുന്നതിനായി വൈദ്യുതി വകുപ്പ് ഉത്പാദനം വര്‍ധിപ്പിച്ചിരിക്കുകയാണ്.\nഅതേ സമയം, ഈ കാലവര്‍ഷക്കാലത്ത് സംസ്ഥാനത്ത് ഇതുവരെ ഏറ്റവും കൂടുതല് മഴ കിട്ടിയിരിക്കുന്നത് ഇടുക്കി ജില്ലയിലാണെന്ന് ഇന്ത്യന് കാലാവസ്ഥാ കേന്ദ്രം (ഐഎംഡി) വ്യക്തമാക്കി. ഇടുക്കി ഡാം ഇത്രയും നിറയാന് കാരണമിതാണ്. ജൂണ് ഒന്നുമുതല് ഇന്നലെ വരെയുള്ള 56 ദിവസത്തെ കണക്കനുസരിച്ച് 49 ശതമാനം അധികമഴയാണ് ജില്ലയില് ലഭിച്ചിരിക്കുന്നത്. 129 സെന്റീമീറ്റര് മഴ ലഭിക്കേണ്ട സ്ഥാനത്ത് ഇന്നലെ വരെ 192 സെന്റീമീറ്റര് മഴ ലഭിച്ചു. ഏകദേശം 12 ദിവസമായി തുടര്‍ച്ചയായി പെയ്യുന്ന മഴയില് ഉറവകളെല്ലാം സജീവമായതിനാല് മഴ നിലച്ചാലും നീരൊഴുക്ക് രണ്ടാഴ്ച വരെ നീണ്ടു നില്‍ക്കും.


* നാഫാ അവാര്‍ഡുകള് പ്രഖ്യാപിച്ചു. ഏറെ പുതുമകളുമായി താരനിശ ജൂലൈ 1-ന് ന്യൂയോര്‍ക്കിലും,2-ന് കാനഡയിലെ ടൊറന്റോയിലും. കേരളത്തില് നിന്ന് മുപ്പത്തഞ്ചോളം സിനിമാ താരങ്ങളും, സംവിധായകരും അണിയറ പ്രവര്‍ത്തകരും.\nഹൂസ്റ്റണ്: കേരളത്തില് നടന്ന 'അമ്മ' മെഗാഷോ കഴിഞ്ഞാല് മലയാള സിനിമാ ചരിത്രത്തിലെ അതിബഹൃത്തായ താരനിശയ്ക്ക് ന്യൂയോര്‍ക്ക് വേദിയാകും. ആറായിരത്തിലധികം കാണികളെ ഉള്‍ക്കൊള്ളാവുന്ന ക്യൂന്‍സിലെ സെന്റ് ജോണ്‍സ് യൂണിവേഴ്‌സിറ്റി കാര്‍ണസെക്ക അരീനയില് ആദ്യമായി ലേസര്‍ഷോയുടെ അകമ്പടിയോടെ ആയിരിക്കും താരനിശ വിരിയുക. ഇത് അമേരിക്കന് മലയാളികള്‍ക്ക് മറക്കാനാവാത്ത അനുഭവമായിരിക്കുമെന്നു ഷോയുടെ സംഘാടകരായ സജി ഹെഡ്ജും, നാഫാ പ്രസിഡന്റ് ഫ്രീമു വര്‍ഗീസും പ്രസ്താവിച്ചു.\n- അനില് ആറന്മുള


ബി പി എൽ കാർഡ് ഉടമകളുടെ ശ്രദ്ധയ്ക്ക് ! ഈ വിവരങ്ങൾ അറിയുക. അമ്പതിനായിരം രൂപവരെ പിഴയും തടവുശിക്ഷയും ലഭിക്കുന്ന കുറ്റം - Arogyam Life\nബി പി എൽ കാർഡ് ഉടമകളുടെ ശ്രദ്ധയ്ക്ക് ! ഈ വിവരങ്ങൾ അറിയുക. അമ്പതിനായിരം രൂപവരെ പിഴയും തടവുശിക്ഷയും ലഭിക്കുന്ന കുറ്റം\nസംസ്ഥാനത്തെ എല്ലാ റേഷൻ കാർഡ് ഉടമകളും വളരെ പ്രധാനമായും അറിഞ്ഞിരിക്കേണ്ട ചില കാര്യങ്ങൾ എന്തൊക്കെയെന്ന് പരിശോധിക്കാം. മഞ്ഞ,പിങ്ക് റേഷൻ കാർഡ് ഉടമകൾ വളരെ പ്രധാനമായും ശ്രദ്ധിക്കേണ്ട കാര്യങ്ങളാണ് സിവിൽ സപ്ലൈസ് ഓഫീസ് പുറത്തിറക്കിയിരിക്കുന്നത്.\nജില്ല താലൂക്ക് സിവിൽ സപ്ലൈസുകൾ ഓരോന്നും പല തവണകളിലായി പുറത്തിറക്കിയിരിക്കുന്ന നിർദ്ദേശങ്ങളുടെ അടിസ്ഥാനത്തിൽ റേഷൻ കടകൾ മുഖേനയാണ് ഈ വിവരങ്ങൾ പുറത്ത് വന്നിരിക്കുകയാണ്. ഇവയെന്താണെന്ന് നമുക്ക് പരിശോധിക്കാം. സംസ്ഥാനത്ത് അനർഹരായ ആളുകൾ മുൻഗണന റേഷൻ കാർഡുകൾ കൈവശം വെച്ച് കൊണ്ട് റേഷൻ വിഹിധങ്ങൾ കൈപ്പറ്റുന്നുണ്ട്.\nഇത്തരം ആളുകളുടെ എണ്ണം ദിനംപ്രതി കൂടി വരുന്ന റിപ്പോർട്ടുകളാണ് നിലവിൽ സിവിൽ സപ്ലൈസ് ഓഫീസുകൾക്ക് ലഭിച്ചുകൊണ്ടിരിക്കുന്നത്. ഇത്തരത്തിൽ അനർഹമായി മുൻഗണന റേഷൻ കാർഡുകൾ കൈവശം വെച്ചുകൊണ്ട് അർഹമല്ലാത്ത റേഷൻ വിഹിതം കൈപ്പറ്റുന്നത് മുൻഗണനേതര വിഭാഗത്തിൽ ഉൾപ്പെടുന്ന എപിഎൽ റേഷൻ കാർഡ് ഉടമകളെയാണ് കൂടുതലും ബാധിക്കുന്നത്.\nമുൻഗണനാ റേഷൻ കാർഡ് പട്ടികയിൽ ഒഴിവ് വരുന്നത് അനുസരിച്ചാണ് അർഹരായിട്ടുള്ള എ പി എൽ കാർഡ് ഉടമകൾക്ക് മുൻഗണന റേഷൻ കാർഡുകളുടെ പട്ടികയിൽ ഇടംപിടിക്കാൻ സാധിക്കുന്നത്. ഇത്തരത്തിൽ അനർഹരായ റേഷൻ കാർഡ് ഉടമകൾക്ക് അമ്പതിനായിരം രൂപവരെ പിഴയും രണ്ടു വർഷം തടവുശിക്ഷയും ലഭിക്കുന്നതാണ്.\nഇത്തരത്തിൽ അനർഹമായി മുൻഗണന റേഷൻ കാർഡുകൾ കൈവശം വെക്കുന്നവർ ഉടനെതന്നെ സിവിൽ സപ്ലൈസ് ഓഫീസുമായി ബന്ധപ്പെട്ട് കൊണ്ട് റേഷൻ കാർഡുകൾ മാറ്റേണ്ടതാണ്. അല്ലെങ്കിൽ കടുത്ത നടപടികൾ നേരിടേണ്ടി വന്നേക്കാം. സംസ്ഥാനത്തെ BPL റേഷൻ കാർഡ് ദാരിദ്ര്യ രേഖയ്ക്ക് താഴെ ഉള്ളവർക്ക് വേണ്ടി മാത്രമാണ്. അനർഹരായ ആളുകൾ സ്വയം വിശകലനം ചെയ്ത് ഈ പട്ടികയിൽ നിന്നും മാറി നിൽക്കേണ്ടതാണ്. നിങ്ങളുടെ ഉചിതമായ തീരുമാനം മൂലം ആനുകൂല്യം അർഹരായ മറ്റു ഉപഭോക്താക്കൾക്ക് ലഭിക്കട്ടെ..\nRead More: എപിഎൽ കാർഡുകൾ ബിപിഎൽ കാർഡുകൾ ആയി മാറ്റുവാൻ


സംസ്ഥാനത്ത് ഇന്ന് 4034 പേർക്ക് കൊവിഡ് സ്ഥിരീകരിച്ചു . എറണാകുളം 484, പത്തനംതിട്ട 430, കൊല്ലം 408, കോട്ടയം 389, തൃശൂർ 386, കോഴിക്കോട് 357, മലപ്പുറം 355, ആലപ്പുഴ 275, തിരുവനന്തപുരം 255, കണ്ണൂർ 206, പാലക്കാട് 147, കാസർഗോഡ് 140, വയനാട് 131, ഇടുക്കി 71 എന്നിങ്ങനേയാണ് ഇന്ന് രോഗ ബാധ സ്ഥിരീകരിച്ചത്.\nയുകെയിൽ നിന്നും വന്ന് ജനിതക വകഭേദം വന്ന വൈറസ് സ്ഥിരീകരിച്ച കോഴിക്കോട് സ്വദേശിയുടെ സമ്പർക്ക പട്ടികയിലുള്ള 72 വയസുകാരന് ജനിതക വകഭേദം വന്ന വൈറസ് സ്ഥിരീകരിച്ചു . ഇതോടെ ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ ദിവസങ്ങളിലുണ്ടായ 14 മരണങ്ങളാണ് കോവിഡ്19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4119 ആയി.\nസംസ്ഥാനത്തെ വിവിധ ജില്ലകളിലായി 2,35,225 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 2,27,142 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 8083 പേർ ആശുപത്രികളിലും നിരീക്ഷണത്തിലാണ്.\nഇന്ന്4പുതിയ ഹോട്ട് സ്‌പോട്ടുകളാണുള്ളത്. നിലവിൽ ആകെ 372 ഹോട്ട് സ്‌പോട്ടുകളാണുള്ളത്.\nബിനീഷ് കോടിയേരിയെ പ്രതി ചേർക്കാതെ കുറ്റപത്രം,ബംഗളൂരു ലഹരിക്കടത്ത് കേസ്\nഓണ്‍ലൈന് റമ്മി നിയമവിരുദ്ധമെന്ന് സര്‍ക്കാര്


Private Bus Owners says the bus service cannot be run now | മിനിമം ചാര്‍ജ് മാത്രം കൂട്ടിയാല് പ്രശ്‌നം തീരില്ല, ബസ് സര്‍വീസ് നടത്താന് സാധിക്കില്ലെന്ന് ഉടമകള് - Malayalam Oneindia\n18 min ago ബാബറി മസ്ജിദ് തകര്‍ത്ത കേസില് വിധി നാളെ; സുരക്ഷ ശക്തമാക്കാന് കേന്ദ്രം, സോഷ്യല്‍മീഡിയ നിരീക്ഷിക്കും\n19 min ago ശോഭ സുരേന്ദ്രന്റെ ഉള്‍വലിയല്; എംടി രമേശ് നല്‍കിയത് ശക്തമായ സൂചന; പന്ത് ഇനി ആരുടെ കോര്‍ട്ടില്\n33 min ago പ്രതിഫലം 25ലക്ഷം കൂട്ടി ടൊവിനോ,5 ലക്ഷം കൂട്ടി ജോജു;സിനിമകൾക്ക് അംഗീകാരം നൽകില്ലെന്ന് നിർമ്മാതാക്കള്\nമിനിമം ചാര്‍ജ് മാത്രം കൂട്ടിയാല് പ്രശ്‌നം തീരില്ല, ബസ് സര്‍വീസ് നടത്താന് സാധിക്കില്ലെന്ന് ഉടമകള്\nPublished: May 18 2020, 22:22 [IST]\nതിരുവനന്തപുരം: കൊവിഡ് ലോക്ക് ഡൗണിന്റെ നാലം ഘട്ടം ഇന്ന് ആരംഭിച്ചപ്പോഴാണ് സംസ്ഥാനത്ത് പൊതുഗതാഗതത്തിന് സര്‍ക്കാര് അനുമതി നല്‍കിയത്. സമൂഹിക അകലം പാലിച്ച് സര്‍വീസ് നടത്തുമ്പോഴുണ്ടാകുന്ന നഷ്ടം പരിഹരിക്കാന് ടിക്കറ്റ് നിരക്ക് വര്‍ദ്ധിപ്പിക്കാനും സര്‍ക്കാര് ഉത്തരവിറക്കിയിരുന്നു. എന്നാല് പുതുക്കിയ നിരക്കനുസരിച്ച് സര്‍വീസ് നടത്താനാകില്ലെന്ന് അറിയിച്ചിരിക്കുകയാണ് കേരള ബസ് ഓപ്പറേറ്റേഴ്‌സ് ഫെഡറേഷന്. ഇപ്പോഴത്തെ സാഹചര്യത്തില് മിനിമം ചാര്‍ജ് മാത്രം കൂട്ടിയാല് പ്രശനം തീരില്ലെന്നും ബസ് ഉടമകള് അറിയിച്ചു.\nഈ സാഹചര്യത്തില് സ്വകാര്യ ബസുകള് സര്‍വീസ് നടത്തണമെങ്കില് മൂന്നുമാസത്തെ നികുതിയും ഇന്‍ഷൂറന്‍സും തൊഴിലാളി ക്ഷേമനിധിയും ഒഴിവാക്കണമെന്ന് ബസ് ഫെഡറേഷന് സര്‍ക്കാരിനോട് ആവശ്യപ്പെട്ടു. ടിക്കറ്റ് നിരക്കില് 100 ശതമാനം വര്‍ദ്ധനയാണ് ഗതാഗത വകുപ്പ് ആവശ്യപ്പെട്ടത്. എന്നാല് നിരക്ക് ഇരട്ടി വര്‍ദ്ധിപ്പിച്ചാലും റോഡ് നികുതി ഒഴിവാക്കാതെ ബസ് നിരത്തിലിറക്കില്ലെന്നായിരുന്നു സ്വകാര്യ ബസുടമകളുടെ നിലപാട്.\nഅതേസമയം, പുതുക്കിയ നിരക്ക് പ്രകാരം അഞ്ച് കിലോ മീറ്റര് വരെയുള്ള മിനിമം ചാര്‍ജ് എട്ടുരൂപയായിരുന്നത് ഇനി 12 രൂപയാകും. തുടര്‍ന്നുള്ള ഓരോ കിലോമീറ്ററിനും ഒരു രൂപ പത്ത് പൈസ വിതം വര്‍ദ്ധിക്കും. നേരത്തെ ഇത് 70 പൈസയായിരുന്നു. ബസുകളില് ഇരിപ്പിട ശേഷിയുടെ 50 ശതമാനം മാത്രമെ യാത്രക്കാരെ അനുവദിക്കുകയുള്ളു. വാഹനങ്ങളില് നിന്നുകൊണ്ടുള്ള യാത്ര അനുവദനീയമല്ല. കണ്ടെയിന്‍മെന്റ് സോണുകളിലേക്കും അവിടുന്ന് പുറത്തേക്കും യാത്ര അനുവദിക്കില്ല. അത്തരത്തില് പോകുന്നവരെ ക്വാറന്റൈനില് പ്രവേശിപ്പിക്കും. അധികൃതരുടെ അനുവാദമുണ്ടെങ്കില് ഇത് ബാധകമല്ല.\nbus covid19 coronavirus lock down കൊറോണവൈറസ് സ്വകാര്യ ബസ് കേരളം\nPrivate Bus Owners says the bus service cannot be run now\nStory first published: Monday, May 18, 2020, 22:22 [IST]


കൊറോണ വൈറസിനെ തോല്‍പ്പിക്കാം | Sanghamam | Chicago | New York | Texas | Toronto\nകൊറോണ വൈറസിനെ തോല്‍പ്പിക്കാം\nFEBRUARY 5, 2020, 11:32 AM IST\nപലതരം വൈറസുകളെ നമുക്ക് പരിചയമുണ്ട്. സാധാരണ ജലദോഷം, ജലദോഷപ്പനി, ചിക്കന് പോക്‌സ്, മീസില്‍സ് എതൊക്കെ പലതരം വൈറസുകള് മൂലമുണ്ടാകുന്ന അസുഖങ്ങളാണെന്ന് നമുക്കറിയാം. ശരീരത്തിന്റെ സ്വാഭാവികമായ പ്രതിരോധശേഷികൊണ്ടോ അല്ലെങ്കില് അസുഖം വരാതിരിക്കാന് വാക്‌സിനുപയോഗിച്ച് പ്രതിരോധശേഷിയെ വൈറസിനെതിരെ ക്രമീകരിച്ചോ നമ്മള് ഈ വൈറസ് ബാധയെ അതിജീവിച്ചിട്ടുണ്ട്. കൊറോണയേയും നമ്മള് അതിജീവിക്കും.\nകൊറോണ വൈറസ് ബാധ ഉണ്ടായാല് അതിനെതിരെ മരുന്നുകള് ലഭ്യമല്ലാത്തതുകൊണ്ടാണ് അസുഖം വരാതെ തടയാന് ശ്രമിക്കുന്നത്.\nശരീരത്തിന്റെ പ്രതിരോധശേഷികൊണ്ടു മാത്രമേ വൈറസിനെ നേരിടാന് പറ്റൂ എന്നുള്ളതുകൊണ്ട് അതു നിലനിര്‍ത്താന് പോഷകസമൃദ്ധമായ ആഹാരം കഴിച്ച് ആരോഗ്യത്തോടെ ഇരിക്കേണ്ടത് അസുഖം വരാതിരിക്കാന് ശ്രദ്ധിക്കേണ്ട കാര്യത്തില് പ്രധാനമാണ്. ശരീരം ആധി പിടിക്കുന്ന സമയത്ത് പ്രതിരോധശേഷി വളരെ കുറവായിരിക്കും.\nആ അവസരം വൈറസുകള്‍ക്ക് അനുകൂലമായ സാഹചര്യം ഒരുക്കികൊടുക്കും. കൊറോണയെപ്പറ്റി പറയുമ്പോള് രോഗത്തേക്കാള് വേഗം പടരുന്നത് പേടിയാണ്. ഈ പേടികൊണ്ട് നമ്മുടെ പ്രതിരോധശേഷി തകരാറിലാക്കാതെ ശ്രദ്ധിക്കേണ്ടതുണ്ട്. കൊച്ചുകുട്ടികള്‍ക്കും മറ്റസുഖങ്ങളുള്ള പ്രായമായവര്‍ക്കും വൈറസുകളെ അതിജീവിക്കുന്നതിനുള്ള പ്രാപ്തി കുറവായതുകൊണ്ട് അസുഖം അധികരിച്ചാല് വേണ്ടവിധം പരിചരണം കിട്ടിയില്ലെങ്കില് മരണപ്പെട്ടേക്കാം. സാധാരണ നല്ല ആരോഗ്യവും പ്രതിരോധശേഷിയും ഉള്ളവര് കൊറോണയെ അതിജീവിക്കുക തന്നെ ചെയ്യും.\nലോകാരോഗ്യസംഘടനയുടെ നിര്‍ദ്ദേശങ്ങള് പാലിക്കുകയും അതു നടപ്പാക്കുകയും ചെയ്യുക എന്നുള്ളതാണ് സാമൂഹ്യജീവി എന്ന നിലയില് ഈ കൊറോണാ വൈറസിനെതിരെ ചെയ്യേണ്ടതായ നമ്മുടെ ഉത്തരവാദിത്തം.\nഅസുഖലക്ഷണങ്ങള് കണ്ടുതുടങ്ങിയാല് റിപ്പോര്‍ട്ടു ചെയ്യണം. ലാബ് ടെസ്റ്റുകള് ചെയ്യണം. പി.സി.ആര് ടെസ്റ്റ് (polymerase chain reaction genetic finger print) വഴിയാണ് അസുഖം സ്ഥിരീകരിക്കുന്നത്. രോഗം സ്ഥിരീകരിച്ചാല് രോഗിയെ മാറ്റിപ്പാര്‍പ്പിക്കേണ്ടതുണ്ട്. ലക്ഷണങ്ങളുള്ളവരെ ക്വാറന്റൈന് ചെയ്യുകയും അസുഖമുള്ളവരെ ഐസൊലേറ്റ് ചെയ്യുകയുമാണ് ചെയ്യുന്നത്.\nവൈദ്യസഹായം ലഭ്യമാകുന്ന തരത്തില് മാറ്റിപ്പാര്‍പ്പിക്കുന്നതിന് രണ്ടു കാരണങ്ങളുണ്ട്. ഒന്ന്, ജലദോഷം, തോണ്ടവേദന, പനി തുടങ്ങിയ ചെറിയ ലക്ഷണങ്ങള് മുതല് ശ്വാസതടസ്സം, വൃക്കയുടെ തകരാറ്, ന്യൂമോണിയ എന്നീ അസുഖങ്ങള് വരെയാണ് കൊറോണ ബാധിച്ചാല് ഉണ്ടാകാന് സാധ്യതയുള്ളത്. ശ്വാസതടസ്സം നേരിട്ടുതുടങ്ങുന്ന അവസ്ഥയില് രോഗിക്ക് ശ്വാസോച്ഛ്വാസത്തിനുള്ള സഹായം ചെയ്യേണ്ടിവരും. പിന്നെ രോഗം മൂര്‍ച്ഛിച്ചിട്ട്, ന്യൂമോണിയ, വൃക്കക്കു തകരാറ് എന്നീ ഗുരുതരാവസ്ഥയിലായാല് അതിനുള്ള വൈദ്യചികിത്സയും ലഭ്യമാക്കണം.രണ്ട്, അസുഖത്തിന് ചികിത്സ ലഭ്യമല്ലാത്തതുകൊണ്ട് അസുഖം വരാതെ, പകരാതെ തടയണം.\nപലപ്പോഴും ആളുകള്‍ക്ക് റിപ്പോര്‍ട്ടു ചെയ്യാനും മാറിപ്പാര്‍ക്കാനും മടിയുണ്ട്. അസുഖമുള്ളവരോട് സഹാനുഭൂതിയോടെ പെരുമാറാനും അവരെ ഈ രോഗത്തില്‍നിന്ന് രക്ഷ പെടുത്താന് സഹായിക്കേണ്ടതും നമ്മുടെ ഉത്തരവാദിത്തമാണ്. അവരെ സഹാനുഭൂതിയോടെ കാണും, രോഗാവസ്ഥയില് നിന്ന് ജീവിതത്തിലേക്ക് തിരിച്ചുകൊണ്ടുവരാന് സഹായിക്കും, ഒറ്റപ്പെടുത്തില്ല എന്നൊരു സാഹചര്യമൊരുക്കിയാല് അവര്‍ക്കും സ്വയം റിപ്പോര്‍ട്ടുചെയ്ത് സമൂഹത്തോടുള്ള ഉത്തരവാദിത്തം നിറവേറ്റാന് സാധിക്കും.\nഅസുഖം വന്നുകഴിഞ്ഞാല് എങ്ങനെ നേരിടണം?\n1. നന്നായി വെള്ളം കുടിക്കണം. രോഗാണുക്കള് അവയുടെ ജീവിതചക്രം പൂര്‍ത്തിയാക്കി ചത്തുപോകുമ്പോഴും അതിന്റെ വിസര്‍ജ്യങ്ങള് പുറം തള്ളുമ്പോഴും അവ ശരീരത്തിന് നിന്ന് പുറത്തുപോകുന്നത് മൂത്രം വഴിയാണ്. ഈ പ്രക്രിയ ചെയ്യാന് ശരീരത്തെ സഹായിക്കുന്നതിനാണ് രോഗാണുബാധയുള്ളപ്പോള് നന്നായി വെള്ളം കുടിച്ച് മൂത്രമൊഴിച്ചുകൊണ്ടിരിക്കണമെന്ന് പറയുന്നത്.\n2. നന്നായി വിശ്രമിക്കണം, പറ്റുന്നത്ര ഉറങ്ങണം. ശരീരത്തിലെ വെളുത്ത രക്താണുക്കള് ഉള്‍പ്പെടുന്ന യോദ്ധാക്കള് രോഗാണുക്കളെ തുരത്തിയോടിക്കാനുള്ള പരിശ്രമത്തിലാണ്. ഇതിന് വളരെ ഊര്‍ജ്ജം വേണ്ട പ്രക്രിയയാണ്. അതുകൊണ്ടുതന്നെ ശരീരം വളരെ ക്ഷീണിതമായിരിക്കും. വിശ്രമമില്ലാതിരുന്നാല് ശരിയായ രീതിയില് ശരീരത്തിന് രോഗാവസ്ഥയെ തരണം ചെയ്യാനാവില്ല.\n3. നല്ല ഈര്‍പ്പം ഉണ്ടാവുന്നത് രോഗാവസ്ഥക്ക് സുഖം നല്‍കും. അതിനായി ഒരു ഹുമിഡിഫൈയര് മുറിയില് വെക്കുന്നത് നല്ലതാണ്.\n4. ചൂടുവെള്ളത്തില് കുളിക്കുന്നത് തൊണ്ടവേദനക്കും ചുമയ്ക്കും ആശ്വാസം നല്‍കും.\n5. പനിയെയും തൊണ്ടവേദനയേയും മരുന്നുകളുപയോഗിച്ച് നിയന്ത്രിച്ചുനിര്‍ത്താം.\nഅസുഖം പകരാതിരിക്കാന്, പകര്‍ച്ചവ്യാധിയാകാതിരിക്കാന് ലോകരോഗ്യ സംഘടന മുന്നോട്ടു വെക്കുന്ന പ്രതിരോധ മാര്‍ഗങ്ങള് താഴെപ്പറ യുന്നവയാണ്.\n1. കൈകള് ഇടക്കിടക്ക് സോപ്പോ, ആല്‍ക്കൊഹോള് അടങ്ങിയ സാനിറ്റൈസെറോ ഉപയോഗിച്ച് കഴികിക്കൊണ്ടിരിക്കുക.\n2. കൈയ്യില് കാണത്തക്ക രീതിയില് അഴുക്ക് പുരണ്ടിട്ടില്ലെങ്കില് 20 സെക്കന്റില് കുറയാത്ത സമയമെടുത്ത് ആല്‍ക്കൊഹോള് അടങ്ങിയ സാനിറ്റൈസര് ഉപയോഗിച്ച് വൃത്തിയാക്കാം.\n3. കൈയ്യില് കാണത്തക്ക രീതിയില് അഴുക്കുണ്ടെങ്കില് 30 സെക്കന്റില് കുറയാത്ത സമയമെടുത്ത് സോപ്പും വെള്ളവും ഉപയോഗിച്ച് കൈ വൃത്തിയാക്കാം.\n4. കൈ കഴുകിയതിനു ശേഷം തുടച്ച് ഉണക്കിയെടുക്കണം.\n5. കൈകഴുകാതെ കണ്ണ്, മൂക്ക്, വായ തുടങ്ങിയ ഭാഗങ്ങളില് തൊടുന്നത് ഒഴിവാക്കണം. വൈറസിന് നമ്മുടെ ശരീരത്തില് കയറിപ്പറ്റാനുള്ള പ്രധാനവഴികള് ഇവയാണ് എന്നതുകൊണ്ടാണ് ഇങ്ങനെ നിര്‍ദ്ദേശിക്കുന്നത്.\n6. ചുമക്കുമ്പോഴും തുമ്മുമ്പോഴും ടിഷ്യൂ പേപ്പര് ഉപയോഗിക്കുക. കൈമുട്ടിനുള്ളിലേക്ക് മുഖം കുനിച്ചുപിടിച്ച് തുമ്മുകയോ ചുമക്കുകയോ ചെ യ്യുക. തുമ്മുമ്പോഴും ചുമക്കുമ്പോഴും മൂക്കില്‍നിന്നും വായില്‍നിന്നും തെറിക്കുന്ന ചെറിയ ജലകണങ്ങള് വഴിയാണ് വൈറസ് വായുവിലേക്ക് പടരുന്നത്. ഏറ്റവും കുറഞ്ഞ വ്യാപ്തിയില് ജലകണങ്ങളെ ഒതുക്കിനിര്‍ത്താനാണ് തല കുനിച്ചുപിടിച്ച് കൈമുട്ടിനുള്ളിലേക്ക് ചുമക്കുകയോ തുമ്മുകയോ ചെയ്യണമെന്ന് നിര്‍ദ്ദേശിക്കുന്നത്.\n7. രോഗിയുമായി ഇടപെടുമ്പോള് മാസ്‌ക് ഉപയോഗിക്കുക.\n8. രോഗിയുമായോ രോഗലക്ഷണങ്ങളുള്ളവരുമായോ ഇടപെട്ടാല് സോപ്പിട്ട് കൈകഴുകിയതിനുശേഷം മാത്രം മുഖം, വായ, കണ്ണ്, മൂക്ക് എന്നീ ഭാഗങ്ങളില് തൊടുക.\n9. മല്‍സ്യ മാംസാദി ഭക്ഷണങ്ങള് നല്ലപോലെ വേവിച്ച് ഉപയോഗിക്കുക.\nജസ്റ്റിസ് റൂത്ത് ബേഡര് ഗിന്‍സ്ബര്‍ഗിനു പകരം നോമിനി; ട്രംപിന് റോംനിയുടെ പിന്തുണ\nവാഷിങ്ടണ്: സുപ്രീംകോടതിയിലേക്ക് ജസ്റ്റിസ് റൂത്ത് ബേഡര് ഗിന്‍സ്ബര്‍ഗിനു പകരം നോമിനിയെ


Astrology | സുഹൃത്തിന് അസൂയ തോന്നും; വിദേശത്തുള്ള ബന്ധു സന്തോഷവാർത്ത അറിയിക്കും; ഇന്നത്തെ ദിവസഫലം | horoscope today astrological prediction for 31 may 2022 – News18 Malayalam\nHome » photogallery » life » ASTRO HOROSCOPE TODAY ASTROLOGICAL PREDICTION FOR 31 MAY 2022 JK GH\nAstrology |സുഹൃത്തിന് അസൂയ തോന്നും; വിദേശത്തുള്ള ബന്ധു സന്തോഷവാർത്ത അറിയിക്കും; ഇന്നത്തെ ദിവസഫലം\nചെറിയ ആരോഗ്യപ്രശ്‌നങ്ങള് ഉണ്ടാകാം. ജോലിസ്ഥലത്തെ അരാജകത്വത്തില് നിന്ന് വിട്ടുനില്‍ക്കാന് ശ്രമിക്കുക.\n| May 31, 2022, 06:15 IST\nഏരീസ് (Arise - മേടം രാശി) മാര്‍ച്ച് 21നും ഏപ്രില് 19നും ഇടയില് ജനിച്ചവര്: തിരക്കേറിയ സമയത്തിനിടെ ഈ ദിവസം ചില നല്ല വാര്‍ത്തകള് കേള്‍ക്കാന് സാധ്യതയുണ്ട്. വീട്ടുകാര്യങ്ങള് കാര്യങ്ങള് കൈകാര്യം ചെയ്യുന്നതില് നിങ്ങള് സമയം ചെലവഴിച്ചേക്കാം. ഭാഗ്യ ചിഹ്നം - ഒരു നിയോണ് ചിഹ്നം\nടോറസ് (Taurus - ഇടവം രാശി) ഏപ്രില് 20നും മെയ് 20നും ഇടയില് ജനിച്ചവര്: നിങ്ങളുടെ കാഴ്ചപ്പാടുകള് കൂടുതല് ആളുകള് മനസ്സിലാക്കാന് തുടങ്ങും. ബിസിനസുകാര്‍ക്കും സ്റ്റാര്‍ട്ടപ്പ് ഉടമകള്‍ക്കും ഉല്‍പാദനക്ഷമമായ ഒരു ദിനവും മികച്ച ആഴ്ച്ചയും ഉണ്ടാകാന് സാധ്യതയുണ്ട്. ലളിതമായ സമീപനം ഇന്ന് നിങ്ങളെ സഹായിച്ചേക്കാം ഭാഗ്യ ചിഹ്നം - ഒരു മാണിക്യം\nജെമിനി (Gemini - മിഥുനം രാശി) മെയ് 21നും ജൂണ് 21നും ഇടയില് ജനിച്ചവര്: നിങ്ങളുടെ പദ്ധതികള് ഇന്ന് ഫലം കാണുന്നില്ലെങ്കില് വിഷമിക്കേണ്ട, ഉടന് തന്നെ നിങ്ങള് വിജയം കണ്ടെത്തും. നിങ്ങളുടെ വ്യക്തിജീവിതം ഉന്നതി പ്രാപിക്കാന് സാധ്യതയുണ്ട്. ഭാഗ്യ ചിഹ്നം - ഒരു നീല നീലക്കല്ല്\nകാന്‍സര് (Cancer - കര്‍ക്കിടകം രാശി) ജൂണ് 22നും ജൂലൈ 22നും ഇടയില് ജനിച്ചവര്: മറ്റുള്ളവരെ സഹായിക്കുന്നതിലൂടെ നിങ്ങള്‍ക്ക് സന്തോഷം അനുഭവപ്പെടും. നിങ്ങള്‍ക്കറിയാവുന്ന ഒരാള് വിശ്വാസം തകര്‍ത്തേക്കാം, നിങ്ങള് അതിനെക്കുറിച്ച് പുറത്തുനിന്നുള്ള ഒരാളില് നിന്ന് കണ്ടെത്തും. ചെറിയ തര്‍ക്കങ്ങള് വലിച്ചു നീട്ടേണ്ടതില്ല. ഭാഗ്യ ചിഹ്നം - ഒരു മഞ്ഞ ക്രിസ്റ്റല്\nലിയോ (Leo - ചിങ്ങം രാശി) ജൂലൈ 23നും ആഗസ്റ്റ് 22നും ഇടയില് ജനിച്ചവര്: ഒരു തെറ്റിദ്ധാരണ ഭാവിയിലേക്ക് നീണ്ടുപോയേക്കാം. നിങ്ങള്‍ക്ക് കഴിയുന്നിടത്തോളം കാര്യങ്ങള് വ്യക്തമാക്കുക. പങ്കാളി നിങ്ങളെക്കുറിച്ച് പൊസസീവ് ആയേക്കാം. ദിവസത്തിന്റെ രണ്ടാം പകുതിയില് നിങ്ങള്‍ക്ക് അസ്വസ്ഥത അനുഭവപ്പെടാം. നിങ്ങളുടെ മാതാപിതാക്കള്‍ക്ക് നിങ്ങളില് നിന്ന് സഹായവും സമയവും ആവശ്യമായി വന്നേക്കാം. ഭാഗ്യ ചിഹ്നം - ഒരു കറുത്ത ടൂര്‍മാലിന്\nവിര്‍ഗോ (Virgo) (കന്നി രാശി) ആഗസ്റ്റ് 23നും സെപ്റ്റംബര് 22നും ഇടയില് ജനിച്ചവര്: സമീപകാലത്തെ നിങ്ങളുടെ വിജയത്തില് അഭിനന്ദനങ്ങള് തേടിയെത്താം. ജോലിസ്ഥലത്ത് നിങ്ങളുടെ ടീമിനും സ്റ്റാഫിനും പുതിയ അവസരങ്ങള് സൃഷ്ടിക്കുക. ഒറ്റയ്ക്ക് കുറച്ച് സമയം ചെലവഴിക്കുക. ഭാഗ്യ ചിഹ്നം - ഒരു ടവര്\nലിബ്ര (Libra - തുലാം രാശി): സെപ്റ്റംബര് 23നും ഒക്ടോബര് 23നും ഇടയില് ജനിച്ചവര്: എല്ലാ ഭയങ്ങളും അകറ്റി നിര്‍ത്തുക. വിജയിക്കാനും നാളെയെ കുറിച്ച് ആസൂത്രണം ചെയ്യാനുമുള്ള ദിവസമാണ് ഇന്ന്. അടുത്ത സുഹൃത്തിന് നിങ്ങളോട് അസൂയ തോന്നും. നിങ്ങള്‍ക്ക് പ്രിയപ്പെട്ട പദ്ധതികള് വെളിപ്പെടുത്തരുത്. ഭക്ഷണം മിതമായി കഴിക്കുക. ഭാഗ്യ ചിഹ്നം - ഒരു സിഗ്‌നേച്ചര് ട്യൂണ്\nസ്‌കോര്‍പിയോ (Scorpio - വൃശ്ചിക രാശി) ഒക്ടോബര് 24നും നവംബര് 21നും ഇടയില് ജനിച്ചവര്: നിങ്ങളുടെ ആശയങ്ങള് അവതരിപ്പിക്കാന് അവസരം ലഭിക്കും. വിദേശത്ത് നിന്നുള്ള ആരെങ്കിലും നിങ്ങളുടെ പരിശ്രമത്തെ അംഗീകരിക്കുകയും അഭിനന്ദിക്കുകയും ചെയ്‌തേക്കാം. ആരെയെങ്കിലും അത്ഭുതപ്പെടുത്താനുള്ള നിങ്ങളുടെ പദ്ധതി വിജയിക്കും. ഒരു അപ്രതീക്ഷിത മീറ്റിംഗ് നടന്നേക്കാം. ഭാഗ്യ ചിഹ്നം - ഒരു ഗിറ്റാര്\nസാജിറ്റെറിയസ് (Sagittarius - ധനു രാശി) നവംബര് 22നും ഡിസംബര് 21നും ഇടയില് ജനിച്ചവര്: നിങ്ങളുടെ യഥാര്‍ത്ഥ സമ്പത്ത് നിങ്ങളുടെ കുടുംബമാണ്. അവരുടെ പിന്തുണ നിങ്ങള്‍ക്ക് നിരുപാധികം ലഭിക്കും. ചെറിയ ആരോഗ്യപ്രശ്‌നങ്ങള് ഉണ്ടാകാം. ജോലിസ്ഥലത്തെ അരാജകത്വത്തില് നിന്ന് വിട്ടുനില്‍ക്കാന് ശ്രമിക്കുക. ബാങ്ക് ജോലികളില് ജാഗ്രത പാലിക്കുക. ഭാഗ്യ ചിഹ്നം - ഒരു പുതിയ കാര്\nകാപ്രികോണ് (Capricorn - മകരം രാശി) ഡിസംബര് 22നും ജനുവരി 19നും ഇടയില് ജനിച്ചവര്: കുടുംബത്തിനുള്ളിലെ തെറ്റിദ്ധാരണ മാറും. നിങ്ങള്‍ക്ക് ഒരു വൈകാരിക വശമുണ്ട്, അത് ആശങ്കയ്ക്ക് കാരണമാകും. ഒരു ഔട്ടിംഗിന് പദ്ധതിയിട്ടേക്കാം. നിങ്ങളുടെ മാതാപിതാക്കള് വളരെക്കാലമായി ആലോചിക്കുന്ന ഒരു യാത്രാ പദ്ധതി തയ്യാറാക്കിയേക്കാം. ഭാഗ്യ ചിഹ്നം - ഒരു നാഴികക്കല്ല്\nഅക്വാറിയസ് (Aquarius -കുംഭം രാശി) ജനുവരി 20നും ഫെബ്രുവരി 18നും ഇടയില് ജനിച്ചവര്: പ്രകൃതിയിലെ ശാന്തമായ അന്തരീക്ഷത്തിലും സംഗീതം കേട്ടും സ്വയം വിശ്രമിക്കുക. ജോലി കുറവായിരിക്കും, പക്ഷേ നിങ്ങള് തിരക്കുള്ളവരായിരിക്കും. കോളിക് പ്രശ്‌നങ്ങള് കുറച്ചുപേര്‍ക്ക് അസ്വസ്ഥതയുണ്ടാക്കാം. അക്കാദമിക് വിദഗ്ധര്‍ക്ക് സംതൃപ്തമായ ഒരു ദിവസം ആയിരിക്കും ഇത്. ഭാഗ്യ ചിഹ്നം - ഒരു ഇന്‍ഡോര് ചെടി\nപിസെസ് (Pisces- മീനം രാശി) ഫെബ്രുവരി 19നും മാര്‍ച്ച് 20നും ഇടയില് ജനിച്ചവര്: നിങ്ങളുടെ മനസിലെ ചില ചിന്തകള് ഇന്ന് നിങ്ങളെ അലട്ടിയേക്കാം. ശാന്തമായി ഇന്ന് നിങ്ങളുടെ ആന്തരിക ശബ്ദം കേള്‍ക്കുക. കുറച്ച് സുഹൃത്തുക്കള് നിങ്ങളെ വിളിച്ച് വിശദമായി സംസാരിച്ചേക്കാം. വിദേശത്തുള്ള ബന്ധുവിന് ചില സന്തോഷവാര്‍ത്തകള് പങ്കുവെക്കാനുണ്ടാകും. ഭാഗ്യ ചിഹ്നം - ഒരു വിളക്കിന്റെ വെളിച്ചം. തയ്യാറാക്കിയത്: പൂജ ചന്ദ്ര (സിത്താര- ദി വെല്‍നസ്സ് സ്റ്റുഡിയോ സ്ഥാപക) www.citaaraa.com


രക്ഷാപ്രവര്‍ത്തനത്തിനിടയില് മോഡിയുടെ സന്ദര്‍ശനം വളരെ ബുദ്ധിമുട്ടുണ്ടാക്കിയെന്ന് ഡിജിപി സെന്‍കുമാര് | Daily Indian Herald\nApril 15, 2016 5:57 pm By : Indian Herald Staff\nതിരുവനന്തപുരം: പരവൂര് വെടിക്കെട്ട് ദുരന്തത്തിനിടെ പ്രധാനമന്ത്രി നരേന്ദ്രമോഡിയും കോണ്‍ഗ്രസ് ഉപാധ്യക്ഷന് രാഹുല് ഗാന്ധിയും പോലീസിനെ ഏറെ ബുദ്ധിമുട്ടിച്ചെന്ന് ഡിജിപി സെന്‍കുമാര്. അപകട സ്ഥലം സന്ദര്‍ശിക്കാനുള്ള മോഡിയുടെ തീരുമാനത്തെ പോലീസ് അധികൃതര് എതിര്‍ത്തിരുന്നു. രക്ഷാപ്രവര്‍ത്തനത്തിനിടെയുള്ള മോഡിയുടെയും രാഹുലിന്റെയും സന്ദര്‍ശനം പോലീസിനെ മുഴുവനും ബുദ്ധിമുട്ടിച്ചു.\nസന്ദര്‍ശനം അടുത്ത ദിവസം മാറ്റാന് അഭ്യര്‍ത്ഥിച്ചിരുന്നു. രക്ഷാപ്രവര്‍ത്തനം നടക്കുന്നതിനിടെ മോഡിക്കും രാഹുലിനും സുരക്ഷ ഒരുക്കേണ്ടി വന്നുവെന്നും സെന്‍കുമാര് വ്യക്തമാക്കി. പ്രധാനമന്ത്രി അന്നേദിവസം സന്ദര്‍ശിക്കാതിരിക്കുന്നതായിരുന്നു നല്ലതെന്ന് അദ്ദേഹത്തെ അറിയിച്ചു. പക്ഷേ, അദ്ദേഹത്തിന് അന്നുതന്നെ വരണമെന്ന് നിര്‍ബന്ധമായിരുന്നു.\nമുഴുവന് പൊലീസ് സേനയും രക്ഷാപ്രവര്‍ത്തനവുമായി ബന്ധപ്പെട്ട തിരക്കിലായിരുന്നു. അതിരാവിലെ തുടങ്ങിയ ജോലിക്കിടയില് ഒരു തുള്ളി വെള്ളം പോലും കുടിക്കാന് പോലും പറ്റാതെ പൊലീസ് വല്ലാതെ തളര്‍ന്നിരുന്നു. ധാരാളം ജോലികള് ബാക്കി കിടക്കുന്നതിനിടയില് അവര്‍ക്കു കൂടി സുരക്ഷ ഒരുക്കേണ്ടതായി വന്നെന്നും ഡിജിപി പറഞ്ഞു.\nസാധാരണഗതിയില് പ്രധാനമന്ത്രി വരുമ്പോള് അതാത് വകുപ്പു സെക്രട്ടറിമാര് വഴി സര്‍ക്കാരിനെ അറിയിക്കുകയാണ് പതിവ്. എന്നാല് അന്നത്തെ അടിയന്തര സാഹചര്യം കണക്കിലെടുത്ത് മുഖ്യമന്ത്രിയെ പ്രധാനമന്ത്രിയുടെ ഓഫീസില് നിന്ന് നേരിട്ട് വിളിക്കുകയും അവിടെ നിന്ന് തന്നെ അറിയിക്കുകയുമായിരുന്നു. തഅന്നത്തെ തിരക്ക് പ്രമാണിച്ച് തിങ്കളാഴ്ച എത്തിയാല് മതിയെന്നു താന് പറഞ്ഞതാണ്. എന്നാല്, അദ്ദേഹം തീരുമാനത്തില് ഉറച്ചുനിന്നതോടെ ഞങ്ങള്‍ക്കു വഴങ്ങുകയല്ലാതെ മറ്റു മാര്‍ഗമില്ലായിരുന്നുവെന്നും ഡിജിപി പറഞ്ഞു.\nപരവൂര് വെടിക്കെട്ട് അപകടമുണ്ടായ വിവരം അറിഞ്ഞ ഉടന് സ്ഥലം സന്ദര്‍ശിക്കാനുള്ള താല്‍പര്യം മുഖ്യമന്ത്രിയെ പ്രധാനമന്ത്രി അറിയിക്കുകയായിരുന്നു. സ്ഥലം സന്ദര്‍ശിച്ച പ്രധാനമന്ത്രി സ്ഥിതിഗതികള് വിലയിരുത്താന് ചേര്‍ന്ന പ്രത്യേക യോഗത്തില് പങ്കെടുക്കുകയും ആശുപത്രിയിലെത്തി പരിക്കേറ്റവരെ സന്ദര്‍ശിക്കുകയും ചെയ്തിരുന്നു. അതേദിവസം തന്നെ രാഹുല് ഗാന്ധിയും അപകട സ്ഥലവും പരിക്കേറ്റവരെയും സന്ദര്‍ശിച്ചിരുന്നു.\nTags: dgp, fire, kollam, Narendra Modi, rahul gandhi, senkumar, temple\nപ്രതിവര്‍ഷം 72,000 രൂപ വീതം അക്കൗണ്ടില് നല്‍കും; മിനിമം വരുമാനം വാഗ്ദാനം ചെയ്ത് രാഹുല്‍ഗാന്ധി


maoist influence in DYFI and SFI | സിപിഎമ്മിനുള്ളിൽ മാവോവാദികൾ വലിയ തോതിൽ നുഴഞ്ഞു കയറിയെന്ന് റിപ്പോർട്ട്; അഞ്ഞൂറോളം പേരുണ്ടെന്ന് പൊലീസിന്റെ റിപ്പോർട്ട്; കോഴിക്കോട്ട് മാവോ ബന്ധത്തിൽ അലൻ ഷുഹൈബ്, താഹ ഫസൽ അറസ്റ്റിലായതോടെ സംഘടനയ്ക്കുള്ളിലെ തീവ്രനിലപാടുകാരെ കണ്ടെത്താൻ കണക്കെടുപ്പുമായി സിപിഎം; എസ്എഫ്‌ഐ, ഡിവൈഎഫ്‌ഐ സംഘടനകളിൽ നിക്ഷിപ്ത താൽപ്പര്യത്തോടെ കയറിക്കൂടിയത് സ്വത്വവാദികളായ തീവ്ര മുസ്ലിം സംഘത്തിൽ പെട്ടവരെന്നും റിപ്പോർട്ട് - MarunadanMalayali.com\nസിപിഎമ്മിനുള്ളിൽ മാവോവാദികൾ വലിയ തോതിൽ നുഴഞ്ഞു കയറിയെന്ന് റിപ്പോർട്ട്; അഞ്ഞൂറോളം പേരുണ്ടെന്ന് പൊലീസിന്റെ റിപ്പോർട്ട്; കോഴിക്കോട്ട് മാവോ ബന്ധത്തിൽ അലൻ ഷുഹൈബ്, താഹ ഫസൽ അറസ്റ്റിലായതോടെ സംഘടനയ്ക്കുള്ളിലെ തീവ്രനിലപാടുകാരെ കണ്ടെത്താൻ കണക്കെടുപ്പുമായി സിപിഎം; എസ്എഫ്‌ഐ, ഡിവൈഎഫ്‌ഐ സംഘടനകളിൽ നിക്ഷിപ്ത താൽപ്പര്യത്തോടെ കയറിക്കൂടിയത് സ്വത്വവാദികളായ തീവ്ര മുസ്ലിം സംഘത്തിൽ പെട്ടവരെന്നും റിപ്പോർട്ട്\nNovember 11, 2019 | 05:34 PM IST | Permalink\nകോഴിക്കോട്: മാവോയിസ്റ്റ് ബന്ധം ആരോപിച്ചു കോഴിക്കോട്ട് സിപിഎം പ്രവർത്തകരായ രണ്ട് പേരെ യുഎപിഎ ചുമത്തി അറസ്റ്റു ചെയ്ത സംഭവത്തിൽ കേരളാ സിപിഎം കടുത്ത പ്രതിരോധത്തിലാണ്. തുടക്കത്തിൽ ഈ വിഷയത്തിൽ പൊലീസിനെ തള്ളിപ്പറഞ്ഞ സിപിഎം പിന്നീട് പൊലീസിന്റെ ലൈൻ ശരിയാണെന്ന് വാദിച്ചു രംഗത്തുവന്നു. ഇതോടെ പാർട്ടിക്കുള്ളിൽ നുഴഞ്ഞു കയറിയ മാവോയിസ്റ്റുകളുടെയും തീവ്ര മുസ്ലിം സ്വത്വവാദികളുടെയും കണക്കെടുപ്പിലേക്ക് നീങ്ങുകയാണ് പാർട്ടി. ഇതിന്റെ ഭാഗമായി പാർട്ടി അന്വേഷണം തുടങ്ങി. സംഘടനാ നടപടികൾക്ക് ഫ്രാക്ഷൻ യോഗം ചേരും. കോഴിക്കോട്ടെ യു.എ.പി.എ. അറസ്റ്റിന് പിന്നാലെയാണ് സിപിഎം ഈ നടപടികളിലേക്ക് കടക്കുന്നത്.\nഡിവൈഎഫ്ഐ, എസ്എഫ്ഐ തുടങ്ങിയ പോഷകസംഘടനകളിൽപ്പെട്ടവർ പങ്കെടുക്കുന്ന ഫ്രാക്ഷൻ യോഗങ്ങളാണ് നടക്കുന്നത്. മാവോവാദി അനുഭാവികളെ കണ്ടെത്താനും തെറ്റുതിരുത്തലിനുമാണ് ഈ യോഗങ്ങൾ ചേരുന്നത്. കോഴിക്കോട് രണ്ട് പാർട്ടി പ്രവർത്തകരെ മാവോവാദി ബന്ധം ആരോപിച്ച് അറസ്റ്റ് ചെയ്ത സംഭവം പാർട്ടിക്ക് നാണക്കേടുണ്ടാക്കിയെന്നും ഇതിൽ ജാഗ്രതക്കുറവുണ്ടായെന്നുമാണ് സിപിഎമ്മിന്റെ വിലയിരുത്തൽ. ഇനിയും ഇത്തരം സാഹചര്യങ്ങളുണ്ടാകാതിരിക്കാനാണ് മാവോ അനുഭാവികളെ കണ്ടെത്താൻ പാർട്ടി ഫ്രാക്ഷൻ യോഗങ്ങളും അന്വേഷണവും നടത്തുന്നത്. ഇക്കാര്യത്തിൽ ജാഗ്രത വേണമെന്നാണ് പാർട്ടിയുടെ നിലപാട്. സിപിഎമ്മിൽ അഞ്ഞൂറോളം മാവോവാദി അനുഭാവികളുണ്ടെന്നാണ് പൊലീസിന്റെ റിപ്പോർട്ട്.\nപോഷക സംഘടനകളായ എസ്.എഫ്.ഐ, ഡിവൈഎഫ്ഐ എന്നിവയിലെ പ്രവർത്തരെയാണ് ചില കേന്ദ്രങ്ങളിൽ നിരീക്ഷണത്തിന് വിധേയമാക്കുന്നത്. പാർട്ടിക്കുള്ളിൽ മാവോവാദികളുടേയും മുസ്ലിം തീവ്രവാദ സംഘത്തിൽപ്പെട്ടവരും നുഴഞ്ഞ് കയറിയിട്ടുണ്ടെന്ന് പാർട്ടി നേരത്തെ കണ്ടെത്തിയിരുന്നു. എന്നാൽ അന്നൊന്നും പരിശോധന കർശനമാക്കിയിരുന്നില്ല.പോഷക സംഘടനകളുടെ സമ്മേളനങ്ങൾ നടക്കുമ്പോഴും മറ്റ് അത്യാവശ്യ ഘട്ടങ്ങളിലും മാത്രമാണ് പോഷക സംഘടനകളുടെ ഭാരവാഹികളായ പാർട്ടി അംഗങ്ങളുടെ ഫ്രാക്ഷൻ വിളിച്ചിരുന്നത്.\nഎന്നാൽ പുതിയ സാഹചര്യത്തിൽ ഫ്രാക്ഷൻ ഇടക്കിടെ വിളിച്ച് ചേർക്കാനുള്ള തീരുമാനവുമായി പാർട്ടി നേതൃത്വം മുന്നോട്ടുപോവുകയാണ്. പാർട്ടിയും പോഷക സംഘടനകളിലുമായി ഇത്തരക്കാർ ഉണ്ടെന്നുള്ളത് തള്ളിക്കളയാൻ കഴിയില്ലെന്ന് ഒരു മുതിർന്ന സംസ്ഥാന നേതാവ് വ്യക്തമാക്കി. ഇത്തരം സംഭവങ്ങൾ പാർട്ടിയെ സംബന്ധിച്ചേടത്തോളം പുതിയതല്ലെന്നും, ഇത്തരക്കാരെ കണ്ടെത്തിയാൽ നടപടി എടുക്കാറുണ്ടെന്നും അദ്ദേഹം വ്യക്തമാക്കി.തീവ്ര ഇടതുപക്ഷ ആശയം കൊണ്ടുനടക്കുന്നവരുടെ എണ്ണം പാർട്ടിയിലും പോഷക സംഘടനകളിലും കൂടിവരികയാണ്.\nഅതേസമയം യു.എ.പി.എ കേസിൽ അറസ്റ്റിലായ അലൻ ഷുഹൈബ്, താഹ ഫസൽ എന്നിവർ അംഗങ്ങളായ സിപിഎം. ലോക്കൽ കമ്മിറ്റിയുടെ യോഗം ഇന്ന് നടക്കും. ഇരുവരെയും പാർട്ടിയിൽനിന്ന് പുറത്താക്കുന്നത് സംബന്ധിച്ച തീരുമാനം പാർട്ടി അന്വേഷണ കമ്മീഷന്റെ റിപ്പോർട്ട് ലഭിച്ചതിന് ശേഷമേ ഉണ്ടാകൂ എന്നാണ് സൂചന. സിപിഎം കോഴിക്കോട് സൗത്ത് ഏരിയ കമ്മിറ്റി നിയോഗിച്ച മൂന്നംഗ കമ്മീഷനാണ് സംഭവത്തിൽ അന്വേഷണം നടത്തുന്നത്. അതിനിടെ അലനും താഹക്കും മാവോയിസ്റ്റ് ബന്ധം ഉണ്ടെന്ന പൊലീസ് റിപ്പോർട്ടോടെ തൽക്കാലം പാർട്ടിയെന്ന സ്വഭാവത്തിൽ നിയമസഹായം നൽകേണ്ടതുമില്ലെന്നാണ് സിപിഎം തീരുമാനം. പിടികൂടിയ വിദ്യാർത്ഥികളുകെ ബന്ധുക്കളാണ് നിയമസഹായവുമായി മുന്നോട്ട് നീങ്ങേണ്ടത് എന്ന ഉറച്ച നിലപാടിയാണ് പാർട്ടി.\nആദ്യഘട്ടത്തിൽ ജില്ലാകമ്മറ്റിയുടെ തീരുമാനത്തെ എതിർത്തിരുന്ന പാർട്ടി പ്രാദേശിക നേതൃത്വവും ഇപ്പോൾ വഴങ്ങിയിരിക്കയാണ്. അതിനിടെ മാവോവാദി ബന്ധം ആരോപിച്ച് പൊലീസ് അറസ്റ്റ് ചെയ്ത താഹ ഫസലിന്റെ ലാപ്ടോപ്പിൽനിന്ന് കൂടുതൽ തെളിവുകൾ ലഭിച്ചതായി പൊലീസ് സിപിഎം നേതാക്കളെ അറിയിച്ചിട്ടുണ്ട്. മാവോവാദി ഭരണഘടന, മാവോവാദി അനുകൂല പരിപാടികളുടെ ഫോട്ടോകൾ തുടങ്ങിയ ഡിജിറ്റൽ തെളിവുകളാണ് അന്വേഷണസംഘത്തിന് ലഭിച്ചത്. പൊലീസ് വാദത്തിന് കൂടുതൽ ശക്തിപകരുന്ന തെളിവുകളാണിത്.\nഅതിനിടെ അലനെയും, താഹയെയും പുറത്താക്കാനും സിപിഎമ്മിൽ നീക്കം നടക്കുന്നത്. പാർട്ടി നടത്തിയ രഹസ്യാന്വേഷണത്തിൽ ഇുവരും മാവോവാദികളാണെന്നു ബോധ്യപ്പെട്ടുവെവെന്നാണ് മുതിർന്ന നേതാക്കൾ രഹസ്യമായി സമ്മതിക്കുന്നത്. എന്നാൽ ധൃതി പിടിച്ച് നടപടി വേണ്ടെന്നും അൽപ്പം കാത്തിരിക്കാനുമാണ് സിപിഎം സംസ്ഥാന നേതാക്കൾ പറയുന്നത്.\nകോഴിക്കോട്ടെ സിപിഎം പ്രവർത്തകരെ ഞെട്ടിച്ച സംഭവമായിരുന്നു പാർട്ടി പ്രവർത്തകരായ രണ്ടുപേരെ പൊലീസ് പിടികൂടിയത്. കോഴിക്കോട് പന്തീരങ്കാവിലൊക്കെ ഇതോടെ ജനരോഷം പാർട്ടിക്കെതിരെ ഇരമ്പി. പൊലീസ് യുഎപിഎ ചുമത്തിയെന്ന വാർത്തകൂടി വന്നതോടെ, പിണറായിക്കെതിരെ സ്വന്തം പാർട്ടിക്കാർപോലും രംഗത്തിറങ്ങുന്ന അവസ്ഥവന്നു. ഇതോടെ എങ്ങനെ ഈ സംഭവം ഉണ്ടായിയെന്ന് ജില്ലാ സെക്രട്ടറി മോഹന്മാസ്റ്റർ, കേന്ദ്രകമ്മറ്റി അംഗം എളമരം കരീം എന്നിവരുടെ നേതൃത്വത്തിൽ നേതാക്കൾ ഡിജിപി തലത്തിൽ തന്നെ അന്വേഷിച്ചു. എന്നാൽ അലനും, താഹാ ഫസലും മാവോയിസ്റ്റുകൾ ആണെന്ന് തെളിയിക്കുന്ന രേഖകളും ഡജിറ്റൽ തെളിവുകളുമാണ് ഇവിടെ നിന്ന് കിട്ടിയത്. പാർട്ടിക്കാർക്ക് മാത്രമായി ഒരു നിയമം നടപ്പാക്കാൻ കഴിയില്ലെന്ന് പിണറായിയും ഉറപ്പിച്ചു പറഞ്ഞു. ഇതോടെയാണ് പാർട്ടി ശുദ്ധീകരണ നടപടിയിലേക്ക് നീങ്ങിയത്.\nമാവോയിസ്റ്റ് ആശയഗതിയിലേക്കു കൂടുതൽ പേർ ആകൃഷ്ടരായോ എന്നു ആഴത്തിൽ പരിശോധിക്കാനും പാർട്ടി ഒരുങ്ങുകയാണ്. പാർട്ടിയുടെ വിവിധ തലങ്ങളിൽ ഉടനെ യോഗം വിളിച്ചു ആവശ്യമായ ശുദ്ധീകരണ നടപടികളും മുൻകരുതലുകളും എടുക്കും. മാവോ ആശയക്കാർ വേറെയും പാർട്ടിയിലുണ്ടെന്നാണ് പ്രാഥമികമായി ലഭിച്ച സൂചനകൾ. വഴിതെറ്റിയ സഖാക്കളെ പാർട്ടിയുടെ പൊതുധാരയിലേക്കു തിരിച്ചു കൊണ്ടുവരാൻ ശ്രമം നടത്തും. ബ്രാഞ്ച് കമ്മിറ്റി അംഗങ്ങളായ അലനും താഹയും പാർട്ടി പരിപാടികളിൽ സജീവമായി പങ്കെടുക്കുന്നവരാണ്. ഇരുവരുടെയും മാവോയിസ്റ്റ് ബന്ധം കണ്ടെത്താൻ കഴിഞ്ഞില്ലെന്നതു വലിയ വീഴ്ചയായാണ് പാർട്ടി വിലയിരുത്തുന്നത്. മാവോവാദത്തിനു മറയായി സിപിഎം ബന്ധം ഇവർ ദുരുപയോഗം ചെയ്തതായും പാർട്ടി കണ്ടെത്തി. ഇതേസമയം ഇവരുടെ മേൽ യു.എ.പി.എ ചുമത്തിയതിനെ പൊതു നിലപാടിന്റെ അടിസ്ഥാനത്തിൽ അംഗീകരിക്കുന്നില്ല.\nവസ്തുതകൾ ബോധ്യപ്പെടുന്നതിനു മുൻപ് പി.ബി അംഗമായ പ്രകാശകാരാട്ടും എം.എ ബേബിയും കേന്ദ്ര കമ്മിറ്റി അംഗമായ ധനമന്ത്രി തോമസ് ഐസക്കും ഈ വിഷയത്തിൽ ഇടപെട്ടതിനെതിരെ സിപിഎമ്മിൽ കടുത്ത വിമർശനം ഉയർന്നിട്ടുണ്ട്. പാർട്ടിയെയും സർക്കാരിനെയും പ്രതിസന്ധിയിലാക്കുന്ന നടപടികൾ ഇവരുടെ ഭാഗത്തു നിന്നുണ്ടായി എന്നാണാക്ഷേപം.\nനരേന്ദ്ര മോദിയെ വാനോളം പുകഴ്‌ത്തി എൻഡിഎയിൽ ചേർന്ന പി സി ജോർജ്ജ് മുന്നണി വിടുന്നത് പ്രധാനമന്ത്രി റിസർവ് ബാങ്ക് കൊള്ളയടിക്കുന്നവനെന്ന് ആരോപിച്ച്; കേരളത്തിലെ ബിജെപി പ്രവർത്തകർ നല്ലവരെങ്കിലും രക്ഷപെടണമെങ്കിൽ നേതാക്കളുടെ മനസ് മാറണം എന്നും പൂഞ്ഞാർ എംഎൽഎ; ജനപക്ഷം പാർട്ടി ദേശീയ ജനാധിപത്യ സഖ്യം ഉപേക്ഷിച്ചത് അവഗണനയിൽ മനംനൊന്ത്\nടി പി രാമകൃഷ്ണനും എ സി മൊയ്തീനും കടകംപള്ളിയും മന്ത്രിസഭയിൽ നിന്ന് തെറിക്കുമോ? ടി പിക്ക് അനാരോഗ്യം പ്രശ്നമാവുമ്പോൾ എ സി മൊയ്തീനെയും കടകംപള്ളിയെയും ബാധിക്കുന്നത് മോശം പ്രകടനം; സ്പീക്കർ ശ്രീരാമകൃഷ്ണനും വയനാട്ടിലെ ജനകീയ എംഎൽഎ സി കെ ശശീന്ദ്രനും യുവ നേതാവ് എം സ്വരാജും പരിഗണനയിൽ; ന്യുനപക്ഷ പരിഗണനയിൽ എ.എൻ.ഷംസീറിനും സാധ്യത; ഗണേശ് കുമാറിനെ മന്ത്രിയാക്കാനും സമ്മർദം; പ്രതിച്ഛായ മെച്ചപ്പെടുത്താനായി പിണറായി മന്ത്രിസഭ പുനഃ സംഘടിപ്പിച്ചേക്കും\nനിഷാ പുരുഷോത്തമന് ഒരു പക്ഷേ രാഷ്ടീയമയോ വ്യക്തിപരമായോ താല്പര്യങ്ങൾ ഉണ്ടാകാം; പക്ഷേ മനോരമ പോലുള്ള ഒരു മാധ്യമം താങ്കളുടെ ഓഫീഷ്യൽ പേജ് അതിന് ഉപയോഗപ്പെടുത്തിയത് എന്നെ ആശ്ചര്യപ്പെടുത്തുന്നു; ജിഡിപിയിലെ സോഷ്യൽ മീഡിയ ചർച്ചകളെ വഴിതെറ്റിച്ചത് മനോരമ അവതാരകയെന്ന് ബിജെപി നേതാവ്; മറുപടിയുമായി ജെ ആർ പത്മകുമാറും\nസിപിഐയിൽ വിഭാഗീയതയും അഴിമതിയും; നേതൃത്വം ശ്രമിച്ചത് വിമർശനമുന്നയിക്കുന്നവരെ ഒതുക്കാൻ; പാർട്ടിയേക്കാൾ കൂടുതൽപേർ പാർട്ടി വിട്ടവർ; പൊന്നാനിയിൽ മാത്രം മൂവായിരംപേർ പാർട്ടിവിട്ടു; സിപിഐ മലപ്പുറം ജില്ലാ എക്സിക്കുട്ടീവ് അംഗം എൻ കെ സൈനുദ്ദീനും രാജിവെച്ചു\nആൾക്കൂട്ടമല്ല പാർട്ടിയെ നയിക്കേണ്ടത്; കെപിസിസി ഭാരവാഹികളിൽ ജനപ്രതിനിധികൾ വരുന്നതിനോട് യോജിപ്പില്ല; എംഎ‍ൽഎമാർക്ക് തെരഞ്ഞെടുപ്പ് സമയത്ത് പാർട്ടിയെ നയിക്കാൻ പറ്റുമോ? കെപിസിസിയുടെ ജംബോ ഭാരവാഹി പട്ടികക്കെതിരെ പ്രതിഷേധം അറിയിച്ച് മുല്ലപ്പള്ളി രാമചന്ദ്രൻ\nനെഹ്‌റു കുടുംബം പരമ്പരാഗത മോഷ്ടാക്കൾ; നെഹ്‌റുവിന്റെ മകളും കൊച്ചുമകനും പിൻതലമുറയും എങ്ങനെ ഗാന്ധിയായെന്ന് വ്യക്തമാക്കണം; ഇന്ദിരയുടെ ഭർത്താവ് ഗാന്ധിയാണെന്ന് അറിയാതെ ദേവികുളം എംഎൽഎയുടെ വിവരക്കേട് വിളിച്ചു പറയൽ: രാജേന്ദ്രനെതിരെ പ്രതിഷേധവുമായി കോൺഗ്രസ് പ്രവർത്തകർ


Buzz: Mohanlal Will Be Paid One Crore For One Minute In Prabhas Starrer Salaar - Malayalam Filmibeat\n| Updated: Thursday, December 17, 2020, 18:00 [IST]\nകെജിഎഫ് 2വിന് പിന്നാലെ സംവിധായകന് പ്രശാന്ത് നീലും സൂപ്പര്‍താരം പ്രഭാസും ഒന്നിക്കുന്ന ചിത്രത്തിന്‌റെ പ്രഖ്യാപനം ആരാധകരില് ആവേശമുണ്ടാക്കിയിരുന്നു. സലാര് എന്ന് പേരിട്ട ചിത്രത്തിന്‌റെ പോസ്റ്റര് അടുത്തിടെയാണ് സോഷ്യല് മീഡിയയില് പുറത്തിറങ്ങിയത്. കെജിഎഫിന്റെ നിര്‍മ്മാതാക്കളായ ഹോംബാലെ ഫിലിംസ് നിര്‍മ്മിക്കുന്ന ചിത്രത്തില് വമ്പന് താരനിര അണിനിരക്കുമെന്നും റിപ്പോര്‍ട്ടുകളുണ്ടായിരുന്നു. ചിത്രത്തില് പ്രഭാസിന്‌റെ ഗോഡ്ഫാദറായി മോഹന്‍ലാലിനെയാണ് പരിഗണിക്കുന്നതെന്നാണ് വാര്‍ത്തകള് വന്നത്.\nതെലുങ്ക് മാധ്യമങ്ങളാണ് ഇതുസംബന്ധിച്ച് റിപ്പോര്‍ട്ട് ചെയ്തത്. സലാര് എന്ന വാമൊഴി പ്രയോഗം പേരാക്കിയതിനെ കുറിച്ചുളള ചോദ്യത്തിന് കമാന്‍ഡര് ഇന് ചീഫ്, ഒരു രാജാവിന്റെ വലംകൈ എന്നാണ് പ്രശാന്ത് നീല് അര്‍ത്ഥം പറഞ്ഞത്. പിന്നാലെ അധോലോക നായകനായിട്ടാണ് ചിത്രത്തില് മോഹന്‍ലാല് എത്തുകയെന്നും ഈ കഥാപാത്രത്തിന്‌റെ വലംകൈ ആയി പ്രഭാസ് അഭിനയിക്കുന്നതെന്നും ആയിരുന്നു റിപ്പോര്‍ട്ടുകള്.\n20 കോടിയാണ് ചിത്രത്തിനായി മോഹന്‍ലാല് വാങ്ങുന്നതെന്നും അറിയുന്നു. ഒരു മിനിറ്റിന് ഒരു കോടി എന്ന നിലയില് ഇരുപത് മിനിറ്റിന് ഇരുപത് കോടി രൂപയാണ് ലാലേട്ടന്റെ പ്രതിഫലമെന്നാണ് പുതിയ റിപ്പോര്‍ട്ടുകള് സൂചിപ്പിക്കുന്നത്. എന്നാല് ഇതേകുറിച്ചൊന്നും അണിയറ പ്രവര്‍ത്തകരുടെ ഭാഗത്തുനിന്നും സ്ഥിരീകരണമൊന്നും ഉണ്ടായിട്ടില്ല. മോഹന്‍ലാലിന് പുറമെ റാണ ദഗുബതിയുടെ പേരും ചിത്രത്തിനായി പറഞ്ഞുകേള്‍ക്കുന്നുണ്ട്. സലാറില് പ്രഭാസിന്‌റെ വില്ലനായിട്ടാണ് റാണയെ പരിഗണിക്കുന്നത്.\nMohanlal to play an important role in prabhas's movie\nഅതേസമയം കെജിഎഫ്2പൂര്‍ത്തിയായ ശേഷമാണ് സംവിധായകന് പ്രശാന്ത് നീല് പ്രഭാസ് ചിത്രത്തിലേക്ക് കടക്കുന്നത്. അടുത്ത വര്‍ഷം ജനുവരിയില് ബിഗ് ബഡ്ജറ്റ് സിനിമയുടെ ചിത്രീകരണം ആരംഭിക്കുമെന്നാണ് പ്രതീക്ഷിക്കപ്പെടുന്നത്. നിലവില് രാധേശ്യാം എന്ന ചിത്രമാണ് പ്രഭാസിന്‌റെതായി അണിയറയില് ഒരുങ്ങുന്നത്. ജയറാമും ചിത്രത്തില് ഒരു പ്രധാന വേഷത്തില് എത്തുന്നുണ്ട്. അല വൈകുന്ദപുരംലോയ്ക്ക് ശേഷം പൂജാ ഹെഗ്‌ഡെ ചിത്രത്തില് നായികയായി എത്തുന്നു.\nRead more about: mohanlal prabhas\nBuzz: Mohanlal Will Be Paid One Crore For One Minute In Prabhas Starrer Salaar


ഖത്തറിൽ ഇന്ന് 238 പേർക്ക് കോവിഡ്; രണ്ട് മരണം New Covid cases in Qatar\nHome Gulf ഖത്തറിൽ ഇന്ന് 238 പേർക്ക് കോവിഡ്; രണ്ട് മരണം\nഖത്തറിൽ ഇന്ന് 238 പേർക്ക് കോവിഡ്; രണ്ട് മരണം\nദോഹ: ഖത്തറിൽ ഇന്ന് 238 പേർക്ക് കൂടി കോവിഡ് സ്ഥിരീകരിച്ചു. 215 പേർ കൂടി രോഗമുക്തരായി. ഇതോടെ ആകെ രോഗമുക്തി നേടിയവരുടെ എണ്ണം 1,24,108 ആയി. രാജ്യത്ത് രോഗം ബാധിച്ച് രണ്ട് പേർ കൂട് മരിച്ചതോടെ ആകെ മരണസംഖ്യ 218 ആയി.\nരാജ്യത്ത് കഴിഞ്ഞ 24 മണിക്കൂറിനിടെ നടത്തിയ 4,662 പരിശോധനകളിൽ നിന്നാണ് പുതിയ കേസുകൾ കണ്ടെത്തിയത്. അതേസമയം, ഖത്തറിൽ നിലവിൽ ചികിത്സയിൽ കഴിയുന്നത് 2,855 പേരാണ്. 55 പേർ തീവ്രപരിചരണ വിഭാഗത്തിലാണ്.\nകഴിഞ്ഞ 24 മണിക്കൂറിനിടെ മൂന്ന് പേരെ കൂടി ഐ.സി.യുവിൽ പ്രവേശിപ്പിച്ചതായി ഖത്തർ ആരോഗ്യ മന്ത്രാലയം അറിയിച്ചു.\nPrevious articleസിനിമാ ചിത്രീകരണത്തിനിടെ പരിക്ക്; നടൻ ടൊവിനോ തോമസ് ഐസിയുവിൽ\nNext articleകോവിഡ്: യു.എ.ഇയിൽ ഇന്നും ആയിരത്തിലധികം രോഗികൾ; ഒരാൾ മരിച്ചു


തിരു: കാരുണ്യ ആരോഗ്യ സുരക്ഷ പദ്ധതിയുടെ (കെ.എ.എസ്.പി.) ആനു കൂല്യം ലഭിക്കുന്ന തിന് ഫോട്ടോ എടുക്കുന്നത് നിര്‍ബന്ധമല്ലെന്നും ഇതുസംബ ന്ധിച്ച് ചിയാക്ക് എല്ലാ ആശുപത്രികള്‍ക്കും നിര്‍ദേശം നല്‍കിയിട്ടുണ്ടെന്നും ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. ബയോമെട്രിക് സംവിധാനത്തിന്റെ ട്രയല് റണ് നടക്കുകയാണ്. ഇത് ഉടന് പ്രവര്‍ത്തന സജ്ജമാകുന്നതോടെ ഫോട്ടോയെടു ക്കുന്ന സംവിധാനം പൂര്‍ണമായും ഒഴിവാക്കാനാകുമെന്നും മന്ത്രി പറഞ്ഞു.\nരോഗിയുടെ വിവിധ സമയത്തെ ഫോട്ടോകള് എടുക്കണമെന്ന തരത്തിലുള്ള പ്രചാരണം വാസ്തവ വിരുദ്ധമാണ്. ആശുപത്രിയില് പ്രവേശിപ്പിക്കുമ്പോഴും കിടക്കുമ്പോഴും തിരികെ പോകുമ്പോഴു മുള്ള ചിത്രങ്ങള് എടുക്കണമെന്ന തെറ്റിദ്ധാരണാജനകമായ പ്രചരണമാണ് നടക്കുന്നത്. കാരുണ്യ ആരോഗ്യ ഇന് ഷുറന്‍സ് പുതിയ പദ്ധതി ആയതിനാല് ഒരു രോഗി ആശുപത്രിയില്‍ചികിത്സ യ്‌ക്കെത്തുമ്പോള് മാത്രമാണ് ഫോട്ടോയെടുത്ത് അവരുടെ വിവരങ്ങളുള്‍പ്പെ ടെ സെര്‍വറില് അപ് ലോഡ് ചെയ്യുന്നത്. യഥാര്‍ത്ഥ ഗുണഭോക്താവിന് തന്നെ ഇതിന്റെ പ്രയോജനം ലഭിക്കാനാണ് ഇങ്ങനെ ചെയ്യുന്നത്. അതല്ലാതെ രോഗിയുടെ ചികിത്സാ വേളയില് ഒരു ഘട്ടത്തിലും ഫോട്ടോയെടു ക്കുന്നില്ല.\nനേരത്തെ ആര്.എസ്.ബി.വൈ. പദ്ധതി പ്രകാരം ബയോമെട്രിക് ഐഡന്റി ഫിക്കേഷനിലൂടെ യാണ് കാര്‍ഡ് നല്‍കിയത്. പുതിയ ഇന്‍ഷുറന്‍സ് പദ്ധതി യുടെ സോഫ്റ്റുവെയര് ഇത് സ്വീകരി ക്കാത്തതിനാലാണ് നേരിട്ട് ഫോട്ടോയെ ടുക്കുന്നത്. അതിനാല് ബയോമെട്രിക് സംവിധാനം പുതി യ പദ്ധതിയിലും ഇന്‍സ്റ്റാള് ചെയ്ത് ട്രയല് റണ് നടത്തിക്കൊണ്ടിരിക്കുകയാണ്. ഇത് പ്രവര്‍ത്തന സജ്ജമാകു ന്നതോടെ പിന്നീട് ഫോട്ടോ എടുക്കേണ്ട ആവശ്യം പോലുമില്ല.ഒറ്റ ത്തവണത്തെ എന് ട്രോള്‍മെന്റിലൂടെ ജനങ്ങള്‍ക്ക് ഇന്‍ഷുറന്‍സിന്റെ പ്രയോ ജനം ലഭിക്കുന്നതാണ്. പെരുമാറ്റ ചട്ടം നിലനില്‍ക്കുന്നതിനാല് പദ്ധതിയുടെ സുഗമമായ നടത്തിപ്പിന് കൂടുതല് ജീവനക്കാരെ നിയമി ക്കുന്നതിനും പുതിയ ഇന്‍ഷുറന്‍സിനെപ്പറ്റി ജനങ്ങള്‍ക്ക് അവബോധം നല്‍കുന്നതിനുള്ള പരസ്യം നല്‍കുവാനും സാധിക്കുന്നില്ല. ഇത്രയേറെ പരിമിതിയുണ്ടെങ്കിലും പാവപ്പെട്ട ആളുകള്‍ക്ക്പുതിയ ഇന്‍ഷുറന്‍സിന്റെ പരമാവധി പ്രയോജനം നല്‍കാനാണ് ചിയാക്കിന്റെ നേതൃത്വത്തില് ശ്രമിക്കുന്ന തെന്നും മന്ത്രി പറഞ്ഞു.


ചരിത്രത്തിൽ കൈയേറ്റം നടത്താൻ നമുക്ക് അവകാശമില്ല: മന്ത്രി തോമസ് ഐസക് – Dr. T.M. Thomas Isaac\nComments ചരിത്രത്തിൽ കൈയേറ്റം നടത്താൻ നമുക്ക് അവകാശമില്ല: മന്ത്രി തോമസ് ഐസക് Comments\nചരിത്രത്തിൽ കൈയേറ്റം നടത്താൻ നമുക്ക് അവകാശമില്ലെന്ന് ധനകാര്യമന്ത്രി തോമസ് ഐസക്. കൊടുങ്ങല്ലൂർ ചേരമാൻ പള്ളി പുനരുദ്ധാരണ പദ്ധതി ഉദ്ഘാടനത്തിന്റെ അധ്യക്ഷ പ്രസംഗം നിർവഹിച്ചു സംസാരിക്കുകയായിരുന്നു മന്ത്രി. കേരളചരിത്രത്തിലെ ഓരോ ഘട്ടത്തെയും പ്രതിനിധാനം ചെയ്യുന്ന സ്മാരകങ്ങൾ ഉള്ള നാടാണ് കൊടുങ്ങല്ലൂർ. പഴമയെ സമന്വയിപ്പിച്ച് കൊണ്ടുള്ള സന്ദേശം രാഷ്ട്രത്തിന് നൽകുകയാണ് ഈ പദ്ധതിയിലൂടെ കൊടുങ്ങല്ലൂർ. സമന്വയത്തിന്റെ വേരുകളിലേയ്ക്കാണ് മുസിരിസ് നമ്മളെ കൊണ്ട് പോകുന്നത്. അതൊരിക്കലും ഏറ്റുമുട്ടലിന്റേതല്ല. കൊടുങ്ങല്ലൂർ പള്ളിയെ പുനരുദ്ധരിക്കാനുള്ള പ്രവർത്തനങ്ങളെ മന്ത്രി അഭിനന്ദിച്ചു. ഗവർണർ ആരിഫ് മുഹമ്മദ് ഖാൻ ശിലാസ്ഥാപനം നടത്തി പദ്ധതി പ്രവർത്തനങ്ങൾക്ക് തുടക്കമിട്ടു.\nആദ്യകാലത്തെ കേരളീയ വാസ്തുശില്പമാതൃകയിലുള്ള പഴയപള്ളി (അകത്തേ പള്ളി) പുനർനിർമിക്കാനാണ് പദ്ധതി തയ്യാറാക്കിയിട്ടുള്ളത്. രാജ്യാന്തരശ്രദ്ധയാകർഷിച്ച മുസിരിസ് പൈതൃകപദ്ധതിയിൽ ഉൾപ്പെടുത്തി 1.13 കോടി രൂപ ചെലവഴിച്ചാണ് നൂറ്റാണ്ടുകൾ പഴക്കമുള്ള പള്ളി പുനർനിർമിക്കുക. പദ്ധതി നടപ്പാകുന്നതോടെ ചേരമാൻ ജുമാമസ്ജിദ് വീണ്ടും ലോകശ്രദ്ധ പിടിച്ചുപറ്റും.\n1974 മുതൽ മൂന്ന് ഘട്ടങ്ങളിലായാണ് പഴയ പള്ളിക്ക് ചുറ്റുമായി പുതിയ കോൺക്രീറ്റ് വിപുലീകരണ പ്രവർത്തനങ്ങളും കൂട്ടിച്ചേർക്കലുകളും നടന്നിട്ടുള്ളത്. ഇത് പൂർണമായും ഒഴിവാക്കുക എന്നതാണ് പുതിയ പദ്ധതിയിൽ ലക്ഷ്യമിടുന്നത്. വിലകൂടിയ മരങ്ങളും ഓടുകളും മറ്റും ഉപയോഗിച്ച് സ്ഥാപിതമായ പഴയപള്ളി എല്ലാ പൗരാണിക പ്രൗഢികളും നിലനിർത്തി പുനരുദ്ധരിക്കും. മേൽക്കൂരയിലെ കേടുപാടുകൾ തീർത്ത് കെട്ടിടം ബലപ്പെടുത്തുകയും നശിച്ചുപോയ ചുമരുകൾ കൂട്ടിച്ചേർക്കുകയും ചെയ്യും. കാലപ്പഴക്കം കൊണ്ട് ദ്രവിച്ച നിലയിലുള്ള മേൽക്കൂരയിലെ മരത്തിന്റെ വലിയ ബീം മാറ്റി സ്ഥാപിക്കും. ഇതോടൊപ്പം ഭൂഗർഭനിലകളോടുകൂടിയ നിസ്‌കാരഹാളിന്റെ പണിയും ആരംഭിക്കും. 6000 പേർക്കുവരെ ഒരേസമയം നിസ്‌കരിക്കാൻ കഴിയുന്നരീതിയിലാണ് ഇതിന്റെ നിർമാണം. ഇതുമായി ബന്ധപ്പെട്ടുള്ള ഓഫീസ് ജോലികൾ അതിവേഗം മഹല്ല് കമ്മിറ്റിയുടെ നേതൃത്വത്തിൽ പുരോഗമിക്കുകയാണ്.\nTags Tags: Dr.THOMAS ISSAC, finance minister, Kodungallur, Renovation Project of Cheranman Mosque, The Heritage Project, കൊടുങ്ങല്ലൂർ ചേരമാൻ പള്ളി പുനരുദ്ധാരണ പദ്ധതി, ധനമന്ത്രി ഡോ. ടി.എം. തോമസ് ഐസക്, മന്ത്രി തോമസ് ഐസക്\nPrev Previous post: പുറക്കാട്ടേരി ആയുര്‍വേദ ആശുപത്രി വികസനം വേഗത്തിലാക്കും– മന്ത്രി തോമസ് ഐസക്\nNext Next post: പ്രവാസിച്ചിട്ടിയിൽ ഇനി മറ്റു സംസ്ഥാനങ്ങളിലെ മലയാളികൾക്കും ചേരാം


മുപ്പത് ഹോട്ടലുകള്‍ക്കുകൂടി ബാര് ലൈസന്‍സ് നല്‍കുമെന്ന് മന്ത്രി കെ. ബാബു\nചില്ലറ മേഖലയിലെ വിദേശ നിക്ഷേപം പാര്‍ലമെന്റില് ചര്‍ച്ച ചെയ്യണം: സീതാറാം യെച്ചൂരി\nFriday 16th November 2012 3:29pm\n30 ഹോട്ടലുകള്‍ക്കുകൂടി ബാര് ലൈസന്‍സ് നല്‍കുമെന്ന് മന്ത്രി കെ. ബാബു\nFriday 16th November 2012 3:19pm\nതിരുവനന്തപുരം: 30 ഹോട്ടലുകള്‍ക്ക് കൂടി ബാര് ലൈസന്‍സ് നല്‍കുമെന്ന് എക്‌സൈസ് വകുപ്പ് മന്ത്രി കെ. ബാബു. ത്രീ സ്റ്റാര് ഹോട്ടലുകള്‍ക്കാണ് സര്‍ക്കാര് ലൈസന്‍സ് നല്‍കിയത്. ലൈസന്‍സ് നല്‍കുന്നത് സുപ്രീം കോടതി ഉത്തരവ് അനുസരിച്ചാണെന്നും വിധി സ്‌റ്റേ ചെയ്യാന് സുപ്രീം കോടതി വിസമ്മതിച്ചാല് മറ്റ് മാര്‍ഗങ്ങളില്ലെന്നും മന്ത്രി പറഞ്ഞു.\nലൈസന്‍സ് നല്‍കിയില്ലെങ്കില് കോടതിയലക്ഷ്യമാകുമെന്ന് നിയമോപദേശമുണ്ടെന്നും ലൈസന്‍സ് നല്‍കിയശേഷം പ്രശ്‌നം പഠിക്കാന് കമ്മീഷനെ നിയോഗിക്കുമെന്നും മന്ത്രി കെ.ബാബു വ്യക്തമാക്കി.\nഫോര് സ്റ്റാര് ഹോട്ടലുകള്‍ക്ക് മുകളിലുള്ള ഹോട്ടലുകള്‍ക്ക് മാത്രമേ ഇനി ബാര് ലൈസന്‍സ് നല്‍കേണ്ടതുള്ളൂ എന്ന സര്‍ക്കാര് നയം ഹൈക്കോടതി റദ്ദാക്കിയിരുന്നു. ഇത് ടൂറിസം വ്യവസായത്തെ പ്രതികൂലമായി ബാധിക്കുമെന്നാണ് ഇതിന് കാരണമായി ഹൈക്കോടതി അന്ന് ചൂണ്ടിക്കാണിച്ചത്.\nബാറുകളുടെ ദൂരപരിധി സംബന്ധിച്ച വ്യവസ്ഥയും ഹൈക്കോടതി റദ്ദാക്കിയിരുന്നു. അബ്കാരി നിയമ ഭേദഗതി അശാസ്ത്രീയമാണെന്നായിരുന്നു കോടതിയുടെ നിരീക്ഷണം. നേരത്തെ മദ്യനയം സംബന്ധിച്ച കേസില് സംസ്ഥാന സര്‍ക്കാരിനെ സുപ്രീംകോടതി വിമര്‍ശിച്ചിരുന്നു. ഹൈക്കോടതി വിധിയെ ചോദ്യം ചെയ്യാത്തത് എന്തുകൊണ്ടാണെന്ന് സുപ്രീംകോടതി ആരാഞ്ഞിരുന്നു.\nവ്യവസ്ഥകള് റദ്ദാക്കിയ വിധി ചോദ്യം ചെയ്യാത്തതിനെതിരെയാണ് കോടതിയുടെ പരാമര്‍ശം. ഈ കാര്യത്തില് സംസ്ഥാന സര്‍ക്കാരിന്റെ നിലപാട് മൂന്ന് ആഴ്ചക്കകം അറിയിക്കണമെന്നും സുപ്രീംകോടതി അറിയിച്ചിരുന്നു. ഇതിനെ തുടര്‍ന്നാണ് സര്‍ക്കാര് ഹൈക്കോടതി വിധിയെ ചോദ്യം ചെയ്ത് അപ്പീല് സമര്‍പ്പിച്ചിരിക്കുന്നത്.\n2012-2013 വര്‍ഷത്തില് ഫോര്‍സ്റ്റാര്, ഫൈവ്സ്റ്റാര് ഹോട്ടലുകള്‍ക്ക് മാത്രമേ ബാര് ലൈസന്‍സ് അനുവദിക്കൂ എന്നതായിരുന്നു മദ്യനയത്തിലെ ഭേദഗതി. 2013ല് ഇത് ഫൈവ്സ്റ്റാര് ഹോട്ടലുകള്‍ക്ക് മാത്രമായി ചുരുക്കും.\nപഞ്ചായത്തുകളില് മൂന്ന് കിലോമീറ്റര് ദൂരപരിധിയിലും മുന്‍സിപാലിറ്റികളില് ഒരു കിലോമീറ്റര് ദൂരപരിധിയിലും മാത്രമേ പുതിയ ബാറുകള് അനുവദിക്കൂ എന്നും ഭേദഗതിയില് വ്യവസ്ഥയുണ്ടായിരുന്നു.